
Psichologijos reikšmė mokslui ir gyvenimui 
Dr. M. Reinys, Vilkaviškis. 


Žmogus turi nenugalimą linkimą žinoti ir pažinti. Kiti, šitą mintį iš- 
reikšdami, sako, kad žmogus turįs žinojimo instiktą. Kad tokis noras ir 
linkimas žmoguje yra, tą parodo pakankamai konkretaus gyvenimo faktai: 
susitikę žmonės vieni kitus tuojau klausinėja, kas naujo, kas girdėti, yra 
linkę pasakyti svarbią naujieną, didžiuojasi turimomis svarbiomis žinio- 
mis, graibsto naujienas. 

Iš linkimo žinoti eina ir mokslo kultivavimas, nes mokslas siekia pa- 
žinti tiesą, t. y. tai, kas iš tikrųjų yra, o tiesos pažinimas tenkina norą ži- 
noti. Tiesa pasiekti, pažinti yra kiekvienam mokslui kapitalinis dalykas ir 
vyriausias tikslas. Kadangi toksai pažinimas nėra lengvas, atvirkščiai, net 
dažnai būna sujungtas su dideliu atsidėjimu, kruopščiu darbu, kartais net 
milžinišku pasiaukojimu, tat, aiškėja, kiek žmogus brangina tiesą. 

Įsižiūrėjus į bet kurį mokslą matyti, kad jisai yra giminingas kai ku- 
riems kitiems mokslams, kad pasinaudoja jų išvadomis ir patarnavimu, kad 
mokslų tarpe yra priklausomybė ir kad būtų klaidinga bet kuriam mokslui 
pareikšti savo absoluti nepriklausomybė nuo kitų mokslų. Kaip atskiras 
žmogus negali apseiti be kitų žmonių patarnavimo, kaip gamtos reiškiniai 
pareina nuo vieni kitų, taip lygiai ir mokslų tarpe yra priklausomybės. 

Mokslų kultivavimas pirmon galvon eina tiesos sumetimais; tiesos žiū- 
rima, jąja vadovaujamasi; tačiau mokslo panaudojimas žmogaus reikalams, 
praktiškoji, gyvenimiškoji nauda taip pat yra protingai pamatuotas veika- 
lavimas, kuris, kita vertus, visai nieko nekenkia mokslo darbo metodams, 
tikslui, objektivumui ar nešališkumui. Dar daugiau. Mokslų istorijoje 
randame faktų, kad gyvenimiškoji nauda ar kasdienio gyvenimo reikalavi- 
mas yra sukėlęs tąja kryptimi mokslo tyrimus, kurie buvo pagaliau apvai- 
nikuoti gražiausių pasisekimu. Vadinasi, kasdienis reikalas buvo pažadini- 
mas atsirasti. 

Akivaizdoje čia suminėtų sumetimų keldami psichologijos reikšmės 
klausimą, turėsime galvoje iškelti aikštėn mokslinį psichologijos pasitar- 
navimą kitiems mokslams ar mokslininkams ir kasdieniam gyvenimui. 

Psichologiją suprantame kaip mokslą, kuris empiriniu ir protauiiniu 
būdu nagrinėja psichinę realybę, vadinasi, visa, kas psichikos srityje ran- 

dama reiškinio ar substancijos pavidalu. Psichologija yra nepaprastai tų- 
riningos, labai gyvos rezlybės mokslas, pasiekęs šiais laikais nepaprastai 
aukšto išsiplėtojimo laipsnio, taip jog vienam mokslininkui nebegalima ir 
aprėpti visų jo sričių. 

Psichologijos mokslas verta arčiau pažinti, nes jisai mums atskleidžia 
artimiausią dalyką, bet mažiau žinomą, kaip kurie išorinio pasaulio daly- 
kai. Kodėl mažiau žinomas, jei jau artimiausias dalykas? Mat, kad pažin- 
tum psichinį gyvenimą, yra reikalinga daryti refleksija į save, vadinasi, 
ypatingos pzstangos nukreipti dėmesį į savo vidaus gyvenimą; tuo tarpu 
kai išorės dalykus pastebėti yra labai lengva, nes mūsų pojūčių organai, 
esą organizmo periferijoje, visai naturaliai ir tiesiog patiria išorę, su jąja 
supažindina, traukia į ją mūsų dėmesį. 

Kodėl mes laikome psichinį gyvenimą mums artimiausią? Visa, ką 
mes žinome, eina per mūsų psichiką. Be psichikos nieko negalėtum žino- 
ti. Visa, kas mus jaudina, negali kilti mumyse be psichikos dalyvavimo. 
Visi mūsų veiksmai gauna pradžią mūsų psichikoje. Visi mūsų organiz- 
mo judesiai yra tam tikrame santykyje su mūsų psichika. Ar visa tai ne- 
rodo artimumo? 

Kai kurie mokslininkai, pav.. W. Wundt'as, visus mokslus skirsto 
į dvi dideles grupes: gamtos mokslus ir dvasios mokslus. Iš šito skirsty- 
mo jau galima nuvokti, ką suprantame dvasios mokslų terminu. Psicholo- 
gija yra dvasios mokslų pagrindas, nes tikrai visa žmogaus kūryba gauna 
pradžią žmogaus psichikoj, kaip antai, galvosenoj, noruose, pasiryžimuose, 
jausmuose, entuziazme. Iš to eina išvada, kad reikia paveikti žmogaus psi- 
chika, jei norima paveikti to žmogaus kūryba bet kuria kryptimi. 

Kartais tenka išgirsti pzsakymų, kad gamtos mokslai, technika, ir bend- 
rai sakant, visi vadinamieji eksperimentiniai mokslai nesiinteresuoja psi- 
chikos dalykais, kad jie nesą rekalingi psichologijos nurodymų, 
patarimų ar, juoba, korektivų. Toksai pasakymas visiškai prasilenkia su 
tiesa. Nėra nei vienos gamtos mokslų žinutės, nei vieno davinio, nei vieno 
eksperimento, nei vienos teorijos ar sistemos, pagaliau, nėra nei vieno 
mokslo, kuris būtų susikūręs be Žmogaus psichikos ar per ją neperėjęs. 
Trumpai, kiekvienas mokslas susikuria žmogaus psichikoje, o mokslo kū- 
rybai reikiama medžiaga gali būti ir anapus psichikos ribų, arba išoriniame 
pasaulyje. 

Ne tik šie bendri sumetimai rodo psichologijos mokslo reikšmę, bet 
yra ir atskirų faktų, kurie parodo, kad nuo psichologijos pareina tų faktų 
tikslus nustatymas. Čion ir reikia atkreipti ypatingas dėmesys. 

Psichologija daug patarnauja gamtininkui. Dirbdamas savo darbą, 
siekdamas mokslo tikslą, stebėdamas gamtos reiškinius gamtininkas nau- 

dojasi pojūčių organais. Ar jisai turi pagrindo gamtos dalykus laikyti to- 
kius, kaip jie pojūčiams atrodo, jei jisai neturėjo galimumo bandymą ar 
stebėjimą pakartoti? Jei jisai pasiliks tik prie gamtininkiško nusistatymo, 
nekreips dėmesio į psichologiją, jisai neturės po kojomis tvirto pagrindo 
teigti, nes stebėjime ar eksperimente galėjo būti iluzijų, o iluzijų dalykas 
yra svarstomas psichologijos, ne gamtos mokslo. Gamtininkas, kuris ne- 
paiso psichologijos, gali patekt į visokias iluzijų ir halucinacijų pinkles. 
O jų esti labai daug. Štai pavyzdys. Gamtininkas žiūri į smarkiai besi- 
sukantį diską, kuris atrodo juodai pilkas. Ar, iš tikrųjų, diskas tokios 
spalvos ir yra? Psichologas žinos, kad diskas, pirma, gali būti juodai pil- 
kas arba, antra, gali būti sudarytas iš trijų įvairaus didumo sektorių, kurių 
vienas yra raudonas ir 1530 didžio, antras žalias 157“, trečias mėlynas 509, 
arba, trečia, diskas gali būti iš dviejų sektorių, katrų vienas yra baltzs 849, 
o antras — juodas 276? (Cfr. J. Frobes, Lehrbuch der experimentellen 
Psychologie, III Aufl. I Bd. 53 Seit. 1923 Freiburg, Herder). Šis pavyz- 
dys pirštu prikišamai parodo, kaip reikia paišyti psichologijos. 

Gamtininkas yra linkęs manyti, kad padidėjus akcijai, turės propcrcin- 
gai padidėti ir reakcija. Negyvoje gamtoje taip ir yra. Tačiau visai ki- 
toki santykiai susidaro, kai paliečiama psichologijos sritis. Čia tarp aks- 
tino ir jutimo yra kitoks sentykis, kurį fizikas ir psichologas Th. Fech- 
ner“is mėgino kiek galima tiksliau nustatyti, sakydamas, kad akstinas ei- 
na didyn geometrine progresija, o tuo tarpu jutimas eina didyn tik arit- 
metine. Kadangi gamtininkas visuose bandymuose ar stebėjimuose plačiai 
“ naudojasi jutimais ir be jų net negali nė vieno bandymo padaryti, tai a šku, 
kad tenka paišyti psichologijos davinių. Esti ir daugiau panašių dalykų, 
pav., kad vidutiniai akstinai geriau jutimą sukelia, kaip persilpni ar per- 
smarkūs, kad iš pastebėtų spalvų raudona yra lengviau atsiminti, kad skait- 
muo 5 taip pat lengviau atsiminti, kaip 6, 7, 8, 9. O juk gamtininkas labai 
daug naudojasi atsiminimais. 

Psichologija labai daug pagelbsti maks Mūsų laikais šitas artėji- 
mas vis eina didyn. Ir nepertoliausia praeitis tą pat sako. Antai XIX-to 
šimtmečio tokios mokslo garsenybės, kaip J. Mūller, H.Lotze, W. 
Wundt, G. E. Mūller, W. James, iš fiziologų bei medikų pasidarė 
psichologais. 

Esti faktų, kurie rodo psichologijos patarnavimus medicinai. Prie aus- 
kultacijos gan daug reikšmės turi dėmesys, nuo jo tinkamo pritaikymo 
daug pareina, o visas dėmesio dalykas yra iš esmės psichologijos klausi- 
mas. Dabartiniu laiku prie gydymo vis daugiau reikšmės įgyja sugestija, 
o ji — grynai psichologijos dalykas. Tas pat tenka pasakyti ir dėl hipno- 
tizavimo. Nuovargis yra psichologinis reiškinys, o kaip šis klausimas yra 
svarbus higienai! Šitokių faktų akivaizdoje yra visai nenuostabu, kad 1931 

m. Hamburge psichologų kongrese Bonn'os universiteto fiziologas U. E b- 
becke, kalbėdamas apie psichologijos ir fiziologijos santykius, yrz pa- 
reiškęs, kad nėra žmogaus organizme organo, kuris nebūtų žmogaus psi- 
chikos įtakoje ir kuris pats nedarytų įtakos tai pačiai psichikai, kač psi- 
chologijoje ir kasdieniame gyvenime yra labai daug svarbių dalykų, kurie 
visai neprieinami griežtiems fiziologiniams ir eksperimentiniams nieto- 
dams, kad mūsų laikų medicina pradeda lyg iš naujo sielą atrasti, kad jau- 
čiame gilią prasmę seniai ištartų žodžių „ką padės žmogui, jei jis laimėtų 
visą pasaulį, o savo sielai turėtų nuostolį“, kad, pagaliau, griežtai pripažin- 
damas psichologijos reikalingumą fiziologui, sako: „So geht es der Phy- 
siologie wie den anderen Wissenschaften, die heute hier zu Wort gelkom- 
men sind, auch: wir brauchen die Psychologie“. (F. Krueger, Die Auf- 
gaben der Psychologie an den deutschen Hochschulen. 54 p. 1932, Jena 
G. Fischer). 

Ypatingu būdu reikalingas psichologijos žinojimas psichiatrams. Gar- 
susis vokiečių psichiatras E. Kraepelin'as psichologiją vadina psi- 
chiatrijos pagrindu. Šitas pasakymas visai nėra perdėtas. Ne kitaip žiū- 
ri į dalyką ir kitas žymus psichiatras, Hamburgo univ-to prof. W. We y- 
gandt'as. Štai jo mintys. Šiandien yra reikalas ne tik rūpintis ligos 
procesu ir sergančiu organu, bet ir visu nesveiku žmogumi, jo individua- 
lybe. Be galo daug ligų formų visai negalima pažinti, jei nekreipiama dė- 
mesio į psichinius reagavimo būdus. Ypač tai liečia. nerviškus liguistu- 
mus, psichinį pakrikimą, nelaimingų atsitikimų sukrėtimus. Todėl W e y- 
gandt'as stato reikalavimus: 1) visi medikai privalo išklausyti psicho- 
logijos kursą ir išlaikyti egzaminą, 2) psichiatrai privalo iš pagrindų su- 
sipažinti su psichologija, 3) psichiatrinės klinikos turi turėti psichologijos 
laboratorijas. Baigdamas reikšti savo nusistatymą W ey garndt'as sako: 
„Wachsende Einsicht der verschiedenen Fachvertreter, der gesamten Fa- 
kulteten und auch der Beh6rden muss endlich dahin zielen, dass die Psy- 
chologie die gebilhrende Stellung in der Ausbildung der Mediziner, ins- 
besondere der Psychiater, und im Betriebe der Kliniken und grossen Insti- 
tute einnimmt, zum Segen der Psychiatrie und der gesamten Medizin“. (P. 
Krueger, op. c. 68 p.). 

Kalbotyra taip pat nemažai pasinaudoja iš psichologijos. Vaiko psi- 
chologija nagrinėja kalbos atsiradimą ir plėtotę. Šitos žinios labai pravar- 
tu kalbotyrai. Be to, ir pati kalbos psichologija nepaprastai rūpi kalbi- 
ninkui, nes joje randa iškeltų ir sprendžiamų labai įdomių klausimų apie 
santykį tarp kalbos ir mąstymo, apie afazijas, garsų susidarymą, veiksma- 
žodžių atsiradimą, ritmą. Šitais svarbiais klausimais prancūzų „Journal 
de Psychologie“ išleido kelis numerius drauge, pavadintus kalbos psicho- 
logijos vardu (Psychologie du. langage, 496 p. 1933, Paris, F. Alcan). 

Daug kas iš psichologijos panaudojama dailiojoje literaturoje. Juk 
piešiamieji tipai yra psichologiškai tikri ar ne, visa kūrinio eiga ar yra su- 
derinta su psichologijos reikalavimais ar ne. Tipai ir eiga — vis tai psi- 
chologiniai momentai. Susidaryti supratimas apie rašytojo stilių yra ne 
kas kita, kaip įgauti tam tikras psichologines sintezes, kurias rašytojas 
dažnai pavartoja. Jei turima reikalas su rankraščiu, tai jame daug kas at- 
sispindi iš rašytojo psichikos: jo būdo, gabumų, optinio pastabumo. 

Meno dalykai nėra įmanomi ten, kur nėra nusivokimo apie psicholo- 
giją. Ne iš kur kitur, tik iš psichologijos imamas supratimas apie gėrėji- 
mąsi, ir jo didinimą, gilinimą, tvrtinimą, išplėtimą, apie meniškąjį įsijauti- 
mą, apie subjektiviais meno sąlygas. Nors patsai grožio nusakymas, kaip jį 
išreiškia G. Schulemann'as — dalių harmonija, visumos suvedimas prie 
vienybės, pasiliekant įvairumui, savyje ramybė, pakilimas ir atsipalaiAavi- 
mas nuo žemos aplinkos — sumini objektivius elementus, tačiau jų supra- 
timas ir įvertinimas reikalauja psichologinių momentų dalyvavimo (žiūr., 
jo veikalą „Aesthetik“, 37—8 p. 1930, Breslau, O. Borgmever). Be to, yra 
mene dalykų, kurie sudaro vien psichologinį žaidimą. Tačiau, galų gale, 
mene pasireiškiantis grožis, kaip teisingai sako Louvain'o univ. prof. M. 
De Wulf'as, nepareina išimtinai nuo daikto, kaip tai manė graikai, nei 
vien nuo pačio besigėrinčio subjekto, kaip tai mano kai kurie modernieji, bet 
dravge nuo objekto ir subjekto. (Žiūr. jo veikalą „Initiation A 12 philoso- 
phie thomiste, 188 p. 1932. Louvain, Institut Supėrieur de Philosophie). 

Nuo seniau jau žinoma, kad psichologija daro įtakos istorijos mokslui 
ir jame žymų vaidmenį vaidina, jei pati istorija yra imama ne kaip sausų 
faktų registracija, bet gyvas vaizdavimas, kad ir visai objektivus, perei- 
tojo gyvenimo. Juk istorijos objektas yra žmonių veiksmai, jų tarpusa- 
viai santykiai, jų kūrybos vaisiai. Visa tai yra tokia medžiaga, kurioje 
žmogaus dvasia gyvai pasireiškia. Pirmaeilis vokiečių istorininkas K. 
Lamprecht'as (į 1915), kuris iš pagrindų nagrinėjo istorinio metodo 
klausimą, akademinių istorijos studijų pobūdį ir įnešė į istorijos dalyką 
davg kulturinių ir dvasinių momentų, šalip jau iš seniau žinomų reikalavi- 
mų nušviesti politinius ir ekonominius faktus, jisai aiškiai nurodė gyvą psi- 
chologijos studijų reikalą kiekvienam istorininkui. O Hamburgo univ. is- 
torininkas prof. J. Hashagen'as tiesiog sako, kad istorijos mokslas ga- 
li tarpti tik artimai susijęs su psichilogija (Žiūr. F. Krueger, o. c. 59 p.). 
Iš tikrųjų, nėr ko stebėtis tokiais pasakymais, nes mūsų laikais pradėtas 
plačiai vartoti istorijos moksle sociologiškas psichologiškas metodas yra 
davęs gražių rezultatų. 

Visai neseniai imta nagrinėti liudininko psichologijos klausimas. Ši- 
tas dalykas turi svarbos ne tik teismuose, bet ir istorijos moksle. Juk is- 
torijos dalykai labai daug kur remiasi liudininkų pasakymais, pareilštais 

žodžiu ar raštu. Čia ir kyla visas klausimas. Seniau istorinio metodc bu- 
vo žiūrima ir reikalaujama, kad liudininkas žinotų tą dalyką, apie kurį ji- 
sai pasakoja, ir tikrai norėtų pasakyti ir s4kytų, vadinasi, kad jisai būtų 
patikimas. Psichologija reikalauja daugiau: ji tiria, ar liudininkas nepa- 
daro klaidų nesąmoningai, kai ką pamiršdamas, būdamas perdaug lakios fan- 
tazijos, pasiduodamas kieno nors įtaigai, drovėdamasis neįprastoje situa- 
cijoje ir t.t. Kaip matome, psichologija padidino reikalavimus liudinin- 
kams, kad būtų galima drąsiau jų pareiškimais pasitikėti, tuo būdu ji ir 
prisidėjo istorijos mokslą padaryti patikimesnį. 

Psichologijos reikšmė pedagogikai yra labai didelė. Tam įsitikcinti 
pakanka pažvelgti į pačius faktus. Pedagogikos metodai yra padarę dide- 
lę pažangą pareinamai nuo psichologijos, kuri pamokė, kad reikia bemo- 
kinant prisitaikyti vaiko psichikai, kuri gerokai skiriasi nuo suaugusio žmo- 
gaus psichikos, kad reikia tiekti pavaizdumo, nes vaikas nėra įpratęs į ati- 
trauktą galvojimą, kad reikia kelti vaiko aktivumas bei iniciativa, nes mo- 
kinio „tik klausymas“ neduos gerų vaisių, jo neišmokins. 

Vaiko atmintis plėtojasi, apie 14 amžiaus metus ji pasidaro pati gė- 
riausia. Iš čia eina išvada pedagogijos organizavimui, kad mokinys ne- 
baigtų mokslo prieš 14 metų savo amžiaus. 

Eksperimentinė psichologija įrodė, kad ritmas ir rimas davg paleng- 
vina teksto išmokimą. Šiąja tyrimų išdava, be abejo, gražiai galėjo pasi- 
naudoti mokymo mokslas. 

Vienas iš svarbesnių dalykų pedagogikos moksle yra mokinio inteli- 
gentiškumas, arba sugebėjimas orientuotis naujoje padėtyje. Inteligen- 
tiškumui ištirti psichologai panaudojo daug laiko, darbo, jėgų, sumanumo 
ir kantrumo, ką įsakmiai parodo prof. W. Stern'o ir jo bendradarbio O. 
Wiegmann'o didelis veikalas, kuriame yra bandoma suminėti ir paaiš- 
kinti metodai, sukurti vaikų ir jaunuolių inteligentiškumui tirti (žiūr. Me- 
thodensammlung zur Intelligenzprifung von Kindern und Jugendlichen. 
514 p. III Aufl. 1926 Leipzig, J. A. Barth). 

Mokinio gabumų klausimas yra didelės svarbos dalykas pedagogikoje. 
Diferencinė psichologija ėmė nagrinėti psichinius vaikų ir jaunuolių skir- 
tumus lyties, temperamento, gabumų ir dorovinio tipo atžvilgiais, tuo būdu 
ir pasitarnavo pedagogikai mokinių gabumų reikalu. 

Mokinys suinteresuoti, sudominti yra viena žymiausių priemonių mo- 
kymo ir auklėjimo moksle, nes tą gerai išmoks ir žinos, kuo mokinys susi- 
interesuos; mat, susiinteresavimas sukelia dėmesį. Žinoma, susiinteresa- 
vimas nėra vienodas, jisai pareina nvo mokinio amžiaus. Ženevos psicho- 
logas Ed. Claparėde'as nurodo penkis kūdikio, vaiko ir jaunuolio su- 
siinteresavimo periodus. Pirmas periodas trunka pirmuosius kūdikio gy- 
venimo metus, kuriais kūdikis interesuojasi vien pojūčių dalykais, pojūti- 

niu pažinimu. Antrame periode, nuo 1 iki 3 metų, kūdikis domisi kalba. 
Trečias periodas trunka nuo 3 iki 7 metų. Šitame periode kūdikis reiškia 
bendrą susiinteresavimą: jisai klausinėja apie viską, kad ir kritiškumc ne- 
parodo, nes pasitenkina bet kokiu atsakymu. Ketvirtame periode, nuo 7 
iki 12 metų, vaikas, jau ankščiau įgijęs bendras pastabumo, judesių „kalbos 
savybes, jau interesuojasi specialiniais dalykais, kaip antai, gyvuliais, au- 
galais, mineralais, įvairiomis kolekcijomis ir tuose dalykuose ieško ne sau 
pasitenkinimo, kaip kad anksčiau būdavo, bet objektivaus tikslo ir pasise- 
kimo jį pasiekti. Pagaliau, penktame periode, trunkančiame nuo 12 iki 18 
metų, vaikas ir jaunuolis rūpinasi interesuojasi socialiniais ir doroviniais 
reikalais: jisai ieško savo jausmams išeities, siekia idealų, rūpinasi pagar- 
bos įgijimu. Žinoma, šitie interesų periodai nereikia imti eksluziviškai, 
vadinasi, sužymėtieji interesai tik predominuoja nurodytais periodais ša- 
lia kitų antraeilių interesų. Psichologija plačiai tiria vaikų ir jaunuolių 
interesų sferą ir tuo pasitarnauja pedagogikai (Žiūr. L. Detaille, La pė- 
dagogie contemporaine, tome I: pėdagogie SMA SBA, 81—83 p., 161—2 
p. 1932, Bruxelles, M. Lamertin). 

Mokymo organizavimas normaliai eina tais nurodymais, kuriuos yra iš- 
dirbusi psichologija. Mokinant siekiama, kad mokinys įgytų reikiamas ži- 
nias, kad išplėtotų savo sugebėjimus, kad sukeltų ir išlavintų savyje susi- 
interesavimą kai kuriais bendrai vertingais mokslo ar gyvenimo dalykais. 
Šitų tikslų besiekdamas mokinys susiduria su kliūtimi, būtent, nuovargiu. 
Nuovargio dalyką psichologija yra plačiai nagrinėjusi ir priėjusi išvadų, 
kad matematika, gimnastika ir dainavimas sukelia didesnį mokinio nuovar- 
gi, kaip kurie kiti mokymosi dalykai. Antroje eilėje eina kalbos, trečioje 
— gamta. Turint galvoje mokomųjų objektų sunkumą ar lengvumą, reikia 
iš to daryti išvados skirstant pamokas, tačiau nereikia pamiršti, kad pir- 
majai pamokai negalima skirti sunkiausių dalykų, nes pirmoje pamokoje 
dar tik prasideda prisitaikymas mok'muisi, kad į pamokų galą tenka imti 
lengvesni dalykai. Psichologinis mokymosi tyrimas taip pat parodė, kad 
išmokus vieną dalyką reikia daryti pertrauką 10 ar 15 minučių ir tik tada 
galima imtis kito dalyko. Mat, išmokus vieną pamoką ir užvertus knygą 
dar nesibaigia išvidinis asociacijų stiprėjimo procesas, todėl ir reikia laiko 
asociacijoms „susitupėti“. 

Psichologija nurodė reikalą pritaikyti mokymą įvairiems mokinių ti- 
pams pareinamai nuo jų pastabumo, dėmesio, gabumų, sugestivumo inteli- 
gentiškumo, ištvermės; be to, psichologija ištyrė, kad sėkmingiausia yra 
mokyti mokinius ne pavienius, bet nedidelėmis klasėmis, kuriose galima 
realizuoti mokytojo sugestija, kontrolė, o iš mokinių pusės mokslinis ben- 
dravimas ir lenktyniavimas. Dravge su šitais klausimais išaiškėjo ir kitas 
dalykas, būtent, kuriuos dalykus mokiniai ar mokinės daugiau mėgsta ir 
kodėl. 

Kaip matome, psichologija daug padėjo pedagogikai. Plačiau apie tai 
galima rasti H. Mūnsterberg'o veikale (Grundzūge der Psychotech- 
nik. II Aufl. 528—601 p. 1920, Leipzig, J. A.- Barth.). 

Psichologijos reikšmė teisių mokslui yra nepaprastai didelė; ji y1a di- 
desnė, kaip daugelis juristų tą įmato, kurie tenkinasi nemoksliniais paste- 
bėjimais iš psichologijos klausimų srities. Iš tikrųjų. Teismas turi reikalo 
su žmonių veiksmais, kurie eina iš žmogaus psichikos. Nuo tos psichikos 
pareina, kaip vertinti veiksmai, nes nuo žinojimo, motivų, laisvumo parei- 
na veiksmų vertė. Nežinant psichinės eigos prarandama kriterija įvertinti 
veiksmui, kurį teismas turi svarstyti. 

Katalikų mokslinė tradicija, ypač nuo Tomo Akviniečio laikų, 
siejo teisę su dorove, dorovę su psichologija. Kaip sako prof. M. Barba- 
do (žiūr. jo Introduction a la psychologie expėrimentale, 453 p. 1931, Pa- 
ris, P. Lethielleux), domininkonas J. I. Baptista savo veikale „Com- 
mentaria et disceptationes in Primam Secundae Angelici Praeceptoris Ec- 
clesiae Sti Thomae Aguinatis“ (Lyon, 1648) paskyrė net 562 pusl. in folio 
valingam aktui išnagrinėti, kad tuo būdu tvirtą pagrindą padėtų dorovi- 
niam akto vertinimui, 

Teismo praktikoje iškilo daug psichologinių klausimų, kaip antai tar- 
dytojo, teisėjo, prisiekusiųjų, advokato, valstybės gynėjo, kaltinamojo, liu- 
dininkų psichologija. Pav., teisėjui susidaro pavojus nesąmoningai šališ- 
kai daryti sprendimą prieš asmenį, kuriam teisėjas simpatizuoja ar nesim- 
patizuoja vienais ar kitais sumetimais; iš čia eina reikalas pavojų įsisąmo- 
ninti ir imtis priemonių — sukelti atitinkamų motivų — jam išvengti. Bet 
ypatingu būdu imtasi nagrinėti liudininko ir kriminalisto (kaltinamojo) psi- 
chologija ir šiais klausimais atsirado gan daug literaturos. 

Garsus vokiečių kriminologas Berlyno prof. Franz v. Liszt'as 
(f 1919) pradėjo didelį judėjimą, kad reformuotų vokiečių baudžiamąjį ko- 
deksą iš 1871 m. Jisai įkūrė 1881 žurnalą „Zeitschrift fiir die gesamnte 
Strafrechtswissenschaft“. Fr. v. Liszt'as įrodinėjo, kad juristui būtinai 
reikia gerai susipažinti su psichologija, kad tinkamiau pažintų kaltinamojo 
psichiką ir geriau nustatytų metodus kovoti su nusikaltimais. Hamburgo 
univ. prof. E. Schmidt'as, kriminologas, nurodo pavojus, kurie kyla iš 
diletantiško nusikaltėlių traktavimo; jis tiesiog sako, kad tokie pavojai te- 
gal būti pašalinami baudžiamosios teisės mokslui artimai bendradarbiavu- 
jant su moksliškąja psichologija (žiūr. F. Krueger, o. c. 65 p.). 

Arčiau įsižiūrėjus į nusikaltimų įvykius ir jų traktavimą visose instan- 
cijose, nesunku pastebėti, kad atsiskleidžia visa eilė psichologinių klau- 
simų. 

Žmogaus valios laisvės klausimas, ryšium su moraline ir teismine atsa- 
komybe, gyvai rūpi juristams, nes jisai su visu aktualumu iškyla kuojvai- 

riausių sutarčių ir nusikaltimų proga: kas nors padaryta sąmoningai ar nu- 
sigėrus, susijaudinus, sugestijoje, hipnozės įtakoje, ar tyčia ar iš apsileidi- 
mo ir t.t. Jei žmogus, padaręs ką nors negera, pajunta sąžinės priekaištus, 
pasiduoda atgailos jausmui, tai šitokių faktų ir veiksnių negali neimti dė- 
mesin teisių mokslas ir panaudoti tinkamų priemonų, kurios apsaugotų nuo 
nusikaltimų darymo. Jei jau nusikaltimas įvyko ir reikia gauti reikiamų 
žinių apie nusikaltėlį, patį įvykį, apystovas, tai čia taip pat gali daug pa- 
tarnauti psichologija, kuri palengvina surasti pėdsakus, šiaip jau kitiems 
asmenims vargiai pastebimus. 

Daug reikšmės turi psichologija ir ūkio mokslui arba, bendriau sakant, 
politikos ekonomijai. Turint galvoje ūkį iškyla ištisa eilė klausimų, susi- 
jusių su psichologija, kaip antai darbo prielaidos ir priežastys, palydovai, 
pasėkos. 

Atliekant žemės ūkio darbus svarbus yra dalykas psichologiškai nusta- 
tyti, turint galvoje darbo našumą, pav., kasančio darbininko veiksmus, kaip 
antai: kastuvo didumas, keliančios rankos atstumas kastuvo kote, kastuvo 
kėlimo aukštis, kastuvu keliamos žemės kiekis, kasimo judėsių greitis, ka- 
sančio darbininko kūno pozicija, darbininko sveikata, nuovargis, poilsis. 
Darbo nzšumui visi šitie klausimai turi didelės svarbos, nes, suracionaliza- 
vus darbą, galima pasiekti kelis kartus geresnių rezultatų, kaip tai yra įro- 
dęs taylorizmo sistemos pritaikymas Amerikoje. 

Žemės ūkyje panaudojamas ne tik žmogus, bet ir visokiausi gyvuliai. 
Iš darytųjų bandymų paaiškėjo, kad psichinis karvės jaudinimas atsiliepia 
jos pienui, kad šuo ėda ir nemėgiamą maistą, jei jisai bus kaulo pavidalu 
sudarytas. O jau visi gerai žino, ką gali padaryti gyvulių dresura, kuri rė- 
miasi psichologijos dėsniais apie asociacijas. 

Industrijos gamyba taip pat nemažiau yra reikalinga psichologijos pa- 
galbos. Čia pirmoje eilėje iškyla darbininko tinkamumo arba jo gabumų 
klausimas. Vadinasi, ar jisai iš prigimties turi tam darbui reikiamų savy- 
bių. Joms nustatyti patarnauja psichotechnikos biurai. Toliau eina pa- 
čio darbo psichologija ryšium su reikalingų žinių ir praktikos įgijmu, su 
pačiu darbo atlikimu, su nelaimingų atsitikimų išvengimu. Pagaliau, su- 
skirstymas ir įvertinimas. Šitie ir tolygūs klausimai yra iš pagrindų iš- 
nagrinėti Dr. W. Weber'io veikale (Die praktische Psychologie im 
Wirtschaftsleben. 418 p., 1927, Leipzig, J. A. Barth). 

Pagaminti turtai pradeda keliauti pačiame juos pagaminusiame krašte 
ar į užsienį. Kas nusprendžia kelionių kryptis? 

Ar tik vien ekonominis reikalas, o gal ir kiti veiksniai, kaip mada, nuo- 
taika, reklama ir kiti tolygūs dalykai? Atsakymas tegali būti: ne vien eko- 
nominiai, bet ir psichologiniai veiksniai. Tokio fakto paisyti gamybai yra 
laba svarbu, todėl ir nenustebsime, jei randame literaturos, kuri kelia aikš- 

tėn psichologijos patarnavimą prekybai, kaip tai matyti iš R. Michels'o 
veikalo (Das psychologische Moment im Welthandel. 113 p. 1931, Leipzig, 
Deutsche Wissenschaftliche Buchhandlung.). 

Mūsų laikais prekyba nevyksta be reklamos. Yra tad reikalo susipa- 
žinti su reklama. Tenka, taigi išsiaiškinti, kad žmogaus sielos gyvenimas 
gali būti išorinių veiksnių įtakoj. Konstatavus šį faktą tenka nustatyti 
pačios reklamos sąvoka, veikimas, vertė. Toliau, eina klausimas, kuriais 
būdais reklama gali pasireikšti. Visų pirma, reklamos veikimas žodžio pa- 
vidalu. Antra, — reklama gali pasireikšti raštu, spauda laikraščiuose, ka- 
lendoriuose, šiaip leidiniuose, lapeliuose, iškabose, įstaigose ir kitais toly- 
giais būdais. Trečia. Spausdinta reklama gali būti jungiama su įvairiais 
vaizdais ir paryškinama įvairiais dažais ar garsais, kad gyviau veiktų žmo- 
gaus akį, klausą. Pagaliau, reklama gali pasireikšti ir įvairiais simboliniais 
dalykais, kaip fabriko ženklu, šūkiais, kombinuotais manekinais ir t.t. Kaip 
toli siekia psichologijos momentai reklamoje, galima matyti iš Dr. Ch. von 
Hartungen'o veikalo (Psychologie der Reklame. 352 p. 1926, Stuti- 
gart, C. E. Poeschel.). 

Jei atkreiptume akį į atskirus darbo klausimus, tai pastebėtume, kad 
psichologiniai veiksniai veikia labai galingai šalip fizinių. Pavyzdžiui, rit- 
mo klausimas. Kaip žinoma, ritmas labai žymiai didina darbo našumą, nors 
jokių naujų fizinių jėgų nereikalauja. Vadinasi, vien psichologinis mo- 
mentas keičia našumą. Kitas pavyzdys. Kai darbas yra įsakytas ir griež- 
žvilgiu darbas yra menkesnės rūšies. Mat, tokiame darbe nėra įdėta sielos, 
yra tik darbo išorinė prievarta. Trečias pavyzdys. Darbo įtempimas ir 
gerumas svyruoja ne tik dienos įvairiose dalyse, bet ir savaitės dienomis. 
Taip, pirmadienį menkiau dirbama, kaip antradienį. Mat, trūksta įsitrau- 
kimo į darbą, o antradienį prisitaikymas jau įvykdytas, nuovargio dar nė- 
ra, tad ir darbas vaisingesnis. 

Psichologija yra didelės reikšmės dalykas teologijai. Mat, psicholo- 
gija svarsto kvoįvairiausių asmenų psichinį gyvenimą, kaip antai, vaiko, 
jaunuolio, suaugusiojo, senio, civilizuoto, primitivaus, normalaus, psicho- 
pato, kriminalisto, atskirai ir minioje veikiančiojo ir tt. Su visų šitų rū- 
šių asmenimis tenka turėti reikalo ir teologui, rūpinti jų dvasios. reikalus, 
kartais net ir intimiškiausius. Kad tinkamai aprūpintų, reikia juos pažin- 
ti; tam ir patarnauja psichologija. Pažinę psichikos išorines apraiškas, iš- 
vidinį veikimą, geriau pažįstame ir pačią žmogaus dvasią. Psichologija 
įpratina mus rūpestingai ir tiksliai stebėti, vengti niekuo neparemtų ir tuš- 
čių konstruavimų, ieškoti sąryšio tarp įvairiausių iš psichikos kylančių 
dalykų. 

Kai kalbame apie teologiją, tai turime galvoje mokslą apie žmogaus 

santykį su Dievu. Šitokią teologijos sąvoką vaizdžiai išreiškia protestan- 
tų teologas Berlino prof. W. Gruehn'as, sakydamas: „Jegliche Theo- 
logie hat es in erster Linie mit den Beziehungen Gottes zum Menschn zu 
tun. „Deum et animam scire cupio. Nihilne plus? nihil omnino“ formu- 
liert Augustinus genial das theologlische Problem“. (Žiūr. F. Krueger, o. 
p: 560/p:): 

Teologijoje yra objektivi pusė — doktrina ir subjektivi pusė — išgy- 
venimas doktrinos bei jos priėmimas tam tikrais motivais. Psichologija 
plačiai atskleidžia ir nušviečia subjektivią pusę ir tuo būdu sustiprina teo- 
loginį pažinimą. Sakytasai prof. Gruehn'as net sušunka: „Wer kėonn- 
te heute guten Gewissens Theologe, Seelsorger sein, dem die Ergebnisse 
der modernen Psychologie und Religionspsychologie fremd sind?“ (ibid.). 
Iš tikrųjų, šių laikų teologui reikia žinoti psichologijos ir religijos psicho- 
logijos dalykai. 

Psichologijos reikšmė teologijai dar eina didyn, kai atkreipiame dė- 
mesį į teologinę praktiką, kaip antai, į religijos mokymą, pamokslus, pas- 
toracijos darbą, tikslingą administravimą, išpažinčių klausimą, vadovavimą 
sąžinėms. Čia kunigui tenka sugebėti suvokt ir atskirt psichologinius, 
fiziologinius ar socialinius veiksnius, nustatyti dorovinės atsakomybės 
laipsnį, duoti išmintingus patarimus, kaip elgtis ir kaip išvengti atkritimo 
į buvusias klaidas ar net nusikaltimus, kada dvasiniu gyvenimu susirūpi- 
nusios sielos kreipiasi į kunigą, ieškodamos nurodymų kartais labai pai- 
niais sielos klausimais. Psichikos nepažinimas gali sudaryti didelių dva- 
sinių nuostoliu ar net kartais ir tikros žalos. Čia negalima aiškintis, kad 
sveikas protas, gyvenimo patyrimas ir teologijos žinios galės viską atstoti. 
Taip manyti būtų klaida. Kaip logikos mokslo negali atstoti sveikas pro- 
tas, taip ir psichologijos neatstos, kad ir platus gyvenimo patyrimas. Jisai 
gali duoti daug medžiagos, atskirų pastabų, bet neduos sistemos, kuri yra 
reikalinga planingam darbui dirbti ar painiems klausimams spręsti. 

Katalikų teologas ir filosofas Ev. Przywara, svarstydamas psicho- 
logijos santykius su teologija, kelia aikštėn mintį, kad žmogus, jau esant 
ivykvsiam Dievo Apreiškimo faktui krikščionybėje, yra buvęs Dievo iš- 
aukštintas, buvo nupuolęs ir yra išgelbėtas, todėl gali susidaryti ir teologiš- 
koji psichologija, jei bus kalbama apie psichinį ir religinį gyvenimą aktua- 
laus žmogaus, svarstomo krikščionybės mokslo šviesoje. Čia keliamoji min- 
tis yra pamatuota, jei teologiškos psichologijos terminu norėsime išreikšti 
kataliko ar krikščionies psichologijos dalyką, lygiai kaip gali būti lietuvio 
ar vokiečio psichologija. Bet kaip faktas, kad kiekvienas žmogus yra bū- 
tinai kurios tautos ar padermės narys, netrukdo susidaryti bendrajai, t. y. 
suaugusio, normalaus, kulturingo žmogaus psichologijai, taip panašiai ir 
priklausymas kuriai religijai nekliudo susiformuoti ir bendrajai psicholo- 

gijai. Todėl nebūtinai kiekvienas psichologijos svarstymas turi jungtis su 
religija, kaip jisai nebūtinai turi jungtis su tauta ar paderme. 

Bendroji psichologija, aišku, liečia psichinio gyvenimo reiškinius, dės- 
nius ir jų pagrindą — sielą. Čia turima galvoje psichinio gyvenimo turniys 
paprastas, kasdienis. Bet gali būti ir kitokio turinio, tada, žinoma, ir pati 
psichikos išvaizda yra kitokia, kad ir bendrieji psichinės eigos dėsniai pa- 
silieka tie patys. Kitoks psichikos turinys pareina nuo asmens pašaukimo, 
interesų, ypatingų išgyvenimų. Pav., kunigas turi ypatingų uždavinių re- 
ligijos srityje, vadinasi, toje srityje, kuri žmonių gyvenime vaidina ypatin- 
gai svarbų vaidmenį. Iš čia ir suprantama, kad psichologija pasvarsto ir 
kunigo psichinį gyvenimą, kaip tai rodo Al. Pichler'io veikalas (See- 
lenkunde des Priesters, 344 p. 1929, Missionsverlag St. Ottilien-Ober- 
bayern.). Tokių specialinių psichologijų, atsiradusių iš sąryšio su teolo- 
gija, gali būti daug. 

Psichologija turi daug reikšmės filosofijai. Kalbant šituo klausimu 
tenka pažymėti, kad psichologija susiformavo kaip viena iš filosofinių dis- 
ciplinų ir taip gyvavo ilgas amžius nuo Aristotelio laikų. W. 
Wundt'ui įkūrus 1879 m. psichologijos laboratoriją Leipzige ir pradėjus 
vartoti psichologijos eksperimentams metodus, paskolintus iš gamtos moks- 
lų, ir tuo būdu ilgainiui susilaukus gan gražių rezultatų eksperimentinės 
psichologijos srityje, kilo kai kam įspūdis, kad psichologijos mokslas yra 
suvestinas prie eksperimentinės psichologijos ir perkeltinas iš filosofijos 
disciplinų eilės į gamtos mokslų sritį. Šituo klausimu kilo didelis ginčas 
mokslninkų tarpe XX-jo pradžioje. Išdavoje vis dėlto psichologija pasi- 
lieka filosofijos mokslų fakultetuose. Šitokia išdava dabar darosi vis dau- 
gizu suprantama ir pamatuota, kai dabartiniu laiku gyvename metafizikos 
mokslo pakilimą, stiprėjimą, nes vis daugiau įsitikrinama, kad ji sudaro 
mokslų pagrindus. Todėl ir vis daugiau aiškėja, kad eksperimentinė psi- 
chologija neišsemia visų klausimų, kurie yra iš psichologijos srities, kad, 
be eksperimentinės psichologijos, dar yra ir metafizinė, arba racionalinė, 
psichologija, kuri atbaigia tyrinėti psichiką, pradėtą nagrinėti jau ekspe- 
rimentinės psichologijos. Labai gražiai eksperimentinės psichologijos 
santykį su filosofija nusako garsus filosofas Hamburgo univ. prof. E. Cas- 
sirer'is. Jo pasakymą, dėliai ypatingos svarbos, žodis žodin paduodu. 
Jisai rašo: „Die Psychologie kann freilich versuchen, ihre Verbindung 
mit der Philosophie zu 16sen und sich als eine reine empirische Einzei- 
wissenschaft zu konstitvieren; aber so oft sie dies getan hat, so oft hat sie 
gezeigt, dass sie damit zu einer „Psychologie ohne Seele“ zu werden droh- 
te. Und eine Philosophie, die ihrerseits das Band, das sie mit der Psycho- 
logie verknūft, gewaltsam zerschneiden wollte, (gerietė damit immer in 
Gefahr, gewissenmassen zu einer „Philosophie ohne K6rper“ zu werden. 


| ak likau. Likas 

Sie wiirde sich zuletzt in abstrakten Spekulationen verlieren und den 
Blick fiir die unmittelbare phinomenale Wirklichkeit verlieren“. (F. Krue- 
ger, op. c. 51 p. E. Cassirer'o str. „Psychologie und Philosophie“.). 

Šituo pasakymu E. Cassirer'is pasakė dvi gilias tiesas. Pirma, 
Eksperimentinė psichologija, visiškai atsiskyrusi nuo filosofijos, ats:sa- 
kiusi nuo sąryšio su ja, vadinasi, ir nuo metafizinės psichologijos, patam- 
pa „psichologija be sielos“, ergo prieštaravimu sau, nes svarsto psichiką, o 
sielos, be kurios psichika negali egzistuoti, nepripažįsta. Antra. Kai fi- 
losofija nutraukia santykius su psichologija, tada ji patampa „filosofija 
be kūno“, pražūva abstrakčiose spekulacijose ir nebeturi suvokimo gyvajai 
realybei, kurią tiesiog nurodo psichologija. Šeštąjį gyvenimo kryželį be- 
baigiančio garsaus E. Cassirer'io sakytasai pareiškimas, padarytas 1931 
m. vokiečių psichologų kongrese Hamburge, yra de facto nukreiptas prieš 
fenomenalistinę psichologiją ir prieš idealistinę gnoseologiją; be to, aš nuo 
savęs pridėčiau, prieš patį jaunesnįjį Cassirer'į, kuris, būdamas neokantis- 
tas, logicistas, mano supratimu, nusidėjo abstrakčiomis spekulacijomis, ne- 
bodamas eksperimentinės psichologijos nurodomos tikrovės, kurios įverti- 
nimas priklauso, žinoma, gnoseologijai. 

Filosofija yra vidaus gyvenimo, žmogaus galvojimo išdava. Galvoji- 
mas panaudoja visą medžiagą, įgytą pažinimu. Taigi, svarbu pirmiau pa- 
žinti psichologijos mokslas, kuris mums nušviečia, kaip vyksta pažinimas, 
kaip atsiranda ir veikia norai bei jausmai, trumpai tariant, kaip reiškiasi 
vidaus gyvenimas. Žinoma, galvojimas arba protinis pažinimas, vyksta 10- 
gikos nustatytais dėsniais, pažinimo vertę tiesos ar netiesos atžvilgiu svars- 
to gnoselogija, o psichologija svarsto pačią eigą, konstatuoja faktus, ne- 
įsileisdama į turinio nagrinėjimą, ar jisai logiškai sugrupuotas ar ne. Šito- 
mis sąlygomis psichologiją statant filosofijos pradžioje išvengiama klaidos 
psichologistų, kurie žiūri į psichologiją kaip į tiesos šaltinį ir visų mokslų 
pagrindą, suplaka į viena du visai skirtingu dalykų: aktą ir turinį; be to, 
jie neskiria turinyje dalykų, kurie turi būti skiriami, kaip antai faktines tu- 
rinys, galimybė kitaip būti logikos dėsniais ir pati vertė tiesos atžvilgiu, 

Filosofijos šakos, kaip logika, etika, estetika, atatinka mąstymą, norus, 
jausmus. Šitas psichines apraiškas kaip tik svarsto Ir psichologija, nagri- 
nėdama jų susiformavimą ir eigą. 

Turint galvoje visus psichologijos bei filosofijos santykius, aiškėja, 
kad psichologija paruošia dirvą filosofijai. 

Psichologija turi nepaprastai daug svarbos praktiniam žmogaus gyve- 
nimui: nėra tos dienos ar tokio darbo, kuriame jisai nesinaudotų psicholo- 
gijos patarimais. 

Jei atkreipsime, pav., akį į žmogaus apsirėdymą, jo kambario sutvar- 
kymą, į artimiausią gyvenamajam namui gamtą, kurią žmogus savotiškai 

pertvarko, į žmonių suruošiamas iškilmes, visur pastebime, kaip žmogus 
daug dėmesio kreipia į spalvas, jų veikimą lir reikšmę, o visas šitas pažini- 
mas ir panaudojimas yra atremtas į psichologijos tyrimus spalvų klausimų. 
Štai W. Koch'o veikalas apie spalvų reikšmę: Psychologische Farbenleh- 
-re. Die sinnlich - sittliche Wirkung der Farben (325 p. 1931 Halle a. S. C. 
Marchold). 

Nori numatytąją profesiją pasirinkti, kreipiesi į patariamąjį psicholo- 
gijos biurą ir gauni nurodymų, ar tavo psichologine struktura tinka sako- 
majai profesijai. 

Kas nori savyje išplėtoti maksimalinį darbingumą, tas turi pritaikyti 
sau psichologijos nuostatus, kaip išvengiama sugaišties, kaip normuoti po- 
ilsis, kaip sumažinti nuovargis, kaip pakelti energija ir išdavoje susilauks 
pageidaujamų rezultatų. 

Šeimoje tėvai nori gerai išauklėti vaikus; psichologija pritaikyta ug- 
dymui palengvins sunkųjį uždavinį atlikti ir leis susilaukti gerų ugdymo 
vaisių. 

Nori kitiems daryti įtakos kalba, gestais, vaizdais, spauda, šūkiais, iš- 
kilmėmis, pats turi kreiptis į psichologiją bendrąją, minios, pritaikomąją ir 
ten rasi faktų, kurie nušviečia tau rūpimųjų dalykų eigą. 

Gal sielvartai varsto tavo širdį, gal tu kenti fizinį ar moralinį skaus- 
mą, gal tau gyvenimas visai pesimistiškai atrodo? Net ir šitose skaudžios 
velandosę gali rasti psichologijoje faktų ir dėsnių, kuriais pasinaudojęs ga- 
lėsi žymiai nutildyti skausmų aštrumą, praretinti tamsius debesis, kurie 
uždengia gyvenimo giedrą. Tik reikia mokėti gyvenimas stebėti, psicholo- 
gijos veikalų lapai sklaistyti ir susiorientuoti, kur dalyko esmė. 

Tiesa, psichologija nėra visam kam panacėja, bet vis dėlto gausus aruo- 
das žinių apie galingus gyvenimo veiksnius, kuriais galima, sumaniai pasi- 
naudojus, labai daug kas padaryti. 

Kaip kitų mokslų istorijoje esti svyravimų, bangavimų, taip ir psicho- 
logijai tenka patirti savotiškos krizės. Mat, pradėjus plačiai nagrinėti psi- 
chologijos klausimus, atsirado labai daug medžiagos, drauge ir įvairių pa- 
žiūrų bei krypčių. Prof. H. Henning'as savo veikalėlyje „Psychologie 
der Gegenwart“ (21932 Leipzig, A. Krėner) sumini tokias psichologijos 
kryptis bei rūšis: tautų, teismo bei kriminalistinę, kalbos, ūkio bei psicho- 
techniką, meno, doros, religijos, matematikos, diferencinę, individualinę, 
masių, visuomenės, kulturos, vertės, gyvulių, vaiko, plėtotės, pedagoginę, 
medicinos, patologinę psichologiją, geopsichologiją. Tai vis iš pritaiko- 
mosios psichologijos sričių, o kur dar kitos sritys? Kitas psichologas, E m. 
Saupe savo veikale „Einfilhrung in die neuere Psychologie“ (*1931, Os- 
terwieck am Harz, A. W. Zickfeldt) nurodo dar kitokių psichologijos 
krypčių bei rūšių, kurios nebuvo Henning'o suminėtos, būtent, pavidalo 

(Gestalt), eidetinę, asociacionistinę, deterministinę, dvasios mokslų (Geis- 
teswissenschaftliche), gyvenimo, personalistinę, mokytojo, charekterologi- 
nę psichologiją. Kaip matome, susiskaldymas pažiūrų ir krypčių yra ne- 
paprastai didelis, todėl ir nenuostabu, kad jisai įnešė kiek chaoso į psicho- 
logijos klausimus ir terminus. 

Vienos universiteto prof. K. Būhler'is parašė veikalą „Die Krise 
der Psychologie“ (21929, Jena, G. Fischer), kuriame ėmesi kritikos, kad iš- 
nagrinėtų kai kurias psichologijos mokyklas, kryptis bei sąvokas ir kad 
tuo būdu išvengtų tikros krizės psichologijoje. Uždavinys, be abejo, pa- 
girtinas; tik, jo siekiant, reiktų turėti daug tvirtos atramos, kuri be meta- 
fizikos vargiai yra įmanoma. Juk susiskaldymas įvyko todėl, kad, viena, 
pamiršus ar pametus racionalinę psichologiją, imtasi vien eksperimentinės 
ar empirinės psichologijos; antra, perdaug pasitikėta tyrinėtojo asmenybe, 
visai nežiūrint bendrumo, kurį turėjo turėti prieš akis. Tik vengiant šitų, 
susiskaldymą gimdančių, sąlygų, tegalima pasisaugoti krizės ir pavojų pa- 
čiam psichologijos mokslui. 

Psichologijos krypčių gausumas iš dalies ėjo iš to, kad nebuvo laiko- 
masi psichologijos terminų, ir savo ruožtu didino terminijos krikimą. Mat, 
davgelis tyrinėtojų, ieškodami savitumo ir originalumo, nesilaikydavo jau 
priimtos terminų prasmės, juos ėmė vartoti kita prasme, savaip. Iš to pa- 
sidarė taip pat didelis psichologinės terminijos pakrikimas. Visiems buvo 
aišku, kad tai yra žalinga, nes vieni kitų pradėjo nebesuprasti. Susirūpin- 
ta, kaip dalykas taisyti. : 

Kaip kiti reikšmingi sąjudžiai, taip ir psichologijos mokslo pakili- 
mas, juo susidomėjimas sukėlė reikalą šaukti psichologijos kongresus, tau- 
tinius ar internacinius. Pirmasis toks kongresas įvyko Mūnchen'e 1896 m. 
Kuriam laikui praslinkus, 1909 m. internaciniame psichologų kongrese Že- 
nevoje Claparėde'as ir Baldwin'as referavo psichologijos termi- 
nų klausimą ir buvo nustatyta eilė taisyklių, kaip daryti su terminais. 1932 
m. kongrese Kopenhagoje terminijos klausimas vėl buvo keliamas, nes visi 
skundėsi jos dideliais trūkumais. Tačiau ikšiol nieko esmingo nepadaryta 
jiems pašalinti. 

Berods, Europos kontinente išleista keletas mažų psichologijos žody- 
nėlių, kuriuose paaiškinami įvairūs terminai, aparatai. Toki yra: Fr. Gie- 
se, Psychologisches W6rterbuch (*1928, Berlin, B. G. Teubner) ir Zed- 
dies, W6rterbuch der Psychologie (1934, Hamburg, Siemens); tačiau šie 
žodynėliai nedaug pagelbsti dėliai savo nedidumo ir dalinumo. Gal kiek 
daugiau gali padėti, kad ir bendresnis, filosofijos A. Lalande'o žody- 
nas: Vocabulaire technigue et critigue de philosophie (3 vol. IV ėdit. 193, 
Paris, F. Alcan), nes čia yra gan precizuoti svarbesnieji terminai su jų 
įvairiais atšešėliais. Bet vis tik psichologinės terminijos klausimas tuo 
neišsprendžiamas, tik gal kiek lengvinamas. 

Šalia įprastosios psichologijos formuojasi mokslas, kuris vadinamas me- 
tapsichika, arba parapsichologija. Jis nagrinėja okultizmo, telepatijos ir 
tolygius klausimus. Šitoje srityje yra nepaprastai daug neaiškumo, nesi- 
derinimo su įprastais psichologijos metodais; bet, iš kito šono, joje pada- 
ryta daug tyrimų ir iškelta kai kurių neginčijamų faktų. Šitiems klausi- 
mams nušviesti ir psichologijos reikšmei kaip ir atbaigti tinka garsaus 
biofilosofo ir psichologo H. Driesch'o veikalėlis: Parapsychologie. Die 
Wissenschaft von den „okkulten“ Erscheinungen. Methodik und Theo- 
rie. (149 p. 1932, Mūnchen, F. Bruckmann). 

Psichinė realybė ir jos ypatybės 


Dr. J. Pankauskas, Kaunas. 


1. Psichinė realybė kaipo materialinis psichologijos mokslo objektas. 2. Psichinės 

realybės supratimas ir įvairios psichologijos srovės. 3. Psichinės realybės ypatybės: 

a. Pirmoji netarpiškai suvokiamoji reclybė; b. Neerdviškumas; c. Subjektivumas; 

d. Individualumas. e. Visumas; f. Prasmingumas. 4. Psichinės realybės supratimas 
ir pichologijos mokslas. 


1. Kiekvienas mokslas tyrinėja bet kurią realybę, turi savo materialinį 
objektą. Fizikos mokslo objektas yra fizinė realybė, visuomenės mokslo- 
socialinė realybė, psichologijos mokslo — psichinė realybė. Pasitaiko, kad 
vieną kurią realybę tyrinėja ne vienas, bet keli mokslai. Jie vieni nuo ki- 
tų skiriasi tuo atžvilgiu, kuriuo jie tą realybę tyrinėja, būtent, savo forma- 
liniu objektų. 

Tiriamoji bet kuri mokslų realybė apsprendžia tų mokslų kryptį ir po- 
būdį. Todėl, pradedant bet kurį mokslą, pirmiausiai reikalinga, kad ir ben- 
drais bruožais, išsiaiškinti to mokslo tiriamąją realybę. Tatai išsiaiškinus 
paaiškėja to mokslo pobūdis, jo kryptis ir iš dalies tyrinėjimo metodai. Bet 
suprasti bet kurio mokslo tiriamosios realybės esmę, nėra taip lengvas da- 
lykas. Šitos realybės esmė paaiškėja dažniausiai ne mokslinių tyrinėjimų 
pradžioje, bet, atvirkščiai, gale, kaip ilgo tyrinėjimo rezultatas. Taigi. fak- 
tinojoj bet kurio mokslo evolucijoj jo tiriamosios realybės supratimas yra 
ne pradedamasis to mokslo momentas, bet ilgų tyrinėjimų išdava, pats to 
mokslo tikslas. 

Taip yra dažniausiai faktinojoj bet kurio mokslo evolucijoj. Kitoks 
kelias būtų pageidautinas, kuriant bet kurį mokslą, metodolog'niu atžvil- 
giu. Daug paklydimų ir visokių neaiškumų kiekviename moks!'e būtų iš- 
vengta, jei, kuriant bet kurį mokslą, daugiau būtų nusimanyta apie šito 
mokslo objektą — jo tiriamąją realybę. Nevykusi bet kurio mokslo hipo- 
tezė tiriamosios realybės atžvilgiu gali niekais paversti ilgų tyrinėjimų re- 
zultatus. Daug ginčų ir įvairių nesusipratimų sukeldavo bet kuriame inoks- 
le, net pačių to mokslo atstovų tarpe, dažiausiai kaip tik nevienodas atski- 
rų mokslininkų nusistatymas tiriamosios realybės atžvilgiu. 

Kas čia pasakyta apie įvairius mokslus apksritai, tai ypatingai pasitai- 
ko psichologijos moksle. Nė viename tikslesniųjų mokslų istorijos bėgyje 
ir dabar nėra buvę ir, man rodos, nėra tiek įvairių srovių ir tiek vienų ki- 

tiems priešingų savo tiriamojo objekto aiškinimų ir supratimų, kaip psi- 
chologijos moksle. Tai pasikartodavo dažniausiai dėl to, kad nebuvo ir 
dar šiandien, nėra psichologų tarpe vienodo supratimo apie savo tiriainąjį 
objektą. 

Psichologijos mokslo objektas, kaip minėta, yra psichinė realybe. Psi- 
chinė realybė, kaipo faktas, yra visiems aiški ir neginčijama. Kiekvienas 
žmogus ir kiekvienoje vietoje turi įvairiausių jutimų; jis jaučia, galvoja, 
ryžtasi ir t.t. Visi tie reiškiniai yra psichinės realybės pasireiškimo faktai 
ir jų buvimu sveikas ir normalus žmogus nė valandėlės neabejoja. Bet kaip 
tik norime nustatyti, kas yra tie psichinės realybės faktai, arba norime iš- 
siaiškinti, kurie gyvenimo faktai laikytini psichinės realybės pasireiškimais, 
tai tuojau susiduriame su visa eile sunkenybių. Šitos visos sunkenybės 
plaukia iš psichinės realybės esmės. Psichinės realybės, kaipo netąsios bū- 
ties, negalima tiesioginiai nei pasverti, nei išmatuoti. Ji yra individo vidinio 
išgyvenimo faktas ir, kaip toks, tik to paties individo tiesioginai tesuvokia- 
mas. Be to, bet kuris psichinio išgyvenimo momentas iš vienos pusės yra 
toks paprastas ir, atrodo, nesudėtingas, kad jo ir nebegalima paaiškinti, bet 
kokiu būdu definvoti (apibrėžti). Imkime, pavyzdžiui, geltonos spalvos 
jutimą. Kaip jutimas, jis nebegali būti daugiau suskirstomas, analizuoja- 
mas. Jis yra paprasčiausias psichinio išgyvenimo faktas. Mes nebegali- 
me jo dar tiksliau nusakyti, definuoti. Galime tik tiesioginai jį nurodyti. 
Išgirdę žodį „geltonas“, mes tuojau žinome, ką tai reiškia. Bet, sakysim, no- 
rime išaiškinti geltonos spalvos jutimą aklam gimusiam. Jei mes ir kažin 
kaip stengtumės, vargiai tai mums pavyktų. Mes galime kalbėti apie gel- 
tonos spalvos jutimą sukeliančias fizines priežastis — tam tikro ilgio ban- 
gų judėjimą, mes galime aiškinti iš kokių sudedamųjų spektro spalvų pa- 
sidaro geltona spalva ir t. t. Bet apie geltonos spalvos patį jutimą kaipo tokį, 
mes nieko negalime daugiau pasakyti. Mes galime tiktai tiesioginiai šitos 
spalvos jutimo išgyvenimą nurodyti, bet nebegalime jo bent kaip plačiau 
paaiškinti. 

Bet iš kitos pusės psichinės realybės pasireiškimas yra toks platus ir 
įvairus, kad vargiai gali pavykti surasti bent vienas atžvilgis, kuriuo galė- 
tumėm charakterizuoti visus psichinės realybės pasireiškimus. Visas vir- 
šinis pasaulis gali bet kokiu būdu sueiti į kontaktą su mūsų psichiniu „aš“ 
ir tapti vidinio išgyvenimo faktu — psichine realybe. Taip pat visi žmo- 
gaus proto bei rankų sukurti kūriniai, vadinamoji objektivioji kultura ir 
civilizacija, yra faktinai psichinės realybės pasireiškimo vaisius. Dėl tų. 
priežasčių psichinė realybė yra ne tik sunkiai definuojama, bet, iš viso, 
sunkiai ir suprantama, 

'2. Bet kuris psichinės realybės momentas, kaip aukščiau minėta, yra 
paprastas, sunkiai definuojamas mūsų vidinio išgyvenimo reiškinys. Bet 

kartu psichinės realybės pasireiškimas yra labai įvairus ir sunkiai bet ku- 
ria viena sąvoka ar terminu apsprendžiamas. Kuriant psichologijos maks- 
lą, į šitas psichinės realybės ypatybes reikia gerai įsigilinti. Pirmiausia, 
reikia išsiaiškinti, kokia yra psichinė realybė ir, antra, kas yra psichinė 
realybė, būtent: kokie gyvenimo faktai laikytini psichinės realybės pasi- 
reiškimais. Tinkamas nusistatymas psichinės realybės atžvilgiu yra labai 
svarbus ne tik pačiam psichologijos mokslui, bet ir jos tokiai ar kitokiai 
krypčiai. Bet kuris vienašališkas arba nepilnas psichinės realybės suprati- 
mas, dažniausiai privesdavo klaidingai suprasti patį psichologijos mokslą 
ir sukurdavo visokiausių kraštutinių srovių. 

Aristotelis psichologijos mokslo objektu laikė apskritai gyveni- 
mą, kurin įeina sensorinės, motorinės ir vegetativinės funkcijos. Aišku, 
toks psichologijos mokslo objekto supratimas yra per platus. Jis apima ne 
tik psichologijos, bet taip pat. šių dienų supratimu, ir fiziologijos mokslo 
objektą. Šių dienų psichologijai maža terūpi vegetativinės funkcijos. Tą 
gyvybės apraiškos funkciją ji palieka daugiau fiziologijos mokslui. W. 
Wundt'as psichologiją laikė sąmonės, kitaip sakant, vidinės patirties 
mokslų. Gamtos mokslai, jo, teigimu, nagrinėją patirties objektus atitrauk- 
tus nuo subjekto, tuo tarpu psichologija nagrinėjanti tuos pačius objektus, 
kiek jie yra santykyje su subjektu, kaip netarpiškos patirties faktai. Wund- 
t'as, suvesdamas psichologijos objektą į sąmonės reiškinius, aišku, perdaug 
ji susiaurino. Psichologijos objektas yra ne tik sąmonės reiškiniai, bet 
taip pat ir pasąmonės gyvenimas. Dispozicijos, psichinė struktura taip 
pat yra psichologijos objektas, kad ir tatai sąmonėje nepasireiškia aktualiai. 

Kai kurie psichologai net abejoja, ar bet ką moksliška apie mūsų 5ą- 
monės reiškinius iš viso galima pasakyti. Tai esą subjektivūs, kiekvieno 
individualūs išgyvenimai. Objektiviai suvokiami ir registruojami esą tik 
žmogaus viršiniai poelgiai. Amerikos vadinamoji behavioristinė psicho- 
logijos srovė (jos pagrindėjas John Watson) psichologijos objeErg ir 
laiko tiktai žmogaus viršinius santykius — poelgius. 

Kiti psichologai psichologijos objektu laiko psichinius procesus ir tų 
procesų dėsningumą. Bet tuoj kyla klausimas, ar mes iš viso netarpiškai 
(tiesioginai) suvokiame bent kokius psichinius procesvs. Visi žinome, kad 
kiekvienu momentu mūsų sąmonės turinys keičiasi. Bet apie šito keitimo- 
si eigą ir būdą maža ką tegalime pasakyti. Taip, pavyzdžiui, žinomas fi- 
losofas H. Driesch'as* tvirtina, kad apie bet kokius psichinius įrocė- 
sus mūsų sąmonėje mes neturime jokio tiesioginio suvokimo. Tiesioginai 
suvokiame tiktai tuo ar kitų momentu esamus mūsų sąmonėje psichinio iš- 
gyvenimo turinius, bet apie kokius vyksmus tiesioginai nieko nežinome. 


* H. Driesch, Grundprobleme der Psychologie. 2 Aufl. Leipzig, 1929, - 

Visus psichinius procesus, jo manymu, atlieka mūsų tiesioginai nesuvokia- 
ma siela, kuria jis vadina: meine ganze ganzmachende unbewusste Seele. 

Asocionistinės psichologijos šalininkai psichologijos objektu laikė tik- 
tai jutimus ir jų įvairias kombinacijas—asociacijas. Apie šitų asociacijų 
vykdytoją ir, iš viso, apie psichinę strukturą kaipo tokią, nebuvo visiškzi 
kalbama. Visas psichinis gyvenimas tos srovės psichologų buvo konstruo- 
tas iš atskirų jutimų—elementų, kaip ir koks fizinis mechanizmas. Vienas 
vaidinys sukelia kitą, kada tarp jų yra panašumo, arba artumo laiko at- 
žvilgiu. 

Iš visa, psichologijos mokslo našumas ir jo tokia ar kitokia kryptis 
daugiausiai pareina nuo to, kaip nusistatoma psichinės realybės atžvilgiu, 
Senesnioji, vadinamoji elementų psichologija žiūrėjo į psichinį gyvenimą 
panašiai kaip ir į fizinį. Visas psichinis gyvenimas buvo stengtasi suskirs- 
tyt į atskirus sudedamuosius elementus ir tais elementais bei jų įvairio- 
mis kombinacijomis norėta jis išaiškinti. 

Kai vaidinių mechanikos nebeužteko psichiniam gyvenimui išaiškinti, 
buvo kalbama apie apercepcijos reiškinius (Herbert), apie kuriamąją 
sintezę (Wundt) ir tt. Bet vis vengta nutolti nuo tuo laiku vyravusio 
gamtos mokslo metodo ir aiškinimo būdo. Tik šiandien, kai mechaninis 
pasaulivaizdis visuose moksluose vis daugiau vietos užleidžia organiniam 
visumos pesaulivaizdžiui, tai ir psichologija daugiau atsipalaiduoja nuo me- 
chaninio psichinės realybės supratimo ir vis labiau tampa savarankišku, 
nepriklavsomu mokslu. Tat kas yra psichinė realybė naujosios psicholo- 
gijos supratimu? 

3. -Psichinę realybę, kaip matėme, sunkiai galime definuoti. Taip pat 
sunku ją bent kaip labiau išaiškinti. Norėdami kokią neaiškią sąvoką pa- 
aiškinti, mes turime tą sąvoką išreikšti aiškesniomis, labiau suprantamomis 
sąvokomis. 

Psichinė realybė yra vidinio išgyvenimo faktas. Kaip vidinio išgyvė- . 
nimo faktas, jis yra aiškus šitą faktą išgyvenančiam subjektui. Norėdami 
šitą vidinio išgyvenimo faktą išreikšti kitomis sąvokomis, paimtomis ne iš 
mūsų vidinių išgyvenimų, bet iš kurios kitos srities, mes ne tik šito vidi- 
nio išgyvenimo fakto nepaaiškiname, bet jį dar daugiau aptemdome, o kar- 
teis ir visiškai svfalsifikuojame. Todėl čia nesistengsiu psichinės realy- 
bės faktų esmės išaiškinti. Taip pat nesigilinsiu į psichinės realybės filo- 
sofinę prasmę. Šitie klausimai daugiau rūpi filosofijai, kaip psichologijai. 
Nesigilindaemas į psichinės realybės esmę ir jos filosofinę prasmę, aš no- 
rėčiau panagrinėti psichinę realybę, kaipo psichinio gyvenimo apraišką, 
kiek ji prieinama ir kaip suprantama šių dienų eksperimentinės psicholo- : 
gijos. Kokia psichinė realybė yra ir kurie gyvenimo faktai jai priklauso, | 

geriausiai paaiškės panagrinėjus psichinės realybės pasireiškimo būdus, 
jos svarbiausias ypatybes. 

a. Mūsų tiesioginai suvokiamųjų realybių pirmiausioji yra psichinė 
realybė. Anksčiau matome spalvas, girdime įvairius tonus, ne kaip sužino- 
me tos spalvos ar tono jutimo suke.iančias priežastis — tam t:kro ilgio 
bangų virpėjimą. Kiekvienu momentu mūsų sąmonė yra pripildyta viso- 
kiausių išgyvenimų: mes juntame, jaučiame, galvojame ir t.t. Jei įs'va.z- 
duosime nuo visokių viršinių jaudinimų isoluotą žmogų, tai ir tada jo s3- 
monė bus pilna įvairių išgyvenimų: jis jaus, turės tokią ar kitokią nuotai- 
ką, svajos, kurs visokiausius planus. Net ir miegant sąmonė nenustoja vei- 
kusi. Visų šitų psichinio gyvenimo faktų realumu niekas neabejoja. Jie 
yra mūsų vidinio išgyvenimo faktai — mūsų psichinė realybė. Tiesioginai 
suvokiama bet kuri psichinė realybė, kaipo faktas, yra ne tik tikra, bet ji 
niekada mūs ir neklaidina. Iluzijos ir halucinacijos psichologijos a+žvil- 
giu yra taip pat tikros, kaip ir realiai matyti bei išgyventi faktai. Kalbėti 
„apie jutimų ar suvokimų klaidas psichologiniu atžvilgiu yra nesusiprati- 
mas. Sakysim, Sacharos tyrais bekeliaudamas karavanas pamatė netoli 
oazą. Apsidžiaugė nuvargę keleiviai, pagreitino žingsnius, norėdami grei- 
čiau atsigerti ir pailsėti. Bet prisiartinę prie tos vietos, keleiv'ai nustebo 
— oazos nebuvo. Pasirodė, kad tai būta reiškinio, vad. Fata Morgana. Ke- 
leiviai jaučiasi apgauti ir nepatenkinti. Bet kas juos apgavo? Ar juti- 
mai? Visai ne! Padarę tų keleivių psichinio išgyvenimo analizę įsitikin- 
sime, kad psichinis išgyvenimas buvo toks pat, kaip kad jie matytų tikrąją 
oazą, o ne Fatą Morganą. Vadinasi, jutimai jų neapgavo. Jie apsigavo 
darydami sprendimą: keleiviai manė, jei jie dešimtį, šimtą ar tūkstanti 
kartų pamatę iš tolo 0azą ir paskui prisiartimę toje vietoje ją rasdavo, tai 
jie turi taip pat ir vienuoliktąjį, šimtą pirmąjį arba tūkstantį pirmąjį kartą 
prisiartinę rasti matytoje vietoje oazą. Visi mūsų psichiniai išgyvenimai 
yra toki, kaip juos išgyvename. Jie mus neklaidina. Suklystame dažniau- 
siai tik tada, kada norime juos išreikšti bet kokiomis sąvokomis, arba da- 
rome apie juos bet kokius sprendimus. 

b. Psichinė realybė, kaipo pirmoji tiesioginai suvokiamų realybių, yra 
neerdviška; ji neturi jokio tąsumo. "Tuo ji skiriasi nuo fizinės realybės. 
Psichinės realybės, sakysim, kokio psichinio išgyvenimo, negalim tiesio- 
ginai išmatuoti, pasverti. Psichinės realybės negalime tiesioginai išreikš- 
ti matematiškais dydžiais. Dėl tos ypatybės Kant'as nenorėjo psichologiją 
pripažinti tikruoju mokslu. Jo manymu, psichologija niekada negalinti 
tapti egzakčiu mokslu, kadangi joks psichinis išgyvenimas negali būti iš- 
reiškiamas matematiškais dydžiais. 

Šis Kanto teigimas nevisiškai pagrįstas. Pirmiausiai, nevisi ir fiziniai 
reiškiniai yra tiesioginai išreiškiami matematiškais dydžiais; pavyzdžiui, 

kad ir temperaturos pasireiškimas. Temperaturos tiesioginai negalirae iš- 
matuoti. Čia turim pasitenkinti netiesioginiu matavimo būdu, termometro 
skalės dalelėmis. Panašus netiesioginio matavimo būdas yra pritaikomas 
psichologijoj ir psichinei realybei matuoti. Čia, paprastai, matuojamas ne 
psichinis išgyvenimas tiesioginai. bet šitą psichinį išgyvenimą sukėlęs vir- 
šinis jaudinimas, arba po to psichinio išgyvenimo tiesioginiai einanti 
fizinė atmaina. Norėdami nustatyti kokio jutimo intensivumo laipsnį, ma- 
tuojam ne patį jutimą tiesioginai, bet tą jutimą sukėlusią viršinę pirežastį 
— jaudinimą. Vadinasi, ir psichologijos moksle dažnai yra pritaikomes 
netiesioginis matavimo būdas, kuris taikomas ir fizikos moksle. Taigi, 
Kanto teigimas, kad tik tie mokslai teturi tikslumo charakterį, kurio objek- 
tas yra tiesioginai išreiškiamas matematiškais dydžiais, kaip matyti, nevi- 
siškai yra pamatuotas. Iš to, kad psichinė realybė nėra tiesioginai mate- 
matiškais dydžiais išreiškiama, dar neseka, kad psichologija iš viso regali 
būti tikslus mokslas. 

Antra, nevisi ir gamtos mokslai remiasi vien tik matematikos metodu, 
kaip, pavyzdžiui, botanika ar biologija. Jie yra laikomi tikslūs mokslai, 
kad ir ne visur remiasi matematišku suskaičiavimu. Kartais nevisada rei- 
kalinga ir būtina net eksperimentiniai daviniai matematiškai suskaičiuoti. 
Norėdami bet kurį fizinį ar psichinį reiškinį tiksliai stebėti ir aprašyti, da- 
rome eksperimentus — bandymus, kad ir jų davinių nėra reikalo suskai- 
čiuoti. Ir tuo atžvilgiu, kad kiekvienas tikslus mokslas turi remtis mate- 
matikos metodu, Kanto teigimas, atrodo, yra ne visai teisingas. 

„Psichinės realybės neerdviškumo ypatybė yra ypatingai įsidėmėtina. 
Ir šis, rodos, toks nesunkiai suprantamas, dalykas psichologijoj yra 
sukėlę nemaža visokių neaiškumų. Psichinė realybė, kaip neerdviška, ne- 
tąsi, yra visai kitokios prigimties, kaip fizinė realybė. Todėl psichinės rea- 
lybės tyrinėjimo ir aiškinimo būdas turi būti kitoks, kaip fizinės realybės. 
Pirmiausia, psichinė realybė negal būti daloma, suskirstoma į atskirus psi- 
chinius elementus, panašiai kaip kad yra skirstomas fizinis kūnas. Kiek- 
vienas psichinis išgyvenimas yra nedalomas visos psichinės visumos pasi- 
reiškimas. Negalima vieną kurį psichinio išgyvenimo momentą išskirti iš 
visos psichinio išgyvenimo visumos ir jį, kaip kokį fizinį elementą, sky- 
rium tyrinėti. Kiekvienas, kad ir paprasčiausias, psichinis išgyvenimas yra 
įjungtas į visą psichinio išgyvenimo visumą ir tos psichinės visumos pri- 
klausomas. Apie psichinės realybės visumos charakterį dar bus skyriu 
plačiau kalbama. 2 

Toliau, psichinės realybės dėsningumas turi kitokią prasmę, kaip fi- 
zinės realybės. Senesnioji psichologija gamtos mokslo prasme  kal- 
bėjo apie psichinių, arba geriau sakant, psichofizinių dėsnių pa- 
stovumą.“ Jutimų slenkščiai, Weberioc—Fechnerio dėsnis ir t. t. bu- 

vo laikomi nesikeičiančiomis psichofizinėmis konstantėmis. Bet koks 
mažas nuo šitų dėsnių nukrypimas buvo laikomas nenormalumu, klaida. Tuo 
tarpu psichinio gyvenimo dėsningumas yra kitoks, kaip fizinio gyvenimo. 
Jutimų slenkstis, reakcijų laikas, ar bet koks kitas psichinis dėsnis nėra 
vienodas visiems individams. Jis priklauso daugelio subjektivinių ir ob- 
jektivinių aplinkybių. Bet koks nukrypimas nuo to dėsnio yra psichologi- 
niu atžvilgiu nemažiau įdomus, kaip pats dėsnis. Iš tų nukrypimų labiau 
galime suprasti tiriamojo asmens psichinį gyvenimą, jo individualybę ir t.t. 

Dar ir šiandien tinkamai neįsigilinama į psichinę realybę ir dažnai ji 
suplakama su fizine realybe arba prikergiama jai fizinės realybės ypatybės. 
Daugely psichologijos vadovėlių dar kalbama, tarp kitko, apie jutimų laiko 
ir erdvės ypatybes. Arba, norėdami jutimus ir vaidinius atskirti nuo są- 
vokų, prikergiama pirmiesiems erdviškumo ypatybę. Panašus elgimasis 
eina iš gamtamoksliško galvojimo ir tinkamo neskyrimo psichinės realy- 
bės nuo fizinės. Nejutimas arba vaidinys turi erdviškumo ypatybę, bet tik 
kaip juntamasis arba įsivaizduojamasis daiktas. Jutimas, kaipo psichinis iš- 
gyvenimas, neturi jokių erdviškumo ypatybių. Jusdami kokią spalvą ar to- 
ną, mes kartu turime visą eilę kitų jutimų, išgyvename ištisus jutimų kom- 
pleksus. Sakysime, mes matome žalią spalvą. Be žalios spalvos jutimo, 
kartu dar suvokiame tos spalvos išsiplėtimą bet kokiame paviršiuje, jos at- 
stumą ir t.t. Žodžiu, mes turime visą jutimų kompleksą. Kalbėdami apie 
jutimą, kaipo atskirą psichinio išgyvenimo momentą, dažnai užmirštame 
tuos kompleksus ir tų kompleksų ypatybes priskiriame pačiam įsoluotam 
jutimui. Jusdami spalvą, kartu turime taip pat ir erdviškumo suvokimą, 
bet ne pats spalvos jutimas kaipo toks yra erdviškas. 

c. Apie savo sielos išgyvenimus, apie tuo ar kitu momentu esamą mū- 
sų sąmonės turinį, mes žinome pirmiausiai tik iš savo paties išgyvenimų, iš 
savęs paties analizio. Psichinės realybės faktai yra subjektivūs reiškiniai. 
Jie visada yra bet kokių būdu kontakte su subjektu, su misų psichiniu „aš“. 
Ar tai jutimas, ar jausmas, kuri mintis, ar koks kitas psichinis išgyvenimas 
— vis tai yra „mūsų“ išgyvenimas, manojo „aš“ dalėlė. Jie pirmiausiai 
tiesioginai yra tik man pačiam tesuprantami. Geriausiai suprantame tai, 
ką mes patys išgyvenome ar išgyvename. Visas psichologijos mokslas dau- 
gumoje remiasi savęs stebėjimu, arba introspekcija. "Tiesa, galima kartais 
tiesioginai įsijausti ir suprasti kito asmens psichinį išgyvenimą. Bet vis 
dėlto psichinio gyvenimo medžiagą daugumoj renkame iš savo paties iš- 
gyvenimų. 

Apie kitų žmonių psichinius išgyvenimus mes sužinome tada, kai jie 
savo tuos išgyvenimus bet kuriuo būdu pareiškia viršiniu, mums supranta- 
mu ženklu. Tas pareiškimas gali įvykti laisvu noru — pasipasakojant, ar- 
ba visiškai nelaisvu, net nežinant. O gerai suprantamas tas. išgyvenimas 

tebus tik tada, kada galėsime jį palyginti su savo panašiais išgyvenimais. 
Kitaip sakant, kitų psichinį gyvenimą mes suprantame analogijos keliu. 
Psichiniai išgyvenimai pasireiškia dažnai viršinėmis formomis: kai džiaugia- 
mės, mūsų mimika, gestikulacija vienokia, kai liūdime — kitokia. Panašius 
gyvenimo reiškinius mes stebime kasdieną. Vėliau tarp tų reiškinių susi- 
daro tam tikras ryšys: pastebėję nusiminusį ar verkiantį, darome išvadą, 
kad jis gyvena kas nemalonų. Net ir tiesioginis, vadinamas intuitivinis 
kitų psichinių išgyvenimų nujautimas, įvykstąs, kitų nuomone, taip pat 
analoginio sprendimo keliu. Davg geriau sekasi pažinti vidinis gyveni- 
mas tų žmonių, kurie gyvena su mumis vienokiomis apystovomis: yra vie- 
nos rasės, vienokio išsilavinimo, to paties pašaukimo ir t.t. Sunkiau su- 
prasti žmogų kitos tautos, kitokio išsilavinimo laipsnio. Dar sunkiau su- 
prasti kitos rūšies būtybių psichinis gyvenimas, pav., gyvulių. 

d. Dažnai mes esame linkę perkelti savo jausmus, norus ir nusistaty- 
mus į kitus žmones ir net į kitas žemesnės rūšies būtybes. Dėl tos prie- 
žasties senesnioji psichologija dažnai statydavo suaugusį žmogų, vaiką ir 
net gyvulį psichinio gyvenimo atžvilgiu vienoje plotmėje. Kitaip sakant, 
manyta, kad tarp gyvulio, vaiko ir suaugusio žmogaus psichinio gyvenimo 
esama tik jo išsiplėtojimo laipsnio, bet ne pasireiškimo būdo skirtumas. 
Gyvulio psichinis gyvenimas skiriasi nuo žmogaus tik tuo, kad jis neturįs 
inteligentiškumo. Vadinasi, jam trūksta vienos psichinės galios, kurią 
turi žmogus. Šiaip kitas psichinis gyvulio gyvenimas esąs panašus į žmo- 
gaus psichinį gyvenimą. 

Toks psichinės realybės supratimas susidaro remiantis daugiausia vien 
analogiškų galvojimu. Iš savęs sprendžiama apie kitus. Kad ir analogi- 
jos galvojimo keliu dažnai pavyksta geriau pažinti kitų psichinis gyveni- 
mas, bet jo vieno psichologijos mokslui neužtenka. Jis gerai tinka tais at- 
sitikimais, kada turime reikalą su į save panašiomis pšichinėmis realybė- 
mis, bet sunkiau pritaikomas tada, kai susiduriam su kitomis, skirtingomis 
psichinėmis realybėmis. Į tai senesnioji psichologija permaža kreipė dė- 
mesio. Dėl tos priežasties dažnai įvairūs psichinio gyvenimo reiškiniai 
buvo aiškinami išeinant iš savo paties išgyvenimų, iš savo sielos būsenos. 
Daug kas manė, kad vaikas, arba vadinamas, primitivusis žmogus panašiai 
jaučia ir galvoja, kaip ir suaugęs, arba šių dienų kulturingas žmogus. O kiti 
pastebėję, kad vaikų ar primitiviųjų žmonių psichinis gyvenimas bat ku- 
riuo atžvilgiu skiriasi nuo suaugusių ir kulturingų europiečių galvojimo, 
iš viso nebenorėjo pripažinti jiems bet kokio psichinio gyvenimo. Juk dar 
nesenai tvirtina, kad primitivieji žmonės neturį sąvokų ir nesugebą logiš- 
kai galvoti. 

Šių dienų genetinė ir diferencinė psichologija įneš į tuos klausimus 
daug aiškumo. Ji kiek papildė senesniosios psichologijos psichinės realy- 

bės supratimą. Pasirodo, yra klaidinga manyti, kad visas psichinis gyve- 
nimas gali pasireikšti tiktai vienokiomis formomis, kaip schema. Tikro- 
vėje gali būt ir yra įvairiausių psichinės realybės pasireiškimo būdų. Vie- 
naip ji pasireiškia žmoguje, kitaip gyvulyje. Vaiko psichinis gyvenimas 
yra kitoks, kaip suaugusio, vienaip jaučia ir galvoja kaimo žmogus, kitaip 
miesto, vienus idealus ir siekimus turi paprastas nemokytas žmogus, kitus 
išsimokslinęs inteligentas ir tt. Ne tik įvairių tautų, įvairaus amžiaus ir 
išsilavinimo laipsnio individai skiriasi savo psichiniu gyvenimu, bet taip 
pat ir tos pačios tautos, to paties amžiaus ir išsilavinimo individai nevie- 
naip jaučia ir galvoja. Šių dienų diferencinė psichologija, kitaip dar va- 
dinama tipologijos mokslu, tyrinėdama atskirų individų skirtingus psichi- 
nio gyvenimo pasireiškimus, įsitikino, kad tas skirtingumas pasireiškia ne 
tik psichinio gyvenimo periferijoje, bet glūdi giliai pačioje psichinėje 
strukturoje. Kiekvieno individo psichinis gyvenimas yra viena ar kita 
kryptimi diferencijuotas, turi tokią ar kitokią strukturą. Kiekvienas žmogus 
pasireiškia ne tik kaip žmogiškasis asmuo, bet taip pat ir kaip tos ar kitos 
rūšies tipas, kaip tas ar kitas individas. Vadinasi, kiekviename individe 
psichinės realybės pasireiškimas yra kitoks. Bet koks psichinis išgyveni- 
mas nėra bendras ir vienodas visiems asmenims; jis kiekvienam daugiau 
2r mažiau individualus. 

Psichinė realybė yra nuolatos besikeičiąs dydis. Bet kuris psichinis 
išgyvenimas nėra pastovus, nesikeičiąs daiktas mūsų sąmonėje. Jis nuo- 
latos keičiasi, priklauso visokių viršinių apystovų ir tuo momentu esamų 
kitų psichinių išgyvenimų. Mūsų sąmonė yra kaip koks kino ekranas, pro 
kurį kiekvienu momentu praeina įvairiausių vaizdų, įspūdžių. Retai šitie 
vaizdai ar įspūdžiai pasikartoja toj pačioj formoj. Kiekvienas naujas iš- 
gyvenimas pakeičia visą psichinio išgyvenimo visumą. Todėl psichinė 
realybė yra individuali ne tik taja prasme, kad ji kiekviename individe ki- 
taip pasireiškia, bet ir tąja prasme, kad kiekvienas psichinės realybės pa- 
sireiškimo momentas tame pačiame individe yra vargiai bepakartojamas, 
kaipo lygus ir tas pats dydis. To paties individo ir tos pačios rūšies psi- 
chiniai išgyvenimai dažnai yra kitoki įvairiose apystovose ir įvairiais 
laikais. 

e. Svarbiausioji psichinės realybės ypatybė yra jos visumiškumas 
(Ganzheitsgualitūt). Kiekvienas psichinis išgyvenimas yra nedalomas, tu- 
ri visumos charakterį. 

Senesnioji, vadinamoji elementų psichologija (Elementenpsycholo- 
gie) gamtos mokslų pavyzdžiu stengės ir psichinį gyvenimą svskirstyt į 
atskiras nesudėtingas daleles — elementus. Manyta, kad kaip fizinę rea- 
lybę — sakysim bet kokią medžiagą — galima suskirstyt į atskiras daleles 
— atomus ir juos skyrium tyrinėti, taip panašiai galima elgtis ir su psichi- 

ne realybe. Visas psichinis gyvenimas buvo skirstomas į atskiras nepri- 
klausomas dalis, tokias kaip jutimai, vaidiniai, asociacijos, jausmai ir t.t. 
Kiekviena psichinio gyvenimo sritis skyrium tyrinėta, neatsižvelgiant į 
kitas psichinio gyvenimo sritis. Norėta nustatyti skyrium kiekvieno: to- 
kios psichinio gyvenimo srities dėsningumą. Pojutis buvo suprantamas 
kaip viršinio jaudinimo atvaizdas ir tik šito viršinio jaudinimo priklauso- 
mas (Reizadiūguatheit). Nustatyti ryšį tarp viršinio jaudinimo ir jutimo, 
suvokti šito ryšio dėsningumą — buvo svarbiausias psichofizikos, o taip 
pat ir psichologijos uždavinys. Vaidinių susidarymas mūsų sąmonėje bu- 
vo aiškinamas analogiškai, kaip ir fotografijos vaizdo susidarymas foto 
aparate. Pojučių ir vaidinių kombinacijos, jų tarpusavio ryšys, buvo su- 
prantami mechaniškai. Herbert'as, nusižiūrėjęs į mechanikos dėsnius, 
panašiai aiškino ir asociacijų vyksmus. Visas psichinis gyvenimas buvo 
konstruotas egzakčiojo gamtos mokslo pavyzdžiu. Žmogus, atrodė, turįs 
funkcijonuoti, kaip kokia tobula mašina. Mažas nukrypimas nuo šiaip 
konstruotų dėsnių — laikomas klaida, nenormalumu. Tuo būdu psicholo- 
gijoj atsirado vadinamųjų neadekvatiškų jaudinimų — matymo klaidų, pa- 
radoksiškų jutimų ir kitų dalykų. 

Prieš bet kokį konstruktivinį mechaninį psichinio gyvenimo suprati- 
mą šiandien kovoja beveik visų srovių naujesnioji psichologija. Nekalbant 
jau apie diametraliai priešinga šiam psichologijos mokslo supratimui 
kryptimi einančias psichologijos sroves, kaip vadinamos gyvenimo psicho- 
logiją (Mūller-Freienfels), dvasios mokslų psichologija (Spran- 
ger), visumos psichologija (Krueger), bet ir dar taip arti gamtos 
mokslo stovinčios psichologijos srovės, kaip pavidalų psichologija (K 6h- 
ler) ir behaviorizmas (Watson) yra priešingas bet kokiam mechaniš- 
kam psichinės realybės supratimui. 

Gamtos moksle, kuriame turime reikalo su fizine realybe, su bet ku- 
riuo kūnu, yra visiškai galima paimti kokią medžiagą ar jos vieną e:emen- 
tą ir jį skyrium tyrinėti. Fizinė realybė yra tam tikrose ribose pastovi, 
greitai nesikeičia. Taip pat pastovios yra ir fizinės realybės ypatybės. 
Gamtos mokslai dažnai tyrinėja fizinę realybę įvairiais atžvilgiais skyrium, 
neatsižvelgdami į tos realybės kitas ypatybes. Toks tyrinėjimo būdas yra 
galimas tuose moksluose, kurie turi pastovią, nesikeičiančią realybę. Ki- 
tokia yra psichologijos mokslo tiriamoj realybė. Psichinis išgyvenimas 
nėra nesikeičiąs dydis. Jis yra įjungtas į tuo momentu gyvenamą psichi- 
nę visumą ir jos apsprendžiamas. Kiekvienas psichinis išgyvenimas yra 
visos psichinės visumos toks ar kitoks pasireiškimas, turįs šitos psichinės 
visumos ypatybes. Toks, rodos, paprastas psichinis reiškinys, kaip poju- 
tis, nėra vien tik viršinio jaudinimo atvaizdas, bet visos mūsų psichotizi- 
nės.strukturos išdava. Jis priklauso ne tik viršinio jaudinimo, bet taip 

pat mūsų subjektivinio nusiteikimo ir, iš viso, nuo to laiku turimo mūsų 
sąmonės turinio. Dar daugiau priklauso mūsų psichinio išgyvenimo visu- 
mos aukštesnieji psichinio gyvenimo reiškiniai, kaip (antai, suvokimes, 
jausmai, vaizduotė ir t.t. 

Šių dienų eksperimentinei psichologijai bandymo keliu pavyko įro- 
dyti, kad beveik visose psichinio gyvenimo srityse bet kuris atskiras psi- 
chinis išgyvenimas priklauso psichinio išgyvenimo visumos. Šita psichi- 
nio išgyvenimo visuma yra daugiau kaip atskiri psichinio išgyvenimo mo- 
mentai. Ji nėra vien tik atskirų psichinių išgyvenimų junginys, jų išda- 
va. Atvirkščiai, ji yra pirmesnė ir daugiau kaip atskiri psichinio išgyve- 
nimo momentai; ji tuos atskirus psichinių išgyvenimų momentus vienaip 
ar kitaip apsprendžia, duoda jiems naują, skirtingą nuo atskirų sudeda- 
mųjų momentų, ypatybę. Šitą psichinės realybės ypatybę vieni vadina pa- 
vidalu (Gestalt), kiti visuma (Ganzheit). Pavidalas, visumos psicholog:- 
jos supratimu, yra siauresne prasme psichinės visumos pasireiškimas, tam 
tikra jos išgyvenimo rūšis. Visuma yra nediferencijuotas bendras psichi- 
nis nusiteikimas. Tokius bendrus nediferencijuotus psichinius išgyveni- 
mus Krueger'is* laiko jausmais. Tik jausmus jis supranta daug pla- 
tesne prasme, kaip senesnioji psichologija, kuri jausmais telaikė til: 
džiaugsmo ar liūdėsio pasireiškimus. Krueger'io manymu, visi neaiškūs, 
neigiję konkretesnes formos psichiniai išgyvenimai, yra jausminiai išgy- 
venimai, Pavidalas, visumos psichologijos supratimu, yra jau diferenci- 
juotas, įgavęs bet kurias konkrečias formas, psichinis išgyvenimas. Vadi- 
nas, pavidalas yra tiktai tam tikra psichinės visumos pasireiškimo forma. 

Psichinė visuma, kaip minėta, šių dienų visumos psichologijos supra- 
timu nesusidaro iš atskirų psichinių išgyvenimų, elementų. Atvirkščiai, 
atskiri psichinio išgyvenimo momentai yra išsidiferencijavę iš tos psichi- 
nio išgyvenimo visumos. Psichinė visuma yra pirmesnė, kaip atskiri pa- 
vieniai psichiniai išgyvenimai, ji yra daugiau, kaip tą išgyvenimą sudarar- 
ti atskirų elementų suma. Psichinio išgyvenmo visuma apsprendžia atski- 
rus psichinius išgyvenimus, ji dominuoja. Visumos psichologija kalba 
apie trejopą šitos psichinės visumos pasireiškimo primatą, būtent: geneti- 
nį, funkcioninį ir fenomeninį. 

Genetinis visumos primatas reiškia tai, kad primitiviųjų tautų ir 
vaiko psichinis gyvenimas yra daug visumiškesnis, kaip kulturingųjų tau- 
tų, arba suaugusio ir išsilavinusio žmogaus. Tautoms kulturėjant, diferen- 
cijuojasi ir jų pasaulėvaizdis. Panašiai diferencijuojasi vaikui augant ir jo 
psichinis gyvenimas. Vadinas, genetinis psichinis visumos primatas p2- 
stebimas ir filogenezėj, ir ontogenezėj. Dar kalbama ir apie tretįjį psichi- 


* F. Kr-ueger, Das Wesen der Gefiihle. Leipzig. 1930. 

nes visumos genetinį primatą, apie vadinamą aktualgenetinį primatą. Eks. 
perimentinių bandymų daviniai parodo, kad ir mūsų 53monėj bet kurie psi- 
chiniai išgyvenimai prasideda iš defuziškų bendrų išgyvenimų ir vėlia; 
diferencijuojas, įgauna tam tikrus pavidalus ir galutinai prieinama prie 
atskirų psichinių išgyvenimų, kaip kokios spalvos ir tono jutimo. 


Funkcioninis visumos primatas reiškia tai, kad tos psichinio išgy- 
venimo ypatybės, kurios yra kaipo viso psichinio išgyvenimo pasireiški- 
mai, turi mūsų psichiniam gyvenimui daugiau reikšmės, kaip kurios kitos 
isoluotos psichinio išgyvenimo ypatybės. Šitos bendrosios psichinio iš- 
gyvenimo ypatybės yra labiau pastebimos, jos yra pirmiau suvokiamos ir 
labiau pakeičia bet kurį išgyvenimą. Mažas pasikeitimas geometrinėj fi- 
guroj ar muzikaliniame ritme yra greičiau pastebimas ir labiau atsiliepia 
mūsų sąmonėj, kaip paprastos linijos ar mažo isoluoto laiko tarpo pasi- 
keitimas. 

Fenomeninis psichinės visumos primatas reiškia tai, kad mūsų 
išgyvenimuose psichinės visumos ypatybės daugiausiai dominuoja. Ben- 
drieji psichiniai nusiteikimai, neaiškūs defuziški išgyvenimai, jausminės 
nuotaikos ir, iš viso, visokie psichinės visumos pasireiškimai turi daugiau 
reikšmės ne tik patiems žmonėms, bet ir visam jų psichiniam gyvenimui 
pažinti. 

Visiems čia išdėstytiems teigimams įrodyti, yra visa eilė naujosios psi- 
chologijos eksperimentinių davinių. Nustatyti ryšys tarp atskiro psichi- 
nio išgyvenimo ir visos psichinio išgyvenimo visumos, yra vienas dabarti- 
nės eksperimentinės psichologijos svarbesniųjų uždavinių. Šitąja krypti- 
mi daugiausiai gal dabar dirbama Leipcigo eksperimentinės psichologijos 
laboratorijoj. Šių eksperimentinių davinių šviesoje žymiai pasikeitė psi- 
chinės realybės supratimas. Be to, įvairūs seniau pastebėti psichinic gy- 
venimo reiškiniai šiandien kitaip aiškinami ir turi kitokią prasmę, kaip 
senesniojoj psichologijoj. Vienas kitas paprastas, iš kasdienio gyvenimo 
paimtas, reiškinys gali pakankamai paremti aukščiau išdėstytus teigimus. 


Kiekvienam yra tekę vienam važiuoti traukiny ir nuobodžiai klausytis 
monotoniško traukinio ratų bildėjimo. Įsiklausę kiek daugiau į tą bildė- 
jimą, mes tuojau pradedame jį subjektiviai ritmuoti, monotoniškas ratų 
bildėjimas įgauna įvairių formų ritmą. Grįždami muzikaliai nusiteikę iš 
operos ar koncerto dažnai monotoniškam bildesy ar ūžėsy, gerai įsiklausę, 
galime atpažinti mums patikusios muzikos posmelį, o kartais net ištisą me- 
lodiją. Tas dažnai pasikartojąs pavyzdys rodo, kaip bet kuris paprastas 
psichinis išgyvenimas, kalbamu atveju monotoniško bildėjimo girdėjimas, 
gali keistis nuo mūsų psichinių išgyvenimų visumos, nuo mūsų tokio ar 
kitokio nusiteikimo. 

Kitas pavyzdys, — tai senesniosios psichologijos vadinamos optinės 
klaidos. Imkime, kad ir Miūller'io—Lyer'io figuras, arba Sande- 
r'io paralelogramą. Dvi lygios linijos atrodo nelygios, jei prie jų galų 
pridėsime skirtingas figuras. Arba, lygios trikampio kraštinės atrodo ne- 
lygios, jei tas trikampis bus įbrėžtas dviejuose nelygiuose paralelogramuo- 
se. Didesniame paralelograme trikampio kraštinė atrodys didesnė, mažes- 
niam — mažesnė. Dominuojanti viso psichinio išgyvenimo ypatybė čia 
pakeitė atskiras psichinio išgyvenimo ypatybes. Stebėdami didesnį para- 
lelogramą, mes turime „didėjančio“, „išsiplėtusio“ išgyvenimą. Šitame „di- 
dėjančio“ psichinio išgyvenimo komplekse ir atskiros to išgyvenimo dalys 
įgavo viso komplekso ypatybes: trikampio kraštinė subjektiviai padidėjo, 
atrodo ilgesnė. Panašiai mažesniame paralelograme trikampio kraštinė at- 
rodo mažesnė. Iš tų paprastų psichinio gyvenimo faktų metyti fenomena- 
linis psichinės visumos primatas. Vadinasi, bendroji, visumos, psichinio 
išgyvenimo ypatybė turi daugiau reikšmės psichiniam išgyvenimui, ji ap- 
sprendžia atskirus psichinio išgyvenimo momentus. 

Vaikų ir vadinamų primitiviųjų tautų plastinis menas galiausiai rodo 
psichines visumos pasireiškimo genėtinį primatą. 

Primitiviųjų tautų ir vaiko plastiniame mene mes matome ypetingą do- 
minuojančių daikto ypatybių pabrėžimą. Būtų klaidinga tas reiškinys aiš- 
kinti vaiko ar primitivaus žmogaus nesugebėjimu turimą daiktą nupiešti. 
Jei vaikas, piešdamas cilinderį, nupiešia keturkampį ir šalia jo skyrium 
piešia apskritimą, tai dar nereiškia, kad vaikas taip daro, nesugebėdamas 
geriau nupiešti matytą cilinderį. Šitas reiškinys turi gilesnę psichologinę 
prasmę. Jis įvyksta ne tiek dėl vaiko nesugebėjimo piešti, kiek dėl jo kito- 
kio matomo daikto išgyvenimo. Žiūrint į cilinderį, vaiko psichikoje domi- 
nuoja svarbiausios cilinderio ypatybės, kaip erdviškumas bei apskritumas 
ir jis jas stengiasi išreikšti. Toks piešinys vaiko psichikoje nereiškia du 
papieštu piešiniu — keturkampį ir apskritimą, bet tikrą cilinderį. Vaikas 
nupiešia čia svarbiausias, dominuojančias cilinderio ypatybes, kurios su- 
daro vaiko psichikoje cilinderio esmę. Panašių reiškinių tenka ne m=ža pa- 
stebėti ir primitiviųjų tautų plastikiniame mene. Šitie reiškiniai rodo, kad 
vaiko ir primitiviojo Žmogaus psichiniame gyvenime psichinio išgyvenimo 
visumos ypatybė turi daugiau svarbos, kaip suaugusiam ar aukštesnės civi- 
lizacijos žmogui. 

Funkcioninį psichinio išgyvenimo visumos primatą įrodančių davinių 
šiandien yra daugybė. Suvokdami, pav., bet kurią geometrinę figurą, arba 
tos figvros bet kurį pasikeitimą, pirmiau pastebime visai geometriškai figu- 
rai būdingas ypatybes, o tik paskiau jos atskiroms dalims. Panašūs reiški- 
nys pastebėtas ir laiką suvokiant. Nesigilindamas daugiau į tą klausimą, 
noriu tik priminti svarbiausius toj srity tyrinėjimus, kaip antai, K. Būh- 

lerio, Lohnert'o, Gelb'o, Lenk'o, Schneider'io, Sander'io“ 
ir kt. Visų čia minėtų autorių eksperimentiniai darbai įvairiais atžvilgiais 
patvirtina aukščiau išdėstytas mintis. 

Tyrinėjant atskiro psichinio išgyvenimo priklausomumą visos psichinio 
išgyvenimo visumos, psichologijoj iškyla dar vienas svarbus dalykas. Atski- 
rų psichinių išgyvenimų priklausomumo visos psichinės visumos ir, iš viso, 
visos psichinės visumos pasireiškimo būdas, pasirodo, įvairių individų yra 
nevienodas. Tai pareina nuo asmens individualybės, nuo jo psichofizinės 
strukturos. Kitaip sakant, psichinio išgyvenimo visumos pasireiškimo bū- 
das ir laipsnis yra tipiškai apspręstas. Sintetiniai tipai pažįstamąją realybę 
suvokia daugiau visumiškai, tuo tarpu analitiniai tipai mažiau visumiškai. 
Sintetiniam tipui iš viso turi žymiai daugiau reikšmės psichinės visumos 
ypatybės, tuo tarpu analitiniams tipams daug mažiau. Analitiniai tipai dau- 
giau kreipia dėmesio į pažįstamojo daikto atskiras ypatybes, kaip į jo visumą. 
Jų visam psichiniam gyvenimui apskritai mažiau reikšmės turi difuziški, 
jausminiai nusiteikimai, kap aiškiai formuluotos sąvokos. Bet vis dėl to net 
ir kraštutinio analitinio tipo psichiniai išgyvenimai daugiau ar mažiau pri- 
klauso psichinės visumos, yra jos apsprendžiami. 

Psichinis išgyvenimas, kaip psichinės visumos pasireiškimas, negali 
būti, kaip minėta, suskirstytas į atskiras dalis — elementus. Kiekvienas psi- 
chinio gyvenimo faktas yra visos psichinės visumos pasireiškimas. Į tą 
psichinės realybės ypatybę reikia kreipti dėmesį, tiriant bet kurį psichinio 
gyvenimo reiškinį. Norėdami psichinį gyvenimą aprašyt ir išaiškinti, aišku, 
turime jį, bet kuriuo būdu suskirstyti, pradėti nuo paprasčiausių psichinio 
gyvenimo reiškinių ir eiti prie sudėtingesnių. Bet ir paprasčiausias psichi- 
nis išgyvenimas, pav. jutimas, nėra atskiras psichinio gyvenimo nepriklauso- 
mas elementas—dalelė, gamtos mokslo supratimu. Jis yra visas psichinio 
išgyvenimo pasireiškimas. Jis nėra psichinio išgyvenimo elementas, bet tik 
to išgyvenimo vienas momentas, tas visumos ryškesnis bet kuriuo atžvilgiu 
pasireiškimas. 


*K. Būhler, Die Gestaltwahrnehmung, I, Stuttgart 1913. 

*Lohnert, Untersuchungen iber die Auffassung von Rechtecken. Psychol. 
Studien 1913. 

* Gelb, Grundfrage der Wahrnehmungspsychologie. Bericht iber d. VII 
Kongress f. exper. Psychologie in Marburg 1921. 

* Lenk, Ūber die optische Auffassung geometrisch - regelmūssiger Gestalten. 
Neue Psychol. Studien I, 1926. 

“Schneider, Untersuchungen iber die  Unterschiedsempfindlichkeit 
verschieden gegliederter optischer Gestalten. Neu> Psychol. Studien I, 1927. 

“ Sander, Experimentalle Ergebnisse der Gestaltpsychologie Bericht Aber d. 
X Kongress. f. exper. Psychologie. Jena 1928. 

f. Baigiant reiktų nors trumpai priminti dar vieną psichinės realybės 
ypatybę. Analizuodami bet kurį psichinį išgyvenimą, pavyzdžiui, jutimą ar 
pažinimo aktą, pastebime, kad jis turi prasmingumą, nes bet ko nors siekia. 
Pavyzdžiui: jusdami šį tą juntame, pažindami šį tą pažįstame ir t.t. Iš tokių 
faktų darome išvadą, kad kiekvienas psichinis išgyvenimas šį tą siekia, kad 
jis yra prasmingas. Psichinės realybės prasmingumo ypatybė yra gana 
svarbi. Ji kartais gali pakeisti visą psichinio išgyvenimo charakterį. Skaus- 
mo išgyvenimas, paprastai, yra nemalonus. Bet atsižvelgiant į jo prasnię, jis 
gali tapti net malonus, pav., religijos kankiniai. Psichinio išgyvenimo pras- 
mingumas turi daug svarbos, norint tinkamai psichinę realybę pažinti. Kai 
kurie psichologai (Spranger), pradėdami nuo psichinio akto prasmingumo, 
aiškina visą psichinį gyvenimą. 

Kalbėdami apie atskiro psichinio išgyvenimo prasmingumą, kartu susi- 
duriame su viso psichinio gyveimo prasmingumo problema. Psichinio gyve- 
nimo prasmingumo problema yra filosofijos dalykas. Į tą problemą galima 
čia tik nurodyti, nesiimant jos spręsti. Kalbėdami apie psichinio gyvenimo 
prasmingumą, tą prasmingumą suprantame fencmenine prasme, būtent: kal- 
bame apie tą prasmingumą, kurį randame beanalizuodami psichinį išgyveni- 
mą, kaipo vieną daugelio to išgyvenimo ypatybių. 

4. Iš šios trumpos psichinės realybės analizės paaiškėja, bent iš lalies, 
jos prigimtis. Čia panagrinėta tiktai svarbiausios, esminės psichinės realy- 
bės ypatybės. Psichinę realybę iš pagrindų išnagrinėti ir jos įvairias pasi- 
reiškimo formas pilnai aprašyti — yra ne trumpo straipsnio, bet viso psi 
chologijos mokslo uždavinys. Kaip kiekvienas mokslas, taip ir psicholo- 
gija, stengiasi savo tiriamąją realybę suskirstyti, aprašyti ir jos dėsnin- 
gumą nustatyti. Be to, kur galima, stengiamasi dar tiriamąją realybę ir jos 
įvairius pasireiškimus išaiškinti ir suprasti. Tikras psichinės realybės su- 
pratimas — yra galutinis psichologijos mokslo uždavinys, jos tiesioginis 
tikslas. Kad šitas tiesioginis psichologijos mokslo tikslas būtų pasiektas, 
savo tyrinėjimų pradžioje psichologija turi bent bendrais bruožais išsiaiš- 
kinti savo tiriamąją realybę, jos svarbiausias ypatybes. Neatsižvelgdama 
savo tyrinėjimų eigoje į svarbiausias psichinės realybės ypatybes, psicho- 
logija neišvengiamai prieina klaidingą psichinio gyvenimo supratimą. 
Skirstant psichinę realybę į atskirus psichinius išgyvenimus, neatsižvel- 
gus į psichinės realybės visumo ypatybes, būtinai prieinama psichologijos 
atomizmas; nustatant psichinio gyvenimo dėsningumą, neatsižvelgus į psi- 
chinės realybės subjektivumo ir individualumo ypatybes, gaunamas tech- 
nikos dėsniais konstruotas mechanizmas, bet ne psichinis individas. Šiaip 
aiškinamas psichinis gyvenimas, nėra tikrasis psichinis gyvenimas, bet tik 
abstrakti to gyvenimo schema. O psichologijai svarbu pažinti tikrąjį psi- 
chinį gyvenimą. Norėdama jį tokį pažinti, psichologija turi imti psichinį 
gyvenimą tokį, koks jis yra, su jo realiomis ypatybėmis. 

Įvadas į Hegelio filosofiją ir į jos pagrin- 
dų kritišką įvertinimą 
Prof. Dr. Pr. Kuraitis, Kaunas. 


I. Kas seka šių dienų filosofinį judėjimą įvairiuose kraštuose, tam 
tenka pastebėti nemaža charakteringų skirtumų, palyginant su. tuo, kas bu- 
vo devyniolikto šimtmečio pabaigoje ir dvidešimtojo pradžioje. 

Ir iš Dekarto abejojimo metodo bei iš Kanto kriticizmo turįs įkvėpi- 
mą gnoseologinis idealizmas ir Hume'o, Comte'o bei John Stuart Milo po- 
zicijas iki kraštutiniam radikalizmui privedęs sensualistinis empyrizmas 
dabar jau nesužavi ir nepatraukia tų, kurie rimtai ieško asmens ir visuome- 
nės gyvenimo įprasminimo sutinkančiame su tiesa pasaulio tikros realybės, 
jo kilmės ir egzistavimo pažinime. 

Papročiu buvęs virtęs gnoseologijoj nuolatinis tikrinimas ir aštrini- 
mas pažinimo priemonių, neprieinant jokio pozityvaus, tikrai žmogui 
vertingų tiesų pažinimo, daug kam jau šiandien atrodo kaip koks nuolati- 
nis taisymas, kalinėjimas ir sukinėjimas tuščių girnų, neturint vilties jo- 
mis susimalti reikalingų miltų. 

Dabar iš gnoseologijos svarstymų ir tyrinėjimų reikalaujama kritiškai 
patikrinto privedimo prie rimtų pozityvios pasaulėžiūros ir gyvenimožiū- 
ros nusistatymų. Dešimtmečių eiles besitęsianti gnoseologijos krizė ir per 
tai davg kur ontologijoje, metafizikoje ir bendrai pasaulėžiūros protingo 
pagrindimo srityje įsigalėjusi tikra anarchija jau daug kam galutinai nu- 
sibodo. 

II. Iš tikro, kai gnoseologijoj neprieinama prie jokios tikros, objek- 
tyvios, realybę išreiškiančios tiesos pažinimo, tai tuomet pasaulėžiūroje ir 
gyvenimožiūroje nėra orientacijai jokių tvirtų protingų motyvų; tada čia 
viskas palikta subjektyviai nuožiūrai, kuriai kritikuoti neturima tada jokio 
objektyvaus pagrindo . 

Tuo tarpu šiandien daug kas filosofijoj ieško tikrų Aurodsa kaip 
protingai spręsti svarbiuosius pasaulėžiūros ir gyvenimožiūros klausimus. 

Davg kas šiandien nori rasti filosofijoj tikrų nurodymų, kuria kryp- 
timi reikia eiti, kad galima būtų išbristi iš visuomenės gyvenimo dezorien- 
tacijos. Šitos rūšies besidomintieji filosofija ypač nori joje rasti svarbiųjų 
pasaulėžiūros ir gyvenimožiūros klausimų pozityvų išsprendimą. 

Apskritai, tokia ar kitokia filosofijos srovė šiandien imama vertinti ne 
vien į kokią jos sistemos dalį nusižiūrint, bet visoje jos pagrindinių nusi- 
statymų samplatoje. Kas kart vis daugiau ir daugiau šiandien randa pri- 
tarėjų tas samprotavimas, kad nedaug naudos ir prasmės iš tokios gnoseo- 
logijos, kad ir kažin kaip ji kritiškumu ir metodiškumu besiafišuotų, jei- 
gu ji nepriveda prie jokios protingos pozityvios ontologijos, prie jokios 
rimtos teoretinės ir praktinės metafizikos, kuri galėtų duoti šviesos pro- 
tingai susiorientuoti svarbiuose asmens ir visuomenės gyvenimo reikaluose. 


Žmonės, kuriuos pati nelemta visuomenės gyvenimo realių sąlygų kon- 
junktūra verčia rimčiau susimąstyti, nemato dažnai prasmės skaitytis su 
tokiomis filosofinėmis srovėmis, kuriose nerandama tvirto protingo pa- 
grindo pripažinti realų išorinio pasaulio ir kitų žmonių egzistavimą arba 
kuriose nenurodoma jokių dėsnų, kuriais galima būtų protingai vadovautis, 
besirūpinant visuomenės gyvenimo pažanga. 


III. Šitokiai nuotaikai kaskart labiau įsigalint ir tarp tų, kurie užsiima 
specialiau filosofijos klausimais, nenuostabu, kad šandien kitokios filoso- 
nės sistemos ima daugiau turėti įtakos, rasti daugiau pasekėjų negu tos, 
kurios vyravo prieš dvidešimtį metų, kai daugiau tada į save dėmesį trau- 
kė įvairios gnoseologinio idealizmo ir sensualistinio pozityvizmo teorijos 
ir hipotezės. 


IV. Šalindamiesi nuo neokantiškos subjektyvistiškos, reliatyvistiškos 
gnoseologijos ir nuo pozityvistinės irracionalinės metafizikos daug kas 
šiandien įvairiuose kraštuose stoja ant Hegelio absoliutistinės filosofijos 
pagrindų. 


Kai vyraujančio kriticizmo ir pozityvizmo laikais dogmatiškos išvaiz- 
dos idealistinė Hegelio metafizika atrodė bendrai kaip apgailėtinas iškry- 
pusios spekuliacijos vaisius, tai šiandien su Hegelio filosofinėmis pozicijo- 
mis, norint ne norint, visur imama rimtai skaitytis, gilintis antai į jo seniau 
taip keistai atrodančią dialektiką, į jo sąvokinį realizmą, į jo visuomenės 
filosofijos pažiūras, į jo absoliutaus subjekto visą realybę išreiškiančią evo- 
liuciją ir t.t. 

Daug kam imponuoja Hegelio filosofijos drąsa duoti dažnai be ilgų 
diskusijų nedvejojant atsakymą į ištisas svarbių klausimų eiles, jo nesi- 
skaitymas su vadinamo sveiko proto galvojimo būdais, jo psichologinis ir 
evoliucinis savimi pasitikintis aiškinimas įvairių sistemų filosofijoj atsi- 
radimo kaipo netobulų, vienašališkų, daug kame klaidų turinčių etapų prie 
jo galutinai vien tiesą išreiškiančios absoliutistinės filosofijos. 


Įvairiuose kraštuose šiais laikais vyksta Hegelio atminčiai pagerbti ir jo 
filosofijos įtakai skleisti kongresai, platesni ir siauresni suvažiavimai ir 

pasitarimai. Įsteigta Hegelio studijoms ir jų propagandai tarptautinė są- 
junga.!) 

V. Tarp tų, kurie neturi lengvai galimumo arčiau susipažinti su Aris- 
totelio ir Tomo Akviniečio filosofija, o turi betgi tvirto pasiryžimo neveng- 
ti svarstyti ontologijos svarbiuosius pasaulėžiūros klausimus filosofinėje 
plotmėje, šiandien nemaža įvairiuose kraštuose yra tokių, kurie daugiau. ar 
mažiau giminingi hegelizmo idėjoms. 

Siandien tad Hegelio filosofija darosi iš tikro aktuali. Dabar su ja 
tenka skaitytis ne tik jos šalininkui, bet ir kiekvienam, kuris lojaliai, kri- 
tiškai nori kiek; plačiau, giliau orientuotis susidariusioje filosofinių svars- 
tymų ir tyrinėjimų konjunktūroje. Jei kas tame ir kitame svarbiame klau- 
sime mano turįs pagrindą su Hegeliu nesutikti, tai betgi šiandien pravartu 
su juo kritiškai atsiskaityti. 

VI. Šiandien įvairiuose kraštuose jau parašyta nemaža veikalų ir 
straipsnių, liečiančių Hegelio filosofijos idėjas. Tik, deja, nedaug yra su- 
tarimo ir aiškumo tų idėjų supratime. Kaip pirmoje pusėje devyniolikto 
šimtmečio buvo kelios srovės Hegelio šalininkų tarpe (vadinamieji dešinieji, 
kaip antai Gabler, Hinrichs, Goschel; kairieji — Bruno Bauer, Strauss, 
Feuerbach, Marx; vidurio — Rosenkranz, Erdmann, Schaller, Vatke), taip 
ir dabar yra didelių skirtumų Hegelio filosofijos vertinime, antai, tarp. 
Richard Kroner*? ir Nicolai Hartmann? tarp G. Lasson* ir H. Glockner;? 
tarp Benedetto Croce“ ir Bolland". 


Tam įvairumui Hegelio minčių aiškinime galima rasti pagrindą jo pai- 
niame, labai dažnai neaiškiame požiūrių dėstyme, dažname naudojimesi 
sunkesnėse vietose vaizdais, metaforomis ir palyginimais, o ne tiksliomis 
sąvokomis ir griežtais protavimais. Jo stilius dažnai yra taip suraizgytas 
ir sunkus, kad kai kurie geri Hegelio veikalų žinovai mano jį esant daug 
sunkesnį, negu bet kokio kito didžiojo filosofo. Antai, sako, palyginus su 
Hegelio filosofijos studijavimo sunkumu, Platono, Aristotelio, Tomo Akvi- 


! Cfr. Veroffentlichungen des internationalen Hegelbundes I.  Verhandlungen 
des ersten Hegelkongresses vom 22 bis 25 April 1930 im Haag. Von B. Wigersma. 
II. Verhandlungen des zweiten Hegelkongresses vom 18 bis 21 Oktober 1931 in Ber- 
lin. Von B. Wigersma. Tiibingen und Haarlem. 

* Von Kant bis Hegel. II Band. Tūbingen, Mohr, 1924. 

* Die Philosophie des deutschen Idealismus. II Teil. Hegel. Berlin und. Leip- 
zig. Walter de Gruyter u. Co. 

* Jo pastabos prie jo leidžiamų Hegelio raštų rinkinio. 

* Hegel. I Band. Die Voraussetzungen der Hegelschen Philosophie. II Autl. 
1929. Stuttgart, Frommann. 

* Saggio sullo Hegel. Bari, 1913, 

" Alter Vernunft und neuer Verstand... Leiden, 1902. 

niečio, Dekarto, Spinozos, Leibnico, net Kanto veikalų studijavimas atrodo 
kaip koks žaislas, kaip kokia pramoga.) . 

VI. Labai nelengvas tad yra uždavinys,) norint lemtai supažindinti | 
Lietuvos inteligentiją iš viso su svarbesnėmis Hegelio pažiūromis, ypač 
kiek jos gali būti aktualios šių dienų filosofinėje problematikoje ir kaip jas 
vertinti faktų ir kritiško proto reikalavimų šviesoje. 

Norėdamas tą uždavinį bent kiek įmanomai atlikti, aš užsibrėžiau šitokį 
čia dėstymo planą: D 

I dalis: Hegelio gyvenimas, darbai ir svarbesnieji filosofijos punktai, 

II dalis: Hegelio filosofijos dalių vedamtosios mintys. 

III dalis: Hegelio filosofijos pagrindinių pažiūrų kritika, ypač jas pa- 
lyginus su Aristotelio ir Tomo Akviniečio. 

Užbaiga: Kritiškos pastabos apie šių dienų hegelizmą. 


* Cfr. Dr. Bernhard Jansen. Aufstiege zur Metaphysik. II Teil, 7 kap. Dialekti- 
sche oder Akt-Potenz Metaphysik: Hegelrenaissznce oder Hegelkritik? Freiburg į, 
Br., 1933, 366—367 p. 

> Dr. Traugott Konstantin, Oesterreich žinomas filosofijos istorikas, pagami- 
nes Ueberwego filosofijos istorijos leidinio ketvirtosios dalies (Die deutsche Phi- 
losophie des XIX Jahrhunderts und der Gegenwart) rimtai pertaisytą laidą, sako, 
kad iki šiol neturime veikalo, kuriame būtų pilnai kritiškai įvertinta Hegelio filo- 
sofija. Cfr. šitos laidos pusl. 87—88. Berlin, 1923. Ir per paskutinį dešimtmetį to- 
kio veikalo neatsirado. k 1 

* Iš Aristotelio filosofijos punkto daug kame seniau vykusiai yra Hegelį kriti- 
kavęs buvęs ilgametis (nuo 1837 iki 1872) Berlyno universiteto profesorius Adolž 
Trendelenburg ir dabar dar nenustojusiame savo didelės vertės veikale „Logische 
Untersuchungen“, Berlin, 1840. (II laida 1867, III laida 1870). 

2 dabartinių aristotelikų ir tomistų apie Hegelio filosofiją raštų įsidėmėtini 
ypač šie: 

Caspar Nink. Kommentar zu den grundlegenden Abschnitten von Hegels Phž- 
nomenologie des Geistes, Regensburg, 1931, 

Vinc. M. Kuiper, Hegels Denken. Die Erhebung zum spekulativen Standpunkt. 
Roma, 1931. 

Hegel nei centencrio della sua morte. Supplemento speciale al volume XXIII 
della Rivista di filosofia neo-scolastica. 

I dalis: Hegelio gyvenimas, darbai ir svarbesnieji 
filoscf.jos punktai. . 


I. HEGELIO GYVENIMO IR VEIKIMO BRUOŽAI. 


I. Jurgis Vilhelmas Fridrichas Hegelis gimė 1770 metais rugpiūčio 27 
dieną Stuttgarte. Jo tėvai buvo neturtingi (tėvas buvo nedidelis valdinin- 
kas), bet labai rūpinosi gabaus sūnaus išlavinimu. | 

Gimnazijos mokslus jis ėjo Stuttgarte. Jau čia jis parodė didelį atsidė- 
jimą mokslui. Jis labai daug skaitė literatūros, istorijos, matematikos ir fi- 
losofijos veikalų. Darydavosi jis daug ištraukų, prisirašydavo daug įvairių 
pastabų; tad ne tik gausiai rinkosi žinių, bet ir stengėsi jau iš jauno 'jas są- 
moningai pergromuliuoti ir ateičiai jas atatinkamai pasižymėti. Jau gim: 
nazijoje reiškėsi jame filosofavimo noras; antai 1786 m., kaip matyti iš įo 
vedamo dienyno, jis nusiskundžia, kad dar pažeidimai filosofiškai nėra iš- 
studijavęs istorijos. S Sk 

1788 metais savo tikinčiųjų protestantų tėvų Jurgis Hegelis yra siun- 
čiamas studijuoti į aukštąją Tūbingeno protestantų mokyklą. Čia jam teko 
dvejus metus studijuoti filosofiją ir trejus metus protestantų teologiją. Ir 
čia, kaip ir gimnazijoje, daugiau jam reiškė privati skaityba, negu dėstomi 
kursai. Jis čia uoliai skaitinėjo ypač Platono ir Kanto veikalus. Be to, ji, 
kaip ir daugelį jo mokslo draugų, jaudino didžiosios prancūzų revoliucijos 
idėjos, kurios, atrodė, pradedančios visai naują žmonijos epoką. Tai pa- 
skatino jį susidomėti teisės, valstybės ir istorijos filosofijos klausimais. 
Be abejo, jį negalėjo nedominti ir negalėjo jam nedaryti įtakos tais laikais 
protestantiškoje Vokietijoje įsigalinčios laisvamanybės ideologų raštai. fam 
ypač rūpėjo surasti suderintą sintezę iš graikų filosofijos, vokiečių (ypač 
Boehmo) mistikos ir protestantiškos liberalizuojančios ir racijonalizuojan- 
čios teologijos. 

II. 1793 m. išlaikęs teologijos kandidato egzaminus, neturėdamas lėšų 
toliau studijuoti universitete, Jurgis Hegelis septynerius metus buvo pri- 
verstas užsiimti naminio mokytojo darbu turtingųjų šeimose Berne ir Frank- 
furte prie Maino. Bemokytojaudamas jis varė gilyn ir platyn savo privačias 
filosofines, teologines, istorines ir politines studijas. 

Jį žavi Kanto religijos filosofija. Protas, laisvė ir neregimoji bažnyčia 
— jam atrodo svarbiausiomis racionalinės pasaulėžiūros idėjomis. Bet taip 
pat jis labai įsimąsto į evangelijos meilės, gyvybės, dvasios reikalų akcen- 
tavimą. 

Jurgio Hegelio pirmieji veikalai yra iš religijos mokslo srities: Udyvė: 
nimas Jėzaus“ ir „Krikščionių religijos pozityvumas“. Pirmame veikale 
Jėzaus misijos prasmė suvedama prie dorovės skelbimo ir reiškiama) mintis, 

kad tikra religija tai yra dorovė. Antrame gi aiškinama, kad bažnytinis 
tikėjimas slopina proto autonomiją. Kituose nedideliuose to laikotarpio raš- 
tuose Hegelis rodo kelią iš dogminės į dorovinę visuomenės religiją. 


Toji aplinkybė, kad Hegelis pirmuosius savo veikalus rašė iš teologijos 
ir religijos filosofijos srities duoda mums suprasti, kodėl Hegelio filosofija 
turi visoje sistemoje vyraujančius ryškius religijos filosofijos motyvus ir 
iš čia lengviausiai psichologiškai suprantamus svarbiuosius išėjimo 
punktus. 

Išeidamas iš saviškai aiškinamo evangelijos mokslo Hegelis atmeta 
Dievo transcendentiškumą žmogui ir pasauliui, skelbia, kad žmonės, būda- 
mi, anot evangelijos, Dievo vaikai, yra tos pačios savo giliausioje esmėje, 
kaip ir Dievas, prigimties, kad evangelijoj aukštinama meilė, gyvybė, dva- 
sia yra visų daiktų giliausios esmės vieningas bendras išreiškimas. Visatoje, 
anot Hegelio, reiškiasi viena gyvybė, viena dvasia. Visos esybės, visi daiktai, 
tai tik absoliučios esybės konkretizacijos. 


Tokiu būdu gavo pradžią Hegelio absoliutistinė dvasios filosofija.“ 


Juo labiau bręsta Jurgio Hegelio protas, juo labiau jis domisi filosofijos 
evoliucija nuo seniausių laikų iki ginčų tarp Fichtės ir Schellingo. Jo gal- 
voje formuojasi filosofinės pažiūros labai giminingos tų laikų Schellingo 
filosofinei pozicijai: pagrindine savo filosofijos pažiūra jis laikė mintį, 
kad pasaulis yra Dievo gyvenimo evoliucija. 


III. 1799 m. Jurgis Hegelis paveldėjęs tėvų palikimą, galėjo mesti na- 
minio mokytojo darbą ir bandyti statyti savo kandidatūrą į universiteto 
dėstytojus. Jis persikelia gyventi į Jeną, kur jo iš Tūbingeno laikų draugas 
Schellingas yra jau pasižymėjusiu profesorium. 1801 metais vasarą jis pa- 
rašo veikalą apie skirtumą tarp Fichtės ir Schellingo filosofinių sistemų. Jis 
čia smarkiai kritikuoja Fichtės subjektyvų idealizmą ir giria Schellingo pa- 
stangą filosofijos pagrindan dėti absoliuto idėja. Hegeliui nepatinka tik, 
kad Schellingas supranta absoliutą kaipo visai kažką neapspręstą, kaipo indi- 
ferentišką iš atžvilgio į subjektyvumą ir objektyvumą, iš atžvilgio į dvz- 
sinį ir materijalini pasaulį. 


—— 


* Hegelis stengėsi aiškinti savotiškai simboliškai Jėzaus tarpininkavimo tarp 
Dievo ir žmonių idėją. Tai esąs ryšys tarp Dievo ir pasaulio esybių. Antai, sako 
Hegelis, žmogaus sielos pačiose gelmėse yra dieviškumo pradas, kaip ir visų kitų 
esybių pačiame pagrinde. Tokiu būdu nėra begalinio skirtingumo tarp pasaulio daik- 
tų ir absoliuto, Visur muša tos pačios begalinės gyvybės įvairiomis lytimis besi- 
reiškiąs, bet esmėje tos pačios prigimties pulsas. 

* Religijos filosofijos idėjos taip labai buvo paveikusios Hegelį, kad jis kaž- 
kaip laikė jas tartum savaime aiškiais dalykais, kurių vertės nėra reikalo paremti 
kokiais rūpestingai formuluotais įrodymais. 

1801 m. rudenį Hegelis paruošia habilitacijos darbą „De orbitis pla- 
netarum“ ir eilę tezių viešam gynimui. 

Iš tų tezių charakteringesnės yra šeštoji ir septintoji. 

Šeštoji tezė skelbė šią mintį: idea est synthesis infiniti et finiti et phi- 
losophia omnis est in ideis; čia idėja reiškė tą pat, kas kitur jo buvo vadina- 
ma dvasia. Pagal Hegelį visos vadinamos ribotos esybės (endliche Dinge, res 
finitae) yra tik momentai, savotiškos dalelės absoliutaus dieviškojo subjek- 
to gyvenime. Hegeliui atrodė, kad tikra filosofija turi remtis tokiu idėjos 
arba kitaip sakant santykių tarp dievybės ir ribotų dalykų supratimu. 

Septintoji tezė buvo griežtai nukreipta prieš Kanto kriticizmą: philo- 
sophia critica caret ideis et imperfecta est scepticismi forma.“ 

Ir daugelyje kitų tezių Hegelis polemizuoja prieš Kantą, ypač prieš je 
rigoristinę dorovės filosofiją?. 

1801-2 žiemos semestre Hegelis pradėjo savo paskaitas Jenos universi- 
tete ir drauge su Schellingu bendradarbiavo laikiaštyje „Kritischer 
Journal der Philosophie“. Su Schellingu juodu iš pradžių jautėsi kaip ir 
vienminčiai filosofijos klausimuose, bet ilgainiui juodu savo mintyse vis 
tolo vienas nuo kito. 

Iš pradžių Hegelis drauge su Schellingu kritikuodavo Kanto, Jacobi ir 
Fichtės refleksyvų subjektyvų idealizmą. Hegelis darė tiems filosofams 
priekaištą, kad jie išeina iš ribotos esybės reflektuojančios sąmonės punkto, 
o ne iš absoliutaus subjekto gyvenimo punkto, Tik idėja apie absoliutą, 
kaipo sintetizuojantį savo gyvenime visas esybes, visus apsprendimus ir vi- 
sus pasireiškimus, gali, anot Hegelio, duoti pakankamai plačią ir tvirtą bazę 
tikrai filosofijai. Tik visumos sąryšyje atskiros dalys, anot jo, parodo savo 
tikrą reikšmę ir prasmę ir tik iš punkto tos visumos, kurią yra absoliuto gy- 
venimas gali būti tikra reali tiesa suprasta. Nei Kantas, nei Jacobi nei 
Fichtė iš tokios visumos arba iš absoliuto gyvenimo punkto neišėjo nusista- 
tydami savo filosofijos pagrindus, bet, regimai, tik iš individo sąmonės 
faktų. Fichtę jis puolė apskritai dėl keisto absoliuto supratimo. Mat, pagal 
Fichtę visos realybės pagrinde yra kaipo tobuliausias jam atrodęs dalykas 
dorovinis privalomumas; Hegelis čia pastebi, kad tokiu būdu, jei absoliutas 
atliks savo pareigas, tai neliks absoliuto. 

Bet palengva vis ryškiau ir ryškiau ėmė reikštis pagrindiniai filosofi- 
niai skirtumai ir tarp Hegelio ir Schellingo. 


1 Idėja yra begalinybės ir riboto dalyko sintezė ir visa filosofija yra idėjosle 
(arba apie idėjas). 

* Kritiškojoj filosofijoj nėra idėjų ir ji yra netobula skepticizmo forma. 

* Hegelis nepripažista abstraktaus visuotinio įstatymo viešpatavimo ant kon- 
krečios gyvos individualios esybės. 

. Hegelis ima akcentuoti, kad dvasią reikia aukščiau statyti negu materija- 
linį pasaulį, kad absoliutas negali neturėti dvasinio charakterio. Mat, Schel- 
lingas tada prisistatydavo mintyje absoliutą, kaipo neišreiškiantį savyje nė 
materijalinių, nė dvasinių ypatybių, ir vadindavo jį bet kokių kvalifikavimų 
atžvilgiu savyje indiferentišku. Hegelis negalėjo su tuo sutikti: jam atrodė 
kad absoliutas turi būti dvasia, kad tik absoliučios dvasios gyvenimas gali 
būti visą ką apimančia sinteze.  Hegeliui atrodė taip pat stambia klaida 
Schellingo intelektualinės žiūros (intellektuelle Anschauung) būdu absoliv- 
to betarpiškas suvokimas. Tiesa yra visumoje, skelbė Hegelis, ir tik visumos 
sintezėje galima teisingai suprasti absoliutą. Anot Hegelio, prie absoliuto 
supratimo todėl tik protavimu tegalima prieiti. 

IV. 1806 metais Hegelis karo: audrose pabaigė rašyti savo pirmąjį didelį 
filosofinį veikalą „,„Phžnomenologie des Geistes“. 1807 m. pavasarį jau toji 
kapitalinės reikšmės į Hegelio filosofinę sistemą įvada buvo išspausdinta. 
Schellingas pasijuto užgautas nepalankiais kritiškais apie jo filosofijos pa- 
grindus Hegelio čia išsireiškimais ir nutraukė draugiškus lig tol buvusius 
su juo santykius. Šitam veikale Hegelis pasirodą visai jau filosofijoj subren- 
dęs, savarankiškas, jau galutinai tvirtai nustatęs savo filosofijai pagrindus. 
galvotojas. Jis čia drąsiai ir griežtai kritikuoja įvairias senesnes ir naujes- 
nes ir pačias naujausias filosofines sistemas. Į įvairias filosofines sistemas 
Hegelis čia viršesnybės sąmonės žvilgsniu žiūri iš absoliučios dvasios ey+ 
venimo punkto. Jis jas laiko kaipo vienašališkai ir per tai klaidingai "šreiš- 
kiančias dalines tiesas, kurios tik jo visumos sintezėje gali būti nuo abso- 
liutizuojančių vienašališkumų apvalytos ir tokiu būdu gauti tikrą, su tiesa 
arba, kitaip sakant, su visuma suderintą išvaizdą. Kai kurias filosofines po- 
zicijas Hegelis laiko stačiai klaidomis, kurios, jo manymu, yra naudingais 
ir net reikalingais, iš tam tikrų punktų išėjus, etapais prie jo galutinai, kaip 
jam atrodė, be klaidų tiesą išreiškiančios absoliučios filosofijos. 

Veikale „Phinomenologie des Geistes“ pilnumoje Hegelio vartojamas 
dialektiškas metodas, kuris yra jo traktuojamas ne tik kaipo psichologiško 
galvojimo ir logiško samprotavimo priemonė, bet ir kaip absoliučios dva- 
sios gyvenimo nuolatinė charakteringa būsena. Tame veikale minčių ilius- 
tracijai ir reljefiškumui Hegelio panaudota tiek daug ir taip gausingai iš 
įvairiausų mokslo sričių medžagos, kad skaitytojų akyse Hegelis greitai 
galėjo tapti universaliausio mintytojo pavyzdžiu. 

Straipsnių ir veikalų rašymas Hegeliui labiau buvo prie širdies negu 
universitete paskaitų skaitymas. Hegelis negalėjo imponuoti klausytojams 
iškalbingumu, kaip Fichte ir Schellingas. Jis dėstė sausai, sunkiai, mintis 
labai sukaupdamas. Vienok minčių gilumas ir nepaprastumas betgi dary- 
davo įspūdžio tiems, kurie turėdavo drąsos nepaisyti retoriškų trūkumų ir 
ieškojo visokiariopose tų laikų krizėse sielai atramos absoliučios tiesos pa- 


, 

žinimą tvirtu tonu skelbiančioje filosofijoje. Hegelis dėstė įvairiuose se- 
mestruose kursus veik iš visų filosofinių disciplinų, iš filosofijos istorijos 
ir iš grynosios matematikos. Labiau, negu paskaitos, turėjo pasisekimo jo 
vadovaujamos filosofinių disputų pratybos. 

V. 1807 m. pavasarį Hegeliui teko pertraukti universitetinį darbą. Tė- 
vų palikimas jau buvo suvartotas, alga maža, dėl karo klausytojų skaičius 
kas kart dar vis mažėjo. Hegelis dėl to ryžosi imtis kito užsiėmimo. Jis 
persikėlė į Bambergą ir čia tapo redaktorium nedidelio laikraščio „Bam- 
berger Zeitung“.  Redaktoriavimas betgi negalėjo jo patenkinti, nes iš- 
blaškydavo jo dėmesį ir kliudydavo susikaupti moksiiniam darbui. Be to, 
sunkenybės su cenzūra kamuodavo jo dvasią. Vistik jam redaktoriavimas 
davė nemaža praktinio gyvenimo patyrimo, kuris ateityje galėjo jam būti 
naudingas. 

VI. 1808 m. rudenį jam pavyko, geram draugui padedant, gauti geres- 
nę vietą. Jis buvo paskirtas Nirnbergo gimnazijos rektorium ir ten filo- 
sofinės propedeutikos profesorium. Čia jis išbuvo aštuonerius metus. 
Nors ir iš čia rašydavo savo draugams nekartą nusiskundimų pilnus laiš- 
kus, kad gimnazijos reikalų tvarkymas ir pamokos kliudo jam tikrą moks- 
linį darbą, betgi jis čia nemaža yra ir mokslinės kūrybos pareiškęs ir pats 
pedagoginis gimnazijos darbas nemaža davė jam progos pagalvoti, kaip 
pedagogiškiau, suprantamiau, sistemingiau išreikšti mintis rašomuose sa- 
vo veikaluose. 

Penkios užsilikusios kalbos iškilmingose dovanų dalinimo šventėse 
parodo, kaip atsakingai, rimtai ir kilniai žiūrėjo Hegelis į savo, kaipo gim- 
nazijos rektoriaus, ir į pačios gimnazijos pašaukimą ir uždavinius. 

Pirmoje kalboje jis su dvasios pakilimu kalba apie didelę senųjų kalbų 
gimnazijoj mokymo vertę. Kas nėra susipažinęs su senovės veikalais, ta- 
sai, sako Hegelis, neturi supratimo apie tikrą grožį. Klasinė literatūra la- 
bai auklėja, lavina, kilnina, išjudina žmogaus dvasią, o tai svarbiau negu 
gyvenimo techniškas žinių prisirinkimas. Su klasinės literatūros pedagogi- 
niu naudingumu jokia naujųjų laikų literatūra negalinti lygintis. 

Antroje kalboje Hegelis dėsto panašią į dabartinės darbo mokyklos 
mintį, kad ne pasyvus mokykloje gaunamos žinių medžiagos mokinių į sa- 
ve priėmimas turi rūpėti gimnazijai, bet jų aktyvus perėmimas ir išmoky- 
mas savarankiškai jomis pasinaudoti. 

Trečioje kalboje jis nurodo, kad mokyklos uždavinys yra būti jun- 
giančiu tarpininku tarp šeimos ir savarankišku gyvenimu pasaulyje. 

Ketvirtoje kalboje jis pabrėžia, kad mokinimasis gimnazijoje yra ruo- 
šimasis prie savo pašaukimo; kai gyvenime tenka domėtis savo pašaukinie 
kokisis tik atskirais dalykais, tai labai svarbu mokykloje įsigyti pilnuti- 

nio gyvenimo supratimą; o tai ypač padedanti įsigyti susipažinimas su kla- 
sikine senove. 

Penktoje kalboje jis nurodo į ypatingus uždavinius, kokius turi gim- 
nazijoj darbas neramiais, istorinių persilaužimų laikais; Hegelis, tarp kit- 
ko, yra čia pasakęs, kreipdamasis į jaunimą: „Pasaulis pagimdė didingą 
epoką, stenkitės taip išsilavinti, kad būtumėte jos verti, kad įsigytumėte 
didesnių sugebėjimų, kurių ji iš jūsų reikalauja, ir drauge laimės, kuri iš 
jos turi išeiti“. 

Iš gimnazijos darbų Hegeliui labiausiai patiko filosofinės propedeu- 
tikos dėstymas. Jis su tikru atsidėjimu rūpinosi išlavinti jaunuolių pro- 
tą, kad iš pradžių jie įprastų susivokti paprastame abstrakčiame galvojime, 
o paskui įstengtų dialektiškame protavime orientuotis ir pagaliau sugebė- 
tų įeiti į spekuliatyvaus mintijimo sritį. Jis savo filosofinėje propedeu- 
tikoje lietė teisių, pareigų, religijos klausimus, dvasios fenomenologiją, 
logiką, ypač sąvokų mokslą ir filosofinę enciklopediją. Tie kursai Hegelio 
biografo Rosenkranzo iš užrašų sutvarkyti, rekonstruuoti sudaro Hegelio 
raštų rinkinio aštuonioliktą tomą. Hegelis, kaipo filosofijos mokytojas, 
priešingai Kanto nusistatymams, reikalavo, kad klausytojai ne tik pamokų 
klausytų, bet kad ir dėstomus kursus išmoktų, kaip ir iš kitų dėstomų da- 
lykų. Kai stengiamasi filosofijos raštų turinį išmokti, tai tokiu būdu, manė 
Hegelis, realiai mokomasi filosofuoti. Neužtenka vien suprasti filosofinio 
galvojimo metodą, dar reikia ir daug įvairių filosofijos žinių ir mokėjimo 
jomis naudotis. 

Nežiūrint įvairių gimnazijos darbų ir rūpesčių, kurie nemaža Hegeliui 
laiko atimdavo, jis pajėgė, būdamas Nūrnberge, išleisti didelį tilosofinį 
veikalą ,„Wissenschaft der Logik“. Jis patsai stebisi iš savo darbštumo: ra- 
šydamas draugui Niethammer (1812-II-4) jis sako, kad tai joks mažmožis 
pirmame po vedybų (jis vedė 1811 m.) semestre rašyti pilną galvosukių tris- 
dešimties lankų veikalą“, Hegelio logika buvo spausdinama dalimis: pradėta 
1812, užbaigta 1816 metais. Hegelis visai kitaip supranta logiką, negu buvo 
įprasta. Pas jį logikoje liečiami daugumoje klausimai tie patys, ką ir Wolf- 
fo ontologijoje. Logika ir metafizika pas Hegelį ankštai susijusi. 

Hegelio raštų tarpe veikalas „Wissenschaft der Logik“ užima pagrin- 
dinę, kaip ir centrinę vietą. Tame veikale randame giliausių jo protavimų, 
nors „Phžnomenologie des Geistes“ daugiau pasižymi minčių kūrybiniu po- 
lėkiu, o vėlesni jo raštai, kaip antai Rechtsphilosophie ir Geschichtsphiloso- 
phie didesnio darė įspūdžio ir daugiau turėjo įtakos. Kantas buvo žiūrėjęs 


1 Apie tai, ką Hegelio filosofijoj reiškia abstraktus, dialektiškas ir spekuliaty- 
vus galvojimas, bus plačiau kalbamu toliau. 

į logiką, kaip į mokslą, kuris esą Aristotelio tobulai buvo sudarytas ir ne- 
reikalingas reformos; Hegeliui vienok atrodė, kad logika reikalinga visame 
perdirbimo, nes, girdi, dviejų tūkstančių metų galvojimo eiga gali duoti da- 
bar aukštesnį supratimą apie mintį ir jos esmę, negu Aristotelio laikais. 

VII. 1816 metais Hegeliui pavyko vėl sugrįžti prie universitetinio 
darbo. Jis buvo pakviestas į Heidelbergo universitetą. Su džiaugsmu jis pa- 
kvietimą priėmė, nes, kaip jis draugams sakydavo, universiteto profesoriaus 
vieta duodanti daugiausia galimumo rūpintis filosofijos įtaka visuomenėje, 
duodanti progos susitikti, asmeniškai bendrauti su kitais filosofijos reika- 
lais susirūpinančiais ir iš ča gauti akstino sėkmingesnei ir didesnei filoso- 
finei kūrybai: 

Heidelberge Hegelis jau pasireiškė kaipo subrendęs filosofas dėstytojas, 
kuris turi jau ant rimtų, iš gilumos varytų studijų pagrindo sudaryta sis- 
temą. Jis čia įsigijo pirmąsias savo filosofijos šalininkų eiles. Tarp jų buvo 
ir kurį laiką čia gyvenęs garsus prancūzų filosofas Victor Cousin. 

Paskaitas, kaip ir seniau Jenoje, Hegelis laikė iš įvairių filosofijos dis- 
ciplinų. Bet jis labai rūpinosi visa sujungti į vieną iš vidaus sude- 
rintą sistemą. Atskiros filosofinės disciplinos — tai tik idėjos ypatybės ir 
apsisprendimai. Tik užbaigtoje filosofinėje sistemoje gali pasireikšti tiesa 
tokia, kokia ji yra iš tikrųjų. Tiesa — tai visuma. Tiesa — tai sistema. Nė- 
joks filosofas iki Hegeliui tokios nepaprastos vertės sistemai nebuvo nie- 
kados pripažinęs. 

Studentų patogumui Hegelis 1817 m. išleido veikalą „Enzyklopūdie der 
philosophischen Wissenschaften im Grundrisse“; čia buvo įvairios filosofi- 
nės disciplinos sujungtos į vieną vieningos vadovaujančios idėjos (absoliu- 
taus proto gyvenimo) požiūriu suderintą sistemą. Iš kitų jo Heidelberge ra- 
šytų raštų pažymėtinas jo ilgas politinio turinio straipsnis ,„Uber die neuesten 
inneren Verhdltnisse Wirttembergs“, tilpęs 1817 m. laikraštyje „Heidelber- 
gische Jahrbiicher der Literatur“. Čia Hegelis stojo už visų lygybę prieš įsta- 
tymus, už teisės evoliuciją, už organišką valstybės sutvarkymą, už užsiėmimų 
pasirinkimo laisvę. Hegelis reiškė mintį, kad atėjo nauji laikai, kuriais 
valstybės uždaviniai įgyja naują prasmę, kad nereikia stengtis atgaivinti mi- 
rusius savo reikšmėje įstatymus, kad įstatymais galima tiktai tvarkyti, kur 
valstybė turi jėgos, reikalui esant, prievarta savo valią įvykdyti. Tame 
straipsnyje pilna istorijos filosofijos, socialinės ir politinės filosofijos ne- 
įprastų tais laikais protavimų ir žymu pažinimas konkrečių laiko iv vietos 
aplinkybių ir stengimosi į jas atsižvelgti. 

VIII. 1818m. Hegeliui pavyko gauti filosofijos profesoriaus vietą Ber- 
lyno universitete. Čia jis Prūsų ministerio Altensteino pakviestas dėstė iki 
savo mirties, apie 13 metų. Jo vardas buvo gerai plačiai jau žinomas ir su 
pagarba minimas ir valdžioje ir inteligentiškoje visuomenėje. Jo paskaitų 

ateidavo klausyti ir aukštieji valdininkai ir aukštieji karininkai ir sostinės 
visuomenės žymesnybės. Berlyne Hegelis susyk laimėjo daug ne tik klausy- 
tojų, bet ir tikrų savo filosofijos šalininkų. Čia tuojau užsimezgė Hegelio 
filosofinės mokyklos pradžia. 

Hegelis su didelio atsakomingumo sąmone žiūrėjo, čia į savo, kaipo filo- 
sofijos profesoriaus ir filosofijos mokslo skelbėjo uždavinius. Berlyno uni- 
versitetą jis laikė pačiu svarbiausiu mokslo šviesos centru visame pasaulyje, 
Čia gi, manė Hegelis, visų mokslų, viso auklėjimo ir lavinimo vadovaujančia- 
me centre turi būti skelbiama aukščiausia tiesa, vienintelė, visa 2pimanti tie- 
sa, kurią reiškia filosofija. „Mums, sako savo įžanginėje kalboje 1818-X-22, 
yra patikėtas tos šventos šviesos saugojimas ir mūsų yra pašaukimas ja rū- 
pintis, ja didžiuotis ir stengtis, kad tai, kas yra žmogui aukščiausia, būtent, 
savo esmės savisamonė, neužgestų ir nežūtų“. Jis kviečia jaunimą į bendra- 
darbius, pabrėždamas, kokią didelę vertę gyvenimui turi filosofija. „Kiek 
gyvenime yrie tiesos, didingumo, dieviškumo, sušunka Hegelis, visa tai yra 
“per idėją; o filosofijos tikslas yra tą idėją suprasti tikroje jos išvaizdoje ir 
visuotinume!“ . 

Hegelis Berlyne nebuvo užsidaręs tik universitetinio darbo rėmuose. Jis 
buvo keletą metų nariu Brandenburgo provincijos egzaminų komisijos, jis 
interesavosi visuomenės gyvenimu, menu ir teatru. Poilsiui jis kelis kartus 
leidosi į ilgesnes keliones. Jis važinėjo lankydamas savo draugus į Olandiją. 
(1822 m.), Austriją (1824 m.), Prancūziją (1827 m.), į Karlsbadą ir į Weima- 
rą (1829). pas Goethę; pas Goethę jis buvo atsilankęs ir grįždamas iš Pary- 
žiaus 1827 m. Aplankytuose kraštuose, kaip matyti iš jo laiškų, jis domė- 
josi ir gėrėjosi gamtos ir meno grožybėmis. 

Naujų veikalų rašymo atžvilgiu Hegelis Berlyne nebuvo toks produk- 
tingas, kaip būtų buvę galima tikėtis, sprendžiant iš jo darbo sąlygų ir ra- 
šymo vaisingumo, kurį jis buvo parodęs Niūrnberge ir Heidelberge. Jis 
Berlyne savo mintis plėtojo ypač paskaitose, Jis rūpinosi naujomis laidomis 
savo filosofinės enciklopedijos (1827 m., 1830 m.), rūpinosi paruošimu naujų 
laidų fenomenologijos ir logikos. Betgi ir Berlyne jis išleido 1820 m. didelį 
naują veikalą, būtent „Grundlinien der Philosophie des Rechts“, kuris la- 
biausiai išgarsino jo vardą ir pritraukė į jo filosofinę orientaciją daugiau- 
sia šalininkų. Šitas veikalas — tai subrendęs vaisius Hegelio politinių, vals- 
tybės mokslo ir teisės filosofijos studijų, kurios jį domino nuo pat jaunat- 
vės. 

1822 metais Hegelis parašė ilgoką prakalbą į savo buvusio Heidelbergo 
klausytojo Hinricho knygą „Die Religion im inneren Verhaltnisse zur 
Wissenschaft“. . 1 

Čia jis kalba apie prieštaravimą tarp tikėjimo ir proto. Jis peikia tokias 
tikėjimo ir proto sutaikymo pastangas, kai tikėjimo ir proto pažinimui ati- 


Pr. Kuraitis, Įvadas į Hegelio filosofiją ir t. t. 141 


mama objektyvus pagrindas, kai iš vienos pusės tikėjimas suvedamas prie 
tuščio subjektyvaus įsitikinimo lukšto, o proto pažinimas pasibaigia reiš- 
kiniuose ir jausmuose ir neturi prie tikros tiesos priėjimo. 

Hegelis, tarp kitko, aiškiai čia puola Schleiermacherį, pagal kurį religija 
turi pagrindą absoliutaus paklusnumo jausme. Hegelis sako: „Jeigu svar- 
biausią žmogaus esmės ypatybę sudaro jausmas, tai tada žmogus yra suly- 
gintas su gyvuliu, nes gyvuliui yra charakteringa tai, kas sudaro jo paskyri- 
mą, turėti jausme ir atatinkamai jausmui reikšti savo gyvenimą. Jei religija 
remiasi tik jausmu, tai ji nėra kuo kitu, kaip tik priklausomumo jausmu, tai 
tada šuo būtų geriausias krikščionis, nes jis tokį jausmą stipriausiai turi ir 
pareiškia. Šuo turi jausmą ir išsigelbėjimo, kai jam pavyksta, sugraužus 
koki kaulą, numalšinti savo alkį“. 

Hegeliui jausmas yra grynai subjektyvus dalykas, kuriuo, anot jo, negali 
remtis religija. Hegelis tuo pareiškimu vienok nenori teigti, kad religija 
neturėtų reikštis ir jausmuose. Jis nori tik pabrėžti, kad Dievas, tiesa ir 
pareiga yra pirmasis dalykas. Ir tik kaip Dievas, tiesa ir pareiga pasidaro 
sielos turiniu, tada tas turinys perima širdį ir jausmus. Tokiu būdu jausmas 
čia yra antrinis dalykas. 

Hegelis čia kritikuoja riboto proto filosofiją (kokia yra Kanto) ir 
jausmo teologiją, kurios pasaulėžiūroje nėra tikro galimumo atsipalaiduoti 
nuo subjektyvizmo nesąmonių. 

Hegelis nori visuotinį religijos ir filosofijos reikalą atremti į „sub- 
stancinį, objektyvų tiesos turinį“. Hegelis jau nuo pat jaunystės savo re- 
ligijos ir teologijos svarstymuose stengėsi tokiu būdų sujungti religiją su 
filosofija. 

Hegelio filosofinėms pažiūroms platintis daug pagaliau yra padėjęs 
nvo 1827 m. pradėjęs eiti jo draugų pastangomis įsteigtas rimtas moksli- 
nis žurnalas „Jahrbūcher fir wissenschaftliche Kritik“. Čia Hegelio šali- 
ninkai rišo įvairius klausimus jo filosofijos šviesoje; ir jis pats čia yra pa- 
talpinęs visą eilę įvairių veikalų recenzijų. 

Nuo 1829 iki 1830 m. Hegelis buvo Berlyno universiteto rektorium. 
Kaipo rektorius, jis yra pasakęs lotyniškai tris reikšmingas prakalbas. 

Paskutinis didesnis Hegelio raštas buvo politinio turinio „Uber die 
englische Reformbill“, kuris dėl cenzūros statomų kliūčių galėjo būti tik 
dalimi išspausdintas 1831 m. laikraštyje „„Allgemeine preussische Staatszei- 
tung“. Čia jis pasireiškia ir kaipo politikas filosofas ir kaipo atsižvelgiąs 
į konkrečias Anglijos gyvenimo salygas. Jis akcentuoja organiškos vals- 
tybės supratimo principą, pagal kurį negalima į piliečius žiūrėti kaipo į ko- 
kias mechaniškas lygias vienetas, bet reikia atsižvelgti į „esamus luomus ir 
klases. Jis nesutinka su anglų konservatoriais, kurie jokių gilesnių refor- 
mų nepripažįsta. Hegelis pabrėžia, kad reikia siekti pažangos, ne tik su pa- 

galba privačių dorovinėmis priemonėmis veikiančių organizacijų, bet ir 
keičiant iš pagrindų viešąsias institucijas. Jis pataria saugotis „prancū- 
ziškų abstrakcijų“ apie visuotinę, lygią balsavimo teisę, bet atsižvelgti į 
gyvuosius Didžiosios Britanijos santvarkos principus ir į konkrečią visuo- 
menės padėtį. 

IX. Nuo 1830 m. rudens Hegelis pradėjo sirginėti. Sveikatai silpnė- 
jant, jį ir jo draugus ėmė baimė dėl įsigalinčios choleros epidemijos. Bet 
iki 1831 m. vėlybam rudeniui dar jis nemaža dirbo, ruošdamas naują savo 
logikos laidą. Lapkričio 10 ir 11 dieną skaitė dar paskaitas; klausytojams 
jis atrodė dar pilnas gyvybės ir sveikas. Bet lapkričio 13 d. jį suėmė stai- 
ga intensyvi cholera ir ant rytojaus lapkričio 14 d. didysis Berlyno profe- 
sorius filosofas mirė. 

Lapkričio 16 d. buvo iškilmingos jo laidotuvės. Berlyno universiteto 
rektorius Marheineke ir kiti, atsisveikindami su vėlioniu, iškilmingai tik- 
rino, kad Hegelio nemirtingoji dvasia gyvens ir gyvens jo veikaluose, jo 
mokiniuose ir gausinguose gerbėjuose, kad visų čia pašaukimas esąs saugo- 
ti, skelbti jo mokslą ir stiprinti jo įtaką. Kiti kalbėtojai dejavo, kad „vo- 
kiečių mokslui, kurį jis prie žiburio, naktimis budėdamas, sukūrė“ pasida- 
rė neužtaisoma spraga, kad Berlyno universitetui išplėštas pats kertinis 
akmuo, kad nebus kam taip atstovauti visumą, kaip jis atstovavo, kad, mi- 
rus Hegeliui, nematyti, kas kitas pajėgtų išgelbėti mokslą nuo anarchijos, 
kas sugebėtų įsigyti tokią nepaprastą daugybę iš visų patyrimo mosklų sri- 
čių žinių ir kartu jas suderinti ir sujungti giliausio, visa apimančio vienin- 
go mintijimo šviesoje. 

X. Hegelis paliko daug rankraščių: tai jo rašytos paskaitos ir įvairiais 
klausimais pastabos, įvairūs užrašai. Jo draugai ir gerbėjai tuojau po jo 
mirties ėmė tvarkyti jo raštų pilną laidą. 

Nuo 1832 iki 1887 metų yra išėjus serija Hegelio veikalų 19 tomvose. 
Ji vadinasi: G. W. Fr. Hegels Werke, Vollst. Ausgabe durch einen Verein 
von Freunden des Verewigten, 19 Bžnde, Berlin, 1832—1887. 

Dabar mes turime Hegelio veikalų G. Lasson'o (Leipzige nuo 1905 m. 
pradėta leisti) laidą, suplanuotą 24 tomams ir H. Glockner'o 22 t. (leidžia- 
ma Stuttgarte). 

Hegelio gyvenimas ir darbai gana plačiai aprašyta ypač šiuose jo ger- 
bėjų raštuose: 

K. Rosenkranz, G. W. F. Hegels Leben. Berlin, 1844. 

R. Haym, Hegel und seine Zeit. Berlin, 1857. (II Aufl. herausgeg. von 
H. Rosenberg. Leipzig, 1927). 

Kuno Fischer, Hegels Leben, Werke und Lehre. 2 B-de. II Aufl. 
Heidelberg, 1911. 

W. Dilthey. Die Jugendgeschichte Hegels (skyrium 1905, paskui jo 
raštų rinkinyje Bd. 4, Leipzig und Berlin, 1921). 

P. Rogues. Hegel, sa vie et ses oeuvres. Paris, 1912. 

Plati Hegelį liečianti bibliografija galima rasti ypač šiuose veikaluose: 

B. Croce, Lebendiges und Totes in Hegels Philosophie, mit einer He- 
gel-Bibliographie (deutsch von K. Bichler), Heidelberg, 1909. Čia paduo- 
ta plačiai ne tik vokiečių kalba, bet ir prancūzų, anglų, italų, ispanų ir ki- 
tomis kalbomis liečiančių Hegelį veikalų sąrašai. 

F. J. Brecht žurnale „Literarische Berichte aus dem Gebiete der Phi- 
Josophie“ (herausgeg. von Arthur Hoffmann, Erfurt, 1931, Heft 24, p. 1— 
34) paduoda plačių bibliografinių žinių apie „Hegelforschung im letzten 
Jahrzehnt“. 

Heinrich Levy. Die Hegelrenaissance in der deutschen Philosophie. 
Berlin, 1927. 

Friedrichs Ueberwegs, Grundriss der Geschichte der Philosophie. IV 
Teil. Die deutsche Philosophie des neunzehnten Jahrhunderts und der Ge- 
genwart. XII Aufl. vollig neubearbeitet von Dr. Traugott Konstantin Oes- 
terreich. Berlin, 1923, p. 678—681. 


II. SVARBESNIEJI HEGELIO FILOSOFIJOS PUNKTAI 


I. Kai kalbama apie Hegelio filosofiją, tai bent kiek su filosofijos is- 
torija susipažinusiam ateina tuojau į galvą mintis apie Hegelio abso- 
liutų idealizmą. 

Svarbu tad tinkamai suprasti, ką reiškia pas Hegelį idealizmas, kurį jis 
pripažįsta, kuo skiriasi jo idealizmas nuo įvairių kitokių idealizmo rūšių, 
ką būtent reiškia jo absoliutus idealizmas. 

1. Hegelis atmeta visokį gnoseologinį idealizmą, kuris veda prie on- 
tologijos, metafizikos paneigimo, kuris nieko neistengia pasiekti už indi- 
vidualios sąmonės ribų arba kuris pripažįsta tik kaž kokią abstrakčią vi- 
suotinę logišką sąmonę, tik kaž kokį abstraktų logišką aš, ant kurio pa- 
grindo stovint nėra net prasmės kalbėti apie tikrą priėjimą prie bet kokios 
realybės. 

Bet koks filosofijoj išėjimas iš izoliuotų, abstrakčių punktų Hegeliui 
yra nepriimtinas dalykas. Tiesa pagal jį yra konkreti. Kai viskas yra są- 
ryšyje, kai viskas yra santykiuose, tai pasirinkimas išėjimo punktu, obser- 
vacijos punktu kokios nors dalies, kokių nors sąmonės elementų arba ko- 
kios vienos tik sąmonės matympunkčio Hegeliui atrodo klaidingu dalyku. 
Tiesa, gali būti, anot Hegelio, surasta tik iš visumos požiūrio į visą ką) žiū- 
rint, visą ką svarstant. 

2. Hegeliui atrodo klaidingomis tokios filosofijos srovės, kuriose, 
griežtai skiriama subjektas nuo objekto, mintis nuo realybės, kuriose pri- 

pažistama tikras tik fenomenų pažinimas, o ne daiktų savyje, ir kuriose 
pripažįstama tik realybės paviršiaus pažinimas, o ne jos pačios. 

Hegelis mano, kad jei nuo amžių nebūtų subjektas vienybėje su objek- 
tu, tai mes iš subjekto negalėtume niekados ir rasti kelio, rasti priėjimo 
prie objekto. Jei mes betgi turime supratimą apie subjektą ir objektą, tai 
galima tik dėl to, kad nuo amžių jie buvo neatskiriamai susiję. Tik proto 
atotraukos pagalba mes refleksijoj galime izoliuoti subjektą nuo objekto, 
bet konkrečioje realybėje tokio izoliavimo būti negali. Už tai tenka žiū- 

"rėti tik kaip į abstraktų, kaip į nerealų galvojimą, jei kas gnoseologijoje 
išeina iš subjekto ir ieško abstrakcijos izoliuotame subjekte motyvų, pa- 
grindų, su kurių pagalba galima būtų sužinoti ką nors realaus apie objektą. 

Solipsizmas, reliatyvizmas, gnoseologinis subjektyvizmas — tai vis su 
realybe nesiskaitančios abstrakcijos sudaryti klaidingi filosofiniai nusi- 
statymai. ; 

Mintis irgi negali būti niekados tikrai atskirta nuo realybės. Mintis, 
be vienybės su, realybe, neturėtų visai prasmės. Už tai Hegeliui atrodė vi- 
sai nerimta statyti klausimą, kaip iš minties galima rasti kelią prie realy- 
bės, arba kad ir prie realybės esmės. Jo manymu, mintis nuo amžių yra 
griežtai susijusi su visa realybe, taigi ir su realybės esme ir prasme. 

Hegeliui atrodė klaidinga norėti patikrinti pažinimo galių vertę, ne- 
pažinus realybės, kurią pažinimo galios veikdamos mums pristato. Jis sa- 
ko, kad norėti taip pažinimo galias tyrinėti, kaip darė Kantas, tai reiškia 
norėti mokytis plaukti, neturint reikalo su vandeniu, atotrauką darant nuo 
vandens. 

Hegelis laiko klaidingu dalyku kalbėti apie fenomenus, paneigiant 
daiktų, kaip jie yra savyje, pažinimą. Atskyrimas fenomenų nuo daiktų 
Hegeliui atrodė nerealios abstrakcijos išdava. Jeigu daiktas mums pasireiš- 
kia, tai jis negali neapsireikšti. Kalbėti apie daiktų pasireiškimus arba fe- 
nomenus, kurie nebūtų daiktų fenomenai, su kuriais ir per kuriuos daiktai 
visiškai nebūtų pažinti, yra aiški nesąmonė. 


3. Hegelis nepripažįsta egzistavime atskyrimo, esmės skirtingumo 


tarp ribotų esybių ir absoliučios esybės, kurią jis paprastai vadina absoliu- 
čia dvasia, absoliučiu protu. 

Matomojo pasaulio daiktai visi yra tarp savęs sąryšyje ir be galo dau- 
ginguose santykiuose. Egzistuoja ne atskiri daiktai, bet tik visuma, o prie 
tos visumos visa kas priklauso. Kaip tą visumą suprasti, geriau permany- 
sime įsižiūrėję į žmogų, į jo santykius su kitais daiktais, su visuma. 

Kai mūsų protas save pažįsta, turi supratimą apie savo ribas ir žino, 
kas yra neribotumas, tai tuo pačiu parodo, kad protas savo esmėje nėra ri- 
botas, kad jis ribas peržengia, nes turėti supratimą apie ribas, tai reiškia 
turėti žinių, kad yra šis tas už tų ribų; juo labiau, kad mūsų protas turi su- 

pratimą apie neribotumą, apie begalinybę. Kas galvoja apie begalinybę, 
kas ją supranta, turi patsai būti begalinis. Taigi, pagal Hegelį, tokiu būdu 
mūsų prote reiškiasi begalinybės gyvenimas. 

Protas visur yra toks pats ir tas pats. Žmonių protas ir absoliutus pro- 
tas yra tos pačios prigimties. Ne be reikalo, mano Hegelis, krikščionių 
religijoj žmonės yra vadinami Dievo vaikais, nes žmonės ir Dievas yra tos 
pačios dieviško proto prigimties. 

Visi daiktai drauge su žmonėmis yra tarp savęs sąryšyje, santykiuose. 
Daugybė tų santykių jau mokama formuluoti protu dėsnių formoje. Pa- 
saulio įvykių eigos dėsningumas rodo, kad juose tokiu būdu reiškiasi pro- 
tingumo požymiai, kitaip sakant, kad juose, jų esmėje yra protas, veikia 
protas. . 

Protas žmoguje ir protas daiktuose yra tos pačios prigimties protas. 
Dėl to žmogaus protas gali pažinti tikslingą protingą pasaulio tvarką, nes 
tai nėra jam neprieinama, nėra svetima, 

Protas žmonėse ir protas daiktuose — tai galų gale tas pats protas, tas 
absoliutus protas, kurio gyvenimo visi daiktai ir žmonės yra pasireiškimai, 
jo gyvenimo evoliucijos etapai, jo gyvenimo konkrečios formos. 

Atskiri daiktai tad neturi skirtingo egzistavimo nuo absoliutaus pro- 
to. Jie yra tik absoliučios dvasios gyvenimo momentai. 

Tik abstrakcijoje daiktus galima izoliuoti, bet konkrečiai jie savo es- 
mėje yra ne kas kita, kaip įžiūrėti absoliučios dvasios gyvenimo konkreti- 
zuotos dalelės, neatmezgamai realybėje surištos su kitomis dalelėmis, su 
visu absoliutu. 

4. Absoliutas — tai yra tikra vienybė subjektyvumo ir objektyvumo, 
kaip ir visa ką, kas tik yra, vienijanti sintezė, vienijanti sistema. 

Protas siekia visa ką pažinti. Viso ko pažinimas tvarkingai, tikslingai 
sutvarkytas ir suderintas gali būti tik sistemoje. Taigi absoliutus protas 
tikriausiai savo galioje pasireiškia sistemoje. 

Kai pas Hegelį tiesa galutinai reiškiasi visumoje, o visuma tvarkingai, 
tikslingai išreiškiama tik sistemoje, už tai tiesa galutinai reiškiasi filoso- 
fijos sistemoje. 

Sistema nėra intuicijos sudaroma, bet protavimu. Sistema negali būti 
pradžioje filosofijos darbo sudaryta, bet gali būti tik visos filosofinio pro- 
tavimo eilės rezultatu. Tiesa tad pagal Hegelį galutinai negali būti be- 
tarpiško įžiūrėjimo dalykas. 

5. Galvojimo kategorijos pagal Hegelį yra ir daiktų reiškimosi bei jų 
santykių kategorijos. Dėl to pagal jį pažinimas išreiškia daiktus, nes ir žmo- 
gaus pažinimas ir daiktų reiškimasis galų gale yra absoliučios dvasios gy- 
venimo pasireiškimai. Taigi subjekte ir objekte turinčios pagrindą kate- 
gorijos yra galų gale absoliuto kategorijos. 

6. Hegelis atmeta Spinozos begalinę substanciją, kurios tik vienu iš 
begalinės daugybės atributų yra dvasinis egzistavimo būdas; Spinoza ly- 
giomis su dvasia laiko ir materiją absoliuto atributu. Hegelis absoliutą 
laiko savo esmėje ne materija, bet dvasia, protu, begalinio gyvenimo sub- 
jektu. 

Absoliutas nėra pagal Hegelį koks tik mūsų galvojimo objektas, bet ab- 
soliutas yra, giliau dalykus aptariant, per mus, mumyse galvojantis subjek- 
tas. Taigi apie egzistavimą, kuris yra viso ko pagrinde, mes iš tikrųjų tu- 
rime kalbėti ne trečiame asmenyje, bet pirmame (absoliutus aš). Žmonių 
savisąmonėje, kaip ir žybtelėjimų formoje, reiškiasi absoliutaus subjekto gy- 
venimas. 

7. Taigi, Hegelio idealizmas yra savotiškos rūšies. 

a) Iš vienas pusės Hegelis atmetą visokį neokantiškos ir pozityvistiškos 
sensualistiškos rūšies gnoseologinį idealizmą, agnosticizmą (kuris nieko 
nesiima spręsti apie tai, kas pojūčių patyrimui yra neprieinama), individua- 
listinį subjektyvizmą, visokį reliatyvizmą, visokį iš abstrakčios sąmonės išei- 
nantį immanentizmą. "Taip pat Hegelis kalba apie realybės, apie daiktų 
esmės pažinimą, net apie absoliuto esmės pažinimą. Tarp subjekto ir objel- 
to, tarp minties ir realybės nėra pas jį jokių nepereinamų bedugnių: visa 
tai yra susiję, yra vienybėje. 

b) Bet iš kitos pusės Hegelio gnoseologinę poziciją negalima vadinti 
paprastu realizmu. 2 

Visa ką pažįsta pagal Hegelį galų gale viso ko pagrinde egzistuojąs 
absoliutus protas. Tam pagrindiniam visokio pažinimo subjektui visi pa- 
žinimo objektai yra immanentūs, yra jo gyvenimo sudaryti. 

Išorinio pasaulio daiktai ir žmonės neturi savo skirtingo egzistavimo, 
nes pagal Hegelį jie yra tik absoliutaus gyvenimo momentai. Tik abstrak- 
čiai, izoliuotai svarstant atskirus daiktus, galima kalbėti apie jų skirtingu- 
mą, išeinant iš kokių tik dalinių požiūrių; tai bus tik abstrakčių idėjų tar- 
tum realių dalykų prisistatymas, bet pati realybė yra ne kas kita, kaip ab- 
soliutaus gyvenimo visuma. 

Nepripažinimas tad daiktų ir žmonių savito realaus egzistavimo atito- 
lina Hegelį nuo paprasto realizmo, kuris pripažįsta ir žmonių ir daiktų skir- 
tingą nuo Dievo egzistavimą. 

Išorinis pasaulis pagal Hegelį tai paties absoliuto gyvenimo etapas. 

c) Hegelis proto gyvenimo svarbiausia išraiška laiko sąvoką arba idėją. 
Kadangi protas yra konkretus dalykas, tai ir jį, jei taip pasakysim, san- 
traukoje išreiškianti sąvoka arba idėja, pagal Hegelį, yra konkreti, reali. 
Taigi, iš vienos pusės visos realybės pagrindas yra absoliutus protas arba 
absoliuti idėja, iš kitos pusės Hegelio akcentuojama, kad tas visa apiman- 

tis ir visa išreiškiantis protas yra konkretus, yra konkreti absoliuti sąvoka, 
konkreti absoliuti idėja. 

Iš čia ypatingai Hegelio filosofija ir yra vadinama absoliutaus idealiz- 
mo filosofija. 

II. Hegelio absoliutaus proto idealizmas neretai vadinamas panlo- 
gizmu. Bet dažnai dėl to pavadinimo yra nesusipratimų, nes daug kas 
neįsisąmonina, kad Hegelio logika, apie kurią jis plačiai kalba dideliame 
veikale „Wissenschaft der Logik“, tai nėra formali logika, bet pirmučiau- 
sia ontologija, metafizika. 

Žiūrėjimas tad iš punkto tokios logikos (būtent, ontologijos) į realybę 
ir tokios logikos (ontologijos) dėsnius laikyti realybės dėsniais negali reikš- 
ti realybės pavertimą į logiškas abstrakcijas. 

Ir toji aplinkybė, kad Hegelis absoliutaus proto tobuliausia išraiška 
laiko absoliučią sąvoką arba absoliučią idėją, negali duoti pagrindo Hegelį 
vadinti panlogistu formalios logikos prasme. Mat, Hegelio pripažįstama 
realybės pagrinde esanti absoliuti idėja yra ne abstrakti, bet konkreti, tą 
patį reiškianti, ką ir absoliučios dvasios gyvenimas. 

III. Hegelio negalima vadinti ir universaliniu racionalistu taja 
prasme, kuria tas žodis paprastai yra imamas psichologijoje ir gnoseolo- 
gijoje. 

1. Protas (ratio), kurio atžvilgiu galutinai žiūrima į realybę, nėr tik 
koks ribotas žmogaus protas, bet dieviškasis, absoliutus. Hegelio garsus po- 
sakis, „kas protinga yra realu, ir kas realu yra protinga“ reikia suprasti iš 
dieviškojo proto, dieviškojo pažinimo požiūrio. 

Kadangi žmoguje dieviškasis gyvenimas pilnai nepasireiškia, už tai at- 
skiras Žmogus negali pajėgti savo protu visa kiaurai visame permanyti. 

2. Hegelis skiria abstraktų protą (Verstand) nuo spekuliatyvaus pro- 
to (Vernuntt). 

Kai žiūrima iš kokio izoliuotai nuo visumos paimto daikto, punkto ar iš 
atskiro žmogaus sąmonės ar iš kokios abstrakčiai imamos visuotinės sąmo- 
nės, sąmonės apskritai punkto, tai pagal Hegelį išeina, kad tada; žiūrima tik 
su abstrktaus proto pagalba. 

Abstraktus protas tikros tiesos nesuvokia, tik įsipainioja į įvairius 
prieštaravimus. 

Tik spekuliatyvus protas, kuris žiūri iš visumos punkto, taigi iš die- 
viškojo (absoliutaus) proto punkto, gali tikrą tiesą pažinti ir galutinėje vi- 
sumos sintezėje suderinti visus abstraktų protą kamavusius prieštaravimus. 

Hegelis prikiša, kad Dekartas, Spinoza, Leibnicas, Kantas yra išėję savo 
filosofijoj iš abstraktaus proto požiūrių ir dėl to jų sistemose nėra tikro 
priėjimo prie realybės, o yra pagrindinių nesuderintų ir nesuderinamų 
prieštaravimų. Iš Dekarto immanentinio Cogito nėra jokio tikro priėjimo 

prie išorinės realybės pripažinimo; nėra taip pat pas Dekartą logiško sų- 
derinimo tarp kriterijų aiškumo ir įsakmumo ir Dievo tiesos meilės. Pas 


Spinozą nėra logiško suderinimo tarp begalinės substancijos ir jos tarp sa- 


vęs prieštaraujančių atributų. Pas Leibnicą aiškiai nesuderinta nepriklau- 


somai savyje egzistuojančių monadų hipotezė su nuo amžių nustatyta tarp 
jų harmonija. Pas Kantą esminis atskyrimas fenomenų nuo numenų, išėjimas | 
iš abstraktaus aš veda prie aiškių prieštaravimų: taikymo ir netaikymo ka- | 
tegorijų prie pačios realybės. Kantas, būtent, kai kalba apie justinio pa- 


tyrimo atsiradimą, tai tada pripažįsta, kad daiktai veikia jutimo galias, o 
kai kalba apie kategorijų objektyvų reikšmingumą, tai tada nepripažįsta, 
kad jos (kategorijos) galiotų pačių realių daikltų srityje. 


Hegelis apskritai vadina esančia abstraktaus požiūrio kiekvieną filo- į 
sofijos sistemą, kuri pripažįsta išorinio pasaulio daiktų ir žmonių skirtingą | 


nuo absoliuto egzistavimą. Išeinant iš to požiūrio, sąvokos turi tada tik 
formalios logikos nurodomą reikšmę. 


Tik paneigus tą skirtingą daiktų nuo absoliuto egzistavimą, galima tik- 
rai iš vieningos visumos į viską žiūrėti, kitaip sakant, galima tada ne ab- 


strakčiu, bet spekuliatyviu protu realybę pažinti ir ją išreikšti. 


Kai spekuliatyvus protas realybę pažįsta, tai jis ją reiškia ne abstrak- i 


čiomis, bet konkrečiomis sąvokomis, konkrečiomis idėjomis. 


3. Hegelį galima vadinti racionalistu ta prasme, kad jis nepripažįsta | 
pojūčių patyrimui tikros realios reikšmės, nepripažįsta būtent jam priėji- 


mo prie tikros realybės. 


Pagal Hegelį pojūčių patyrimas — tai tik neesminis lukštas, kuriame 
glūdi konkreti idėja. Pojūčių patyrimas pagal Hegelį — tai žemiausias 
laiptas, kopiant prie tikros realybės pažinimo ir išreiškimo. Tų laiptų yra | 
ištisą eilė taip, kad žemiausias pojūčių patyrimas su realybe pastai nesusi- | 


siekia ir jos neišreiškia. 


Hegelis pripažįsta, kad tenka išeiti iš patyrimo, norint eiti iš nemoks- 
linio pažinimo į mokslinį. Bet čia patyrimą jis ima daug platesnėje pras- 
mėje negu Kantas. Jis patyrimo terminu supranta visą nemoksliniame pa- | 
žinime pasireiškianti sąmonėje turinį: jutimus, mintis, jausmus. Hegelis 
laiko bendrai patyrimą kaipo vieną iš netobulų absoliuto gyvenimo evoliu- | 


cijos momentų. 
4. Hegelio filosofiją galima vadinti iš vienos pusės sąvokiniu 
realizmu (Begriffsrealismus), dėl to, kad jis realybę laiko konkrečia 


absoliučia sąvoka, o iš kitos pusės nominalizmu dėl to, kad jis nepri- 
pažįsta realybę išreiškiančios prasmės kalbėjimui apie atskirų daiktų eg- | 


zistavimą, apie atskirus daiktus, kaip apie kokias substancijas. 


5. Hegelį galima vadinti racionalistu, apibūdinant jo pažiūras į krikš- 


čionių religiją. Jis nepripažįsta tikros antgamtinės srities elementų tikė- 


A 

jimė (nė tikra prasme antgamtinio Apreiškimo, nė tikrų pranašysčių, nė 
tikrų stebuklų). Religija pagal Hegelį — tai netobuloje vaizduotės for- 
moje bandymas išreikšti tai, ką, pilnai atitinkant tiesą, gali išreikšti tik 
absoliučios dvasios filosofija. 

IV. Vienas iš svarbesniųjų Hegelio, kaip ir kiekvienos filosofinės sis- 
temos, punktų yra jo pažiūra į visuotinių sąvokų prigim- 
tį ir vertę realybės išreiškimo atžilgiu. 

1. Pagal Hegelį egzistuoja tik tai, kas visuotina. 

Atskiri pasaulio daiktai, kaip jau minėjau, pagal Hegelį neturi savo, 
skirtingo nuo absoliuto egzistavimo, jie yra tik momentai absoliučios dva- 
sios, absoliutaus proto gyvenime. 

Ir žmonės pagal jį neegzistuoja savitu, savarankišku gyvenimu. Ir 
žmonės yra irgi tik absoliutaus proto pasireiškimai. 

Tai, kas egzistuoja, ir pagal Hegelį turi būti konkreti esybė. Taigi ir 
egzistuojanti visuotinybė, Hegelio supratimu, yra konkreti esybė, savyje 
apimanti ir vienetas ir skirtingumus ir visus bet kokios rūšies konkretumus. 
"Tas egzistuojantis visuotinumas tad jokiu būdų nėra tai formalios logikos 
abstraktas. 

Toji egzistuojanti visuotinybė yra prieinama tik spekuliatyvaus proto 
pažinimui, tai yra, tokiam pažinimui, kurs į visą žiūri iš visumos požiūrio, 
kitaip sakant, iš visuotinio proto požiūrio. 

2. Galvojantis aš pagal Hegelį tai nėra individualus žmogus ir neindi- 
vidualiu protu jis galvoja. 

Mat, galvojimo tikslas yra išreikšti tiesą, kuri visuotinai yra privalo- 
ma. Visuotinę tiesą gali tik visuotinis protas sužinoti ir išreikšti. Tiesa 
negali nebūti visuotinai privaloma; ji negali būti vienam tiesa, kitam klai- 
da. Tad pažinimas, kurio tikslas yra prieiti prie visuotinės tiesos, kuris 
tad savo rezultate išsilieja visuotinumo formoje, turi būti visuotinio proto 
dalykas, per kurį reiškia savo gyvenimą visuotinis arba absoliutus aš, ki- 
taip sakant, absoliuti dvasia. 

Protas pagal Hegelį yra tik vienas, nes ir proto dėsniai yra visų paži- 
nimui tie patys ir proto darbo tikslas yra vienas — visuotinė pilnutinė 
tiesa, 

Ir daiktų esmėje reiškiasi to paties vieno proto dėsningumas, nes tos 
pačios proto nustatomos visuotinės kategorijos tinka visų daiktų pažini- 
mui. Taigi visų daiktų esmėje reiškiasi tas pats protas, ką ir mumyse, ir 
dėl to mes galime daiktus pažinti. 

3. Daiktai išrodo atskiri, pavieniniai, turintieji savo atskirą egzistavi- 
mą tiktai tuomet, kai į juos žiūrime iš kokio dalinio punkto, kitaip sakant, 
iš abstraktaus proto, o ne iš visuotinės tiesos, ne iš visumos punkto. 

Toks žiūrėjimas iš dalinio punkto yra paviršutinis, nekritiškas žiūrė- 

jimas. Toks žiūrėjimas yra tada, kada dar neįsigilinta į mūsų pačių esmę 
ir į daiktų esmę, kai dar neįsigilinama į pažinimą, neįsigalvojama apie pro- 
to pažinimo prigimtį ir tikslą. 

4. Tokiu tik paviršutiniu žiūrėjimu tiesa pagal Hegelį nesuvokiama, 
nes tiesa liečia visumą, yra tik visumos išreiškimas, yra tik visuma (Das 
Wabhre ist das Ganze), o visumai pažinti ir išreikšti reikia ištisos eilės pro- 
tavimų. 

Tiesa tad pagal Hegelį negali būti nesąmoningai pažinta ir negali būti 
betarpiško pažinimo išdava. Tik viso ko sintezėje, susistemintoje pažini- 
mų eilėje gali tiesa pasireikšti. Tiesa yra sistemoje; tiesa yra sistema. 

Tad ir iš čia išeina, kad individualinis pažinimas, kaipo tokis, ir kad 
individualių dalykų, kaipo tokių, pažinimas nėra tiesos pažinimas, nėra tik- 
rai protingas pažinimas. 

5. Toji visuotinė tiesa, toji visuma nėra individualaus pažinimo pada- 
ras. Visuotinė tiesa tik visuotinio proto pažinimo yra išraiška. Ir vadi- 
namo individo žmogaus pažinime, kai siekiama tiesos, iš tikrųjų veikia vi- 
suotinis aš, visuotinis protas. 

Pažinimo tad subjektas yra visuotinis, kitaip sakant, absoliutus sub- 
jektas. Ir tikru pažinimo objektu, išreiškiančiu tikrą realybę irgi yra ne 
kas kita, kaip tas pats absoliutus subjektas, kuris sudaro visos realybės. es- 
mę. Taigi pažįstantis pažinime galų gale save patį pažįsta. Mat, visos rea- 
lybės esmę sudaro absoliutaus proto gyvenimo pasireiškimai. To proto 
gyvenimui pagal Hegelį nėra nieko transcendentiško, nėra nieko vž jo ri- 
bų, tad ir negali būti pažinimo objektu, kas neįeitų į absoliutaus proto gy- 
venimo sritį. Siekiantis tiesos pažinimas yra tad absoliučios dvasios savęs 
sąmonės reiškimas. 

6. Visuotinė tiesa išreiškia vieninteliai tikrai egzistuojančią visuotinę 
realybę, kuria yra absoliučios dvasios gyvenimas. Tik tai, kas konkretu, gali 
egzistuoti. Taigi ir sąvoka, idėja tikrai išreiškianti visuotinę tiesą arba 
tikrąją realybę turi būti konkreti, o ne kokia abstrakti nominalistiškos for- 
malios logikos prasme. 

Hegelis labai akcentuoja tą tiesą išreiškiančios sąvokos arba idėjos 
konkretiškumą, nes pagal jį visoki svarstymai iš individvalios, kaipo to- 
kios, sąmonės punkto ir apie individualiai egzistuojančius daiktus (kurių 
tokio egzistavimo Hegelis nepripažista) yra abstraktūs nominalistiškos 
formalios logikos prasme, kitaip sakant jie (tie svarstymai) nepasiekia jo- 
kios tikros realybės ir jos neišreiškia. 

7. Galvoti pagal Hegelį reiškia ką nors pažinti visuotinumo formoje. 

Apie save galvoti reiškia pagal Hegelį žinotis apie save, kaipo apie vi- 
suotinybę, kitaip sakant, žinotis apie save, kaipo visuotinio proto savyje 
gyvybės reiškimąsi. 

Taigi visuotinios pažinimo formos yra naturalios tiesos pažinimo for- 
mos, kitaip sakant, realybės išreiškimo formos, 

Kai egzistuoja konkreti visuotinė realybė, tad visai naturalu. pripaži- 
nimas ir konkrečių visuotinių sąvokų, kaipo tos realybės išreiškimų. 

8. Toji visuotinė konkreti sąvoka nėra spręsmo subjekto atributas, pre- 
dikatas. Kai pagal Kantą tikras mokslinis spręsmas yra tada, kai spręsmo 
predikatas yra šiuo tuo skirtinu nuo sakinio subjekto, tai Hegelio visuoti- 
nė konkreti sąvoka negali būti tokio spręsmo nė daliniu elementu, nė tie- 
siogine išdava. Kai visuotinė realybė yra viena, tai tikrame galvojime apie 
realybę turi ji būti išreikšta pagaliau vienoje visuotinėje konkrečioje sąvo- 
koje. Kantiškas mokslinis spręsmas tos visuotinės realybės tinkamai iš- 
reikšti negali. 

V. Realybė pagal Hegelį nėra tai, kas tik savyje egzistuoja, bet 
kas ir savo žinojimu savo egzistavimą perima, permano. 
Tai reiškia svarbus Hegelio filosofijoj dažnai sutinkamas terminas „A n 
und-fūr-sich Sein“. 

Sakyti apie egzistuojančią realybę, kad ji yra tik savyje, tai būtų ne- 
tikras, klaidingas apie realybę pasakymas. Savyje galėtų egzistuoti ak- 
mens, medžiai, gyvuliai, bet pagal Hegelį visi tie dalykai yra tik absoliuto 
proto gyvenimo pasireiškimų evoliucijoj momentai, kurie neturi jokio sa- 
vyje savito egzistavimo. 

Tikrai egzistuojanti realybė turi savęs sąmonę; yra tad ji ne tik savyje, 
bet ir sau (fiūr sich), yra apie save žinanti, į save žinojimu atsikreipusi. 
Formaliai savęs pažinimas reiškiasi tik savisąmonę turinčiose esybėse. Bet 
toji, antai žmonių savisąmonė nereiškia, kad žmonės, kaipo toki, turėtų tą 
„An-und-fir-sich- Sein“, bet tik juose, jų savęs sąmonėj, kaipo proto 
veikimą reiškiančiuose, blykčioja visuotinės realybės, visuotinio 
proto savisąmonės reiškimasis. 

Kai savęs sąmonė reiškiasi kaipo pažinimas apie aš, kaipo galvojimas 
pirmame asmenyje (aš turiu sąmonę savęs, aš galvoju, aš pažįstu tiesą ir aš 
žinausi, kad ją pažįstu), tai ir iš čia suprantama, kad visuotinė realybė tą 
pirmojo asmens forma egzistuoja. Žinoma, visuotinio proto savisąmonė 
neturi šalia savęs nė egzistuojančių tu, jūs, nė egzistuojančių jis, jie, tie, 
šitie, anie, šis-tas, kaž-kas. Taigi, tiksliau yra vadinti visuotinę realybę ne 
egzistuojančių visuotiniu aš, bet visumą savo gyvenimo evoliucijoje iš- 
reiškiančia dvasia arba, trumpai kalbant, absoliučia dvasia. Taip paprastai 
Hegelis ir vadin.a 

Pasaulis, pasaulyje vykstantieji dalykai, procesai, žmonių gyvenimo 
procesai — tai vis dalykai, kurie yra ne kas kita, kaip tik absoliučios dva- 
sios arba dievybės gyvenimo realizavimosi pasireiškimai. 

VI. Hegelio filosofijos pagrinduose yra ir teleologijos mintis. Vi- 

sa, ką pažįstame, reiškiasi savo linkimais, savo siekimais plėtotis, kilti 
aukštyn, iš žemesnių reiškimosi formų išsilukštenti į tobulesnes. 

Palyginant žmones su kitais daiktais, reikia laikyti žmones tobulesniais 
absoliučios dvasios gyvenime evoliucijos etapais, negu kitus matomojo pa- 
saulio daiktus. Kai daiktai turi tendencijų prie tobulėjimo ir kai tos pačios 
visuotinės realybės gyvenimo pasireiškimuose žmonės yra užėmę aukštes- 
nius tobulėjimo laiptus, tai tokiu būdu daiktų išgales kaip ir papildo žmo- 
gaus gyvenimo aukštesni pasireiškimai. 

Iš čia galima į Žmogų žiūrėti, kaipo kosmoso dalį, o į visą kosmosą, 
kaipo absoliuto gyvenimo momento etapus ir eiles. Šituo tad atžvilgiu ir 
žmogaus pažinimas įgyja kosmišką prasmę ir vertę. 

Ir kitu atžvilgiu Hegelio filosofijoje yra ryšku žmogaus pažinimo 
kosminė prasmė. Mat, kai nėra atskyrimo minties nuo realybės, kai min- 
ties dėsniai yra realybės dėsniai, tai mintijimo formos yra kosmoso reiški- 
mosi formos, mintijimo kategorijos yra kosmoso kategorijos, minties evo- 
liucija — tai kosmoso evoliucija, nes tai visa yra pagaliau evoliucija abso- 
liučios dvasios gyvenimo evoliūcijų etapų eilėse. 

VII. Sąryšyje su tiesos supratimu Hegelis atmeta izoliuo- 
tus, atomistinius abstrakčius išėjimo filosofijoj 
punktus. Hegelis stoja už tai, kad reikia visus duomenis tu- 
rėti dėmesyje, norint filosofijoj prieiti prie tiesos. 

Hegelis atmeta prileidimo nedarymo (der Voraussetzungslosigkeit) 
prietarą. Hegeliui atrodo neįmanoma, kad, norint prieiti prie realybės pa- 
žinimo, būtų šiaip jau nuo viso ko atotrauka daroma (abstrahuojama) ir 
paskui su refleksijos pagalba būtų uzsiimama tikrenybių kūryba. Norint 
refleksijoj nesielgti sauvališkai, norint elgtis kritiškai, reikia pagal Hegelį 
stengtis kaip tik turėti proto akivaizdoje kokiu nors būdu visus duomenis, 
stengtis visa suponuoti, kaipo svarstymų medžiagą. 

1. Tiesa yra visumos išreiškimas. Das Wahre ist das Ganze. Protas“ 
turi galios visa ką turėti dėmesyje ir visą ką stengtis pažinti. Protas yra 
viso ko esmėje. Taigi, kai žiūrima į visą ką iš proto punkto, tai: tokių būdu 
stovima ant universalaus ir kartu ant konkretaus pagrindo ir tai ant tokio 
pagrindo, kuris pats save gali peršviesti, kritiškai į save atsikreipti. Taigi, 
norint tikrai į filosofinio darbo, sritį įeiti, reikia į visa ką žiūrėti iš proto 
pozicijų. 

Įsigilindamas į tai, kas yra proto tikslas (kad tai yra visuotinė tiesa), 
kokia yra proto prigimtis (kad, kaip viena yra tiesa, kaip vieni yra visiems 
proto dėsniai, taip yra ir vienas protas) ir suprasdamas visokių abstrakčių, 
dalinių matymo punktų, norint prieštaravimų išvengti, nepakankamumą, 
filosofuojantis subjektas iš populiaraus priešmokslinio galvojimo pagaliau 

prieina prie savęs sąmonės, kad jame filosofuoja pati absoliuti visuotinė 
dvasia, absoliutus visuotinis protas. 

2. Visų sąvokų esmėje, visų minčių dėmesio centre yra esybės suprati- 
mas, esybės, būties sąvoka. Kai žiūrima tad į visą ką iš esybės, iš būties 
punkto, tai tokiu būdu apimama visa, kas yra ir kas gali būti. Tlai yra taip 
pat visuotinė ir kartu reali pozicija, iš kurios galima apžvelgti visą realybę. 

Ir Hegelis gerai supranta šitos pozicijos pagrindinę reikšmę. Jis ja 
pasinaudojo savo veikale „Die Wissenschaft der Logik“ ir savotiškai ją su- 
jungė su visuotinio proto pozicija. 

Mat, Hegelis, analizuodamas būties sąvoką, randa, kad jos turinyje yra 
tuštuma, panašiai, kaip ir nebūties sąvokoje.  Galvojimas apie būtį, kai 
būtis neturi jokio turinio, yra galvojimas apie patį save, yra atsigręžimas į 
save, į protą. 

Kai visų daiktų ir jų ypatybių pagrinde yra būtis, kurią daiktai ir ypz- 
tybės apsprendžia, tai, kadangi galvojimas apie būtį yra galvojimas apie 
protą, tokiu būdu galvojimas apie daiktus ir jų ypatybes, kaipo apie būties 
apsprendimus, yra galvojimas apie proto apsprendimus, apie proto gyveni- 
mo pasireiškimus. 

Kai būtis yra visuotinė sąvoka, tai žinoma, kad čia kalbama nė apie 
individualinio, bet apie visuotinio proto gyvenimą. 

3. Kai jau turima supratimą apie viso ko pagrinde esantį visuotinio 
proto gyvenimą, tai tada ir į bet kokį siauresnį matymo punktą reikia žiū- 
Tėti, kaipo į netobulą, praeinantį etapą visuotinio proto savisąmonės evoliu- 
cijoj. Šitokį tad supratimą jau turint, galima rasti, anot Hegelio, iš bet 
kokio matympunkčio kelią į jo filosofijos sistemą. Tai turėdamas galvoje, 
Hegelis žiūri į kiekvieną filosofijos istorijoje pasireiškusią ir į jo laikais 
buvusią tokią ar kitokią filosofijos linkmę, srovę ir sistemą, kaipo į neto- 
bulą, trūkumų, klaidų turintį etapą siekime prie tikros, pilnos filosofinės 
tiesos, kuri yra galutinai pasireiškusi jo filosofijos sistemoje. 

VIII. Hegelio filosofijos sistemoje pagrindinės reikšmės turi ta p s- 
mas, visuotinė prieštaravimo rolė ir dialektinis me- 
todas. Tai dalykai, kurie Hegelio filosofijoje yra iš esmės tarp savęs 
susiję. 

1. Hegelio visuotinė realybė yra begalinėje evoliucijoje, yra begali- 
niame tapsme. Begalinis absoliučios dvasios turiningumas atsiskleidžia 
be galo turiningame ir be galo įvairiame jo gyvenimo tapsme. Absoliutus 
protas nuolat reiškia savo gyvybę, nuolat vykdo savo begalinio turinio įsi- 


i Kaip, kuriais etapais filosofuojantis subjektas prieina prie tos absoliutaus 
proto savęs sąmonės, Hegelis plačiai dėsto savo veikale „Phžnomenologie des Gei- 
stes“. Tai pirmoji, įvedamoji Hegelio filosofijos dalis. 

sąmoninimą ir tokiu būdu realizuoja savyje, kaipo savo nuolat besikeičian- 
čias būsenas, momentus, viso pasaulio įvairų besikeičiantį gyvenimą. 

Hegelio realybė nėra statiška, bet visame dinamiška; ji yra gyvenimas, 
gyvas, judantis priešingybių kompleksas; ji yra niekad ne- 
nustovinti priešingybių sintezė. 

2. Norint to gyvenimo srityje susivokti, tenka suprasti, kad čia viešpa- 
tauja prieštaravimas ta prasmė, kad kiekvienas kokios nors ypatybės nuro- 
dymas pasirodo, turįs reikšmės ir prasmės tik sąryšyj su priešinga ypatybe. 

Hegelis net teigia, kad priešingos ypatybės, priešingi dalykai 
yra skirtingi, bet drauge ir identiški. A yra skirtinga 
nuo ne A. Bet A yra drauge ir ne A, vienok tik iš atžvilgio į santykius A 
ir ne A su absoliutu. Mat, ta pati absoliuti dvasia reiškiasi ir dalyke, kurį 
vadiname A, ir jam priešingame dalyke, kurį vadiname ne A; žinoma ab- 
soliučios dvasios gyvenimas dalyke A ir dalyke ne A reiškiasi įvairiais skir- 
tingais atžvilgiais, įvairiomis, skirtingoms formomis. 

3. Svarstymas tezės ir antitezės, kaipo skirtingų ir drauge identiškų 
absoliuto gyvenimo sintezėje, vadinasi pas Hegeli dialektišku. 

Dialektiškas svarstymo būdas arba dialektiškas metodas He- 
gelio priešpastatomas abstrakčiam, kur pažinimą imama kaip kokį negyvą 
dalyką, imama tad statiškai arba abstrakčiai. Abstrakčiai žiūrima į daik- 
tus, kai į juos žiūrima be santykio prie absoliučios dvasios gyvenimo. 

4. Pagal Hegeli kiekvienas daikto, minties, kalbos apsprendimas įgyja 
prasmės tik drauge su jam priešingu, kuris jį paneigia, bet drauge yra ir 
jam identiškas. Antai, būtis apskritai ir nebūtis apskritai yra skirtingi 
dalykai, bet drauge pasirodo ir identiški; mat, būtis neturi jokio pozityvaus 
turinio, taip pat ir nebūtis. Kiekvienos gi apibrėžtos sąvokos pagrinde yra 
būties sąvoka, kuriai priešpastatoma ir su kuria drauge identifikuojama 
nebūties sąvoka; koks santykis tarp būties ir nebūties apskritai, toks pat 
santykis yra ir tarp apibrėžtos būties ir tarp jos neigimo (apibrėžtos nebū- 
ties). Neigimas čia pas Hegelį paprastai imamas kitiškumo prasme. Pa- 
vyzdžiui, daiktui A priešpastatomas daiktas ne A, reiškia kitas. Ir A ir 
ne A yra vienas kitam priešingi, kitaip sakant, kitiški, bet drauge ir identiš- 
ki, kaipo įvairiais, kitiškais atžvilgiais išreiškiantieji tos pačios absoliučios 
dvasios gyvenimo momentus. 

5. Tokiu būdu dialektiškas svarstymo būdas turi visur prasmės, kai 
žiūrime į atskirus dalykus iš atžvilgio į realizuojantį juos savyje absoliu- 
čios dvasios gyvenimą. Dialektiškas svarstymo būdas turi galios, kai žiū- 
rime į absoliučios dvasios tekmės vidų, į tos tekmės momentus. 

Bet dialektiškas metodas negali apsieiti be spekuliatyvaus me- 
todo pagalbos. Būtent visur čia reikalinga pagaliau suprasti, kad yra 
viena, kad ir begalinio turinio, dvasia, kad vienas jos yra absoliutus gyve- 
nimas, arba tiksliau sakant, vienas nuolatinis absoliutaus gyvenimo tapsmas. 

6. Hegelio absoliutas savyje yra uždarytas. Šalia jo nėra jokios rea- 
lybės, kuriai jis galėtų būti priešpastatytas. Visa realybė yra tik jame, jo 
gyvenimo tekmės momentuose. Prieštaravimas tad turi vietos tik tos tekmės 
momentų santykiuose tarp savęs. Dialektinis metodas, priešpastatąs ir 
drauge identifikuojąs dalykus turi pritaikymo tik tos tekmės momentų 
santykiuose tarp savęs ir su absoliučios dvasios (kaipo tos pačios) visuo- 
tiniu gyvenimu. 

Taigi, prieštaravimas pagal Hegelį nėra aukščiausias realybės išreiš- 
kimo požiūris. Aukščiau už prieštaravimus yra juos savo gyvenime ku- 
riantis ir sintetizuojantis absoliutus protas. 

Aukščiau už dialektinį metodą, kuris nustato santykius tarp visumos 
dalių, tarp savęs ir iš atžvilgio į visumą, stovi spekuliatyvus svarstymas. 
kuris įžiūri, kad visuotinis absoliutus protas yra vienas ir tas pats begali- 
nio turtingumo savo gyvenimo tekmėje. 

7. Negalima tad be atodairų sakyti, kad Hegelis visame absoliučiai 
mato tik prieštaravimą. Reikia gerai įsidėmėti skirtumą, kurį Hegelis nu- 
stato tarp abstraktaus, dialektinio ir spekuliatyvaus svarstymo būdų arba 
metodų. 

IX. Svarbus Hegelio filosofijos punktas apie absoliučios dvasios gy- 
venime pasireiškiantį pastovų trijų fazių evoliucijos ritmą. 

Trijų fazių evoliucijos ritmas liečia ir visoje samplatoje absoliuto 
gyvenimą ir įvairius jo pasireiškimus. "Tezė, antitezė ir sintezė; teigimas, 
neigimas ir neigimo paneigimas sintezėje teigimo ir neigimo. Šitokioje 
triadiškoje formoje Hegelis savo dalektiniu metodu dėsto pagrindinių 
logikos (iš tikrųjų ontologijos) sąvokų mokslą, svarsto materijalinio pa- 
saulio sudėtį, žmogaus sielos gyvenimo reiškinius, teisinio, dorovinio, vi- 
suomeninio, politinio ir istorinio gyvenimo elementus. Tuo pačiu metodu 
jis charakterizuoja meno, religijos ir filosofijos atžvilgiuose visoje sam- 
platoje absoliuto gyvenimą. 

1. Panteizuojančių mistikų dėstymuose dieviškasis vienis save nuže- 
mindamas, dėl kitų meilės išsiblaško justinio, išorinio pasaulio daiktų dau- 
gumoje — taip jų aiškinama matomojo pasaulio atsiradimas iš pirmykščio 
absoliutaus vienio. Bet pasaulyje, nuo absoliuto nutolusiame, vis tik reiš- 
kiasi ilgesys ir siekimas sugrįžti į absoliuto gyvenimo vienybę — taip jų 
aiškinama pasaulio išsigelbėjimas (išganymas). 

Hegelio filosofinė sąmonė iš pat jaunatvės buvo pripildyta savotiškai, 
racionalistiškai ir simboliškai aiškinamų evangelijos minčių ir bendruose 
bruožuose jis žiūrėjo į absoliutą panašiai, kaip anie mistikai. Absoliutas 
iš pradžių esąs savyje ima reikštis pasaulio daiktais, jų ypatybių ir jų san- 
tykių formomis ir, dėka jų, esmėje glūdinčiai dieviškumo tendencijai, 

grįžta į absoliučią tiesą turiningai, suderintai išreiškiančią absoliučios 
filosofijos sistemą. - 

Įsidėmėtina čia, kad Hegelis laiko absoliuto reiškimąsi pasaulyje, žmo- 
nijoj ir jos istorijoj, duodančiu absoliučios dvasios gyvenimui galimumą 
pilnumoje pasireikšti. Išrodo, kad Hegelio absoliutas, kaipo tikrai pilna- 
vertis, kaipo absoliuti pilna tiesa, pasireiškia tik rezultate savo gyvenimo 
evoliucijos. Žinoma, tą rezultatą, būtent, paskutinę absoliuto evoliucijos 
stadiją, kuri pasireiškė susidarius Hegelio absoliutistinei filosofijai, ne- 
reikia čia imti skyrium nuo kitų evoliucijos etapų, bet visa drauge, vienoje 
samplatoje. 

2. Absoliuto. gyvenimo evoliucijos triadiškas ritmas reiškiasi visuose 
pasaulio dalykuose, nes jų pagrinde yra to paties absoliuto alsavimas. 

Filosofijos sistemą sudaro pirmučiausia plati pagrindinė triada: a) bū- 
tis', reiškianti logiškų (ontologiškų) suvokiamų ypatybių kompleksą, kurį 
turi kiekvienas daiktas savyje; b) gamta yra realybės pasireiškimas mecha- 
ninėje, fizinėje ir organinėje srityje; c) dvasia — tos realybės interiori- 
zacija (savęs persišvietimas savisąmonės galia). 

Kiekviena iš tos pagrindinės triados vėl reiškiasi triadiškų fazių ritmu. 
Būties srityje, antai, yra skiriama būtis savyje, būtis sau arba būties pasi- 
reiškimas, kuris vadinasi esme ir būtis savyje ir sau arba sugrįžtanti į save, 
kuri vadinasi sąvoka. Gamtoje yra skiriama gamta savyje arba mechanikos 
dėsnių visuma, gamta sau arba jos reiškimasis fizinėse bei cheminėse jė- 
gose; gamta savyje ir sau — gyvas organizmas. Dvasia irgi reiškiasi tre- 
jopoje fazėje: subjektyvi dvasia (arba dvasia savyje) — psichologinių fe- 
nomenų pagrindas; dvasia sau arba objektyvi dvasia, kurios pasireiški- 
mais yra teisės, dorovės ir socialinio (plačia prasme tą žodį imant) gyve- 
nimo dalykai; dvasia savyje ir sau arba absoliuti dvasia — meno, religijos 
ir filosofijos reiškinių subjektas. 

3. Kiekviena čia tik ką minėtų triadų fazė vėl pasirodo susidedanti 

iš trejopos fazės ir taip pat toliau. 
Principe, atrodo, galėtų ir turėtų visas realybės pasireiškimas iki pačių 
mažiausių detalių triadiškoje formoje būti išreikštas. Mat, kai visose ir 
detaliausiose triadose ir jų fazėse reiškiasi to paties absoliuto gyvenimas, 
tai, kai pats absoliutas yra triadiškos rūšies gyvenimas, tai toji jo triadiška 
ypatybė turi ir visur triadiškai pasireikšti. 


* Būtis čia reiškia abtoliutų vienį prieš jo ėmimasi reikštis išorėn. 

? Būtis savyje (an; sich), daiktas sąvyje, dvasia savyje, kai tie dalykai imama 
be atsižvelgimo į jų pasireiškimus. 

Būtis sau (fir sich), daiktas sau, dvasia sau, kai tie dalykai imama jų pasi- 
reiškimuose. 

Būtis savyje ir sau (an und fūr, „sich), daiktas savyje ir sau, dvasia savyje ir 
sau, kai būtis, daiktas, dvasia imama visos savo realybės samplatoje. 

4. Triadiška realybės ir jos pasireiškimų prigimtis -duoda aiškiai su- 
prasti dialektinio ir spekuliatyvaus čia metodo rolę. 

Pačios realybės evoliucijoje reiškiasi dialektinis veržimasis iš teigimo 
prie neigimo ir prie to neigimo paneigimo aukštesnėje sintezėje, kurioje 
pirmasis teigimas ir neigimas pasirodo esą priešingi ir kartu identiški, 
kaipo tos pačios aukštesnės sintezės momentai, 

Prie vis tobulesnių realybės pasireiškimų vedanti triadų evoliucija yra 
suprantama savo prasmėje ir atskirų fazių vertėje tik sąryšyje su viso 
absoliuto gyvenimo siekimu prie pilniausio savo gyvenimo turinio pažinimo 
ir protu jo išreiškimo. Tai mums duoda suprasti spekuliatyvus metodas, 
kuris į visą pagaliau žiūri iš tikros, pilnutinės tiesos, iš absoliuto gyvenimo 
visumos požiūrio. 

X. Iš centrinių Hegelio filosofijos punktų tenka paminėti bendrai 
esmėsir realumo supratimą. 

1. Pagal Hegelį esmė yra tai būties identiškumo su savim pažinimas. 
Esmė skiriasi nuo būties tik tuo identiškumo santykio pripažinimu, ne- 
žiūrint į būties kokybines ir kiekybines diferenciacijas, 

Antras dalykas, kurį reikia isidėmėti Hegelio moksle apie esmę yra 
tas, kad pagal Hegelį daikto esmė ir jos pasireiškimas yra tas pats. He- 
gelis stengiasi paaiškinti tai pavyzdžiu. Žmogus antai toks yra savo vidu- 
je, koks jis reiškiasi išorėn savo veiksmais; mat jeigu žmogus būtų doro- 
vingas tik intencijoje ir jausmuose ir jeigu jo išorinė elgsena būtų kito- 
kia, tai tada ir jo vidus ir jo išorė neturėtų dorovingumo. 

Hegelis tad atmeta pažiūrą, kad esmė yra daikto vidujiškumas. He- 
gelis sako, kad realybės pasireiškimas yra pati realybė, kad esmė yra ta 
pati realybėje ir jos pasireiškime, kad negalima atskirti daikto esmės nuo 
jo pasireiškimo. Hegelis laikosi pažiūros, kad daikto vidaus ir jo pasi- 
reiškimo, jo išorinumo turinys yra identiškas. 

Tas turinio identiškumas ir sudaro dalyko realumą. 

2. Esmė pagal Hegelį yra substancija, kuri yra ne kas kita, kaip vi- 
suma jai priklausančių akcidensų, kurių turinys yra jos pasireiškimas. 

Atsimenant, kad daikto esmės turinys yra tas pats, kaip ir jo išorinių 
pasireiškimų, kad išoriniai pasireiškimai reiškia egzistavimą, tai yra tada 
suprantama, kad tokiu būdu iš daikto esmės nustatymo galima tiesiog su- 
prasti ir išvesti daikto egzistavimą, kitaip sakant, kad pas Hegelį tiesiog 
yra perėjimas iš galimybių srities į egzistuojančios realybės sritį, kad tos 
sritys galų gale yra savo pagrinde identiškos. 

3. Iš čia suprantama, kad Hegelis nustatęs idėjos turinį, tuo pačiu 
mano turįs pagrindo kalbėti apie jos egzistavimą, apie jos konkretumą. 
Pas jį idėja pagaliau yra suprantama kaip vienybė idealumo ir realumo, 

ribotumo ir neribotumo, kaip galimybė, kuri savyje turi realumą, kaip būtis, 
kurios prigimtis negali būti kitaip suprantama, kaip egzistuojanti. 

4. Iš Hegelio mokslo apie esmę išeina, kad absoliuto gyvenimas savo 
turiniu yra identiškas išorinio ir dvasinio pasaulio pasireiškimų visumai. 
Iš čia taip pat seka, kad reliatyvių dalykų visuma savo turiniu yra iden- 
tiška absoliuto gyvenimo turiniui. 

5. Iš čia tik ką minėto pas Hegelį identifikavimo substancijos su jos 
akcidensų visuma paaiškėja prasmė jo pažiūros apie tai, kad subjektas yra 
identiškas jo predikatų (atributų) visumai. 

6. Tokiu būdu subjektas turi visus savo apsprendimus, visus savo 
predikatus, visus savo atributus, visas savo ypatybes nepriklausomai nuo 
bet kokio atskirai nuo subjekto egzistuojančio objekto. Kitaip sakant, pa- 
gal Hegelį ir visai nėra reikalo pripažinti tokį objektą. Pripažinti kažkokį 
nepriklausomai nuo pažįstančio subjekto egzistuojanti daiktą savyje (ob- 
jektą savyje), kaip yra daręs Kantas, Hegeliui atrodo tikra nesąmonė. 

Objektas pagal Hegelį turi savo egzistavimą iš subjekto arba kitaip 
sakant subjekte, nes objektas yra subjekto pasireiškimas. 

7. Pagal Hegelį pati mintis yra objektas, pažinimo dalykas, pažintas 
daiktas. Taigi ir iš čia išeina, kad objekto egzistavimas yra tik mintijimo 
srityje, minties egzistavimo apimtyje. 

Pagal Aristoteli. antai, daiktą, objektą pažistame su pagelba minties 
turinio. O pagal Hegelį pažįstame daiktą kaipo minties turinį. 

8. Iš čia pagaliau paaiškėja prasmė Hegelio pasakymo, kad pasaulio 
daiktai neturi savyje jėgos pasipriešinti drąsiam subjekto veržimuisi juos 
pažinti, nes pagaliau pas jį daiktai yra ne kas kita, kaip subjekto pasireiš- 
kimai, o ne kokia jam svetima, nuo jo nepriklausoma realybė. 

Visame tad pagal Hegelį, ką subjektas tik pažįsta, pagaliau pažįsta 
patį save. 

XI. Hegelis aiškiai stovi už metafiziką. Filosofija be metafizikos, 
kaip jis energingai išsireiškia, būtų tas pats, ką bažnyčia be Švenčiausiojo. 

Metafizika pas jį yra ne tik viena iš filosofijos sistemos dalių, bet visa 
sistema, visos filosofijos dalys, visas mokslas, visas £y- 
venimas atrodo tik kaip ir metafizikos pavaizdavimo 
sritys. 

1. Nemetafiziniai svarstymai Hegeliui atrodo kaip žemesnės vertės 
svarstymai, kuriems neprieinama tikra, pilna tiesa. Nemetafiziniai svars- 
tymai — tai svarstymai, išeinant tik iš dalinių punktų. Tiesa gi yra visu- 
ma, tik iš visumos punkto pasiekiama. 

Tik metafizikos šviesoje igyja pagal Hegelį visų mokslų tyrinėjimai 
tikrą prasmę ir reikšmę. Visuose mokslų dalykuose reiškiasi pagal jį tria- 

diškas absoliuto gyvenimo evoliucijos ritmas, norint tad jų prigimtį pa- 
žinti, reikalinga iš šito požiūrio į juos žiūrėti. 

2. Filosofija pagal Hegelį turi duoti ne tik galutinį išaiškinimą to, 
kas daliniais požiūriais svarstoma įvairiuose specialiuose moksluose, bet ir 
turi duoti supratimą apie nemokslinį ir priešmokslinį pažinimą, nurodant 
jo vietą ir prasmę absoliučios dvasios gyvenimo evoliucijos stadijose. 

3. Metafizikos šviesoje pagal Hegelį įgija tikros prasmės ir valia bei 
jausmai ir justinės galios ir visi žmogaus reikalai ir bendrai visas žmogaus 
ir žmonijos gyvenimas, 

Hegelio tad filosofijoj nėra jokios bedugnės tarp teoretinės ir prak- 
tinės filosofijos. 

Kai kurie labai svarbūs Hegelio filosofijos punktai įgyja tikro aišku- 
mo tiktai tada, kai sugretiname vadinamos teoretinės filosofijos problemas 
su vadinamos praktinės filosofijos svarstymais. 

Antai, pažiūrėkime, kaip Hegelis išsprendžia individualumo santykį su 
universalumu. Šitas klausimas labai yra svarbus ir vadinamos teoretinės 
filosofijos dalims. 

a) Hegelis, kritikuodamas Kantą, stengiasi įrodyti, kad dorovė be so- 
cialinio pagrindo nėra įmanoma. 

Jis nurodo, kad yra vidujinis prieštaravimas tarp pripuolamų sąlygų, 
kuriose tenka valiai veikime reikštis ir tarp universalios pareigos, kurią 
ji nori realizuoti; geriausios intencijos negali praktikoje turėti tinkamų 
vaisių. Dorovingumas gi pagal Hegelį, kuris nesireiškia veiksmuose nėra 
tikras dorovingumas, kaip jau esame tai nurodę, aiškinant Hegelio mokslą 
apie esmę. 

Be to, Hegelis pastebi, kad individualinė sąžinė negali atskirame atsi- 
tikime pati nusistatyti, kas ir kur yra jos dorovinė pareiga. Ji turi to 
ieškoti aukštesnėje instancijoje, būtent socialinėje dorovėje arba aiškiau 
sakant, priimtose universaliose ir konkrečiose elgimosi taisyklėse visuome- 
nėje, kurios ji yra dalis Tad be sąryšio su visuomene asmuo negalėtų 
pasireikšti aukščiausioje, taigi tikroje, būtent dorovinėje vertėje. 

Visuomenės gi gyvenimo aukščiausia reiškimosi forma yra valstybė. 

Taigi, pagaliau tik saryšyje su valstybe, kurios asmuo yra narys, yra 
galimas tikras individo vertės (būtent, jo dorovinės vertės) realizavimas. 

Tokiu būdu žmogaus (kuriame individualumas tobuliausiai pasireiš- 
kia) santykyje su universalumu, kurį reprezentuoja valstybė, anot Hegelio 
aiškiai suprantama individualumų priklausymas universalumo sričiai. 

b) Iš viso, Hegeliui atrodo, kad individas, imamas izoliuotai nuo suor- 
ganizuotos ir istoriškai egzistuojančios valstybės, yra ne kas kita, kaip 
tuščia, beprasmiška abstrakcija. 

Tad ne iš izoliuotų individų susitarimo ir jų individualių interesų, anot 
Hegelio, galėjo atsirasti valstybė ir negali tų individų susitarimu ir jų 
individualiais interesais vadovautis. 

XII. Hegelio filosofijos sistema nebuvo viena jo laikais net Vokieti- 
joje, nekalbant jau apie kitus kraštus. Po jo mirties filosofijos istorija nėra 
sustojusi. Šiais laikais yra antai įvairių, kitokių negu Hegelio, filosofijos 
srovių, turinčių daugiau ar mažiau šalininkų ir kovojančių už savo įtakos 
įsigalėjimą. 

Šių laikų susidomėjusiam filosofija žmogui, visai lojaliai ir bešališkai 
galvojančiam, kai tenka susidurti su įvairiomis filosofijos sistemomis ir 
srovėmis, negalima juk be niekur nieko, akių plotu imti sekti visame He- 
gelį, iurare in verba magistri Hegel. 

Tenka tad dabar Hegelio filosofiją kritiškai palyginti su kitomis filo- 
sofijos sistemomis. Bet čia dabar, deja, negalima be atodairų pasinaudoti 
tuo palyginimu, kurį darė pats Hegelis kitas iki jo buvusias filosofijos 
sistemas laikydamas tik netobulais, daug kame klaidų turinčiais etapais 
kelyje prie evoliucijos ciklą užbaigiančios jo absoliučios galutiną tiesą iš- 
reiškiančios filosofijos. 

Negalima be atodairų tuo jo palyginimu naudotis, nes jo suformu- 
luotoji prie absoliutumo pretenzijų turinti filosofi- 
ja yra tikrame prieštaravime su nuolatiniame tapsme, nuola- 
tinėje evoliucijoje esančiu jo pripažinto absoliuto gyvenimu. 
Į Hegelio filosofiją, kaipo jo proto darbo vaisių, jo paties filosofijos pa- 
grindų prisilaikant, tenka žiūrėti, kaipo į tame laike buvusį absoliučios 
dvasios gyvenime pasireiškimą, kurį, logiškai taip pat jo filosofijos pa- 
grindų prisilaikant, tenka svarstyti dialektiniu metodu ir pagaliau jam 
pripažinti tik reliatyvią vertę. Bet tada, tą kertini jo filosofijos akmenį 
pajudinus, susiubuoja jo visa sistema. 

Yra ir daugiau jo filosofijos pagrindų centre vietų, kurias kritiškai 
pasvarsčius, irgi subraška visa jo sistema. Kaip suprasti, antai, jo absoliuto 
gyvenimo evoliuciją, kuri jį įturtina, patobulina, kai aišku, kad iš mažiau 
savaime negali atsirasti daugiau? Kaip iš esančio iš pat pradžių absoliutaus 
vienio galėjo atsirasti jo reliatyvaus charakterio pasireiškimų daugybė? 

Šioje vietoje, būtent Hegelio svarbesniųjų filosofijos punktų apžval- 
gos pabaigoje, aš tenkinuosi tik iškėlęs keletą fundamentalinių jo filoso- 
fijos sistemos vidujinių trūkumų. Imtis iš esmės jo pagrindus kritikuoti 
bus tikslingiau pirma įsižiūrėjus į jo atskirų filosofijos dalių vedamąsias 
mintis, 


(B. d.). 

bias gaires Uexkūllis taria esant Jordan'o ir Ekmann'o veika- 
lus.! Juodu ypač tinką abiejų tyrinėjimo krypčių priešingumui paaiškinti. 
Tam priešingumui pavaizduoti geriausiai tinkąs toks pavyzdys. Kai nuo 
kalno ritasi sniego gniutulas, tai jis vis darosi didesnis; risdamasis dar 
toliau, jis įgauna cilinderio pavidalą. Sniego gniululo apvalumas čia atsi- 
randa iš paties ritimosi; ritimasis čia yra tas materialinis faktorius, kuris 
tampa. gniutulo suapvalėjimo priežastimi. Bet jei imsime (žmogaus ran- 
komis padirbdintą) ratą, tai čia rasime apvalumą atsiradus jau pirmiau, kaip 
ratas buvo pradėjęs ristis; o apvalumas ir ritimasis taip pat ir čia yra ar- 
timai susiję. Šiuo antruoju atveju ritimasis pasireiškia kaip nemateria- 
linis faktorius ratą dirbant. 

Ekmann'as* gyvųjų būtybių susiformavimą (kilimą) teaiškina kaip 
besiritančio sniegu gniutulo susidarymą. Pradedamuoju punktu jis ima 
cheminį faktorių — autokatalisatorių, kuris, eidamas didyn, prisijungia 
vis naujų katalisatorių, ir tuo būdu gyvoji būtybė susiformuojanti grynai 
cheminiu-mechaniniu būdu. 

Tačiau UexkūlTlis teisingai pastebi, kad Ekmann'o, berods labai 
galvotai atliktas, bandymas įsivaizdint gyvų būtybių kilimą cheminiu-me- 
chaniniu būdu, išskiriant bet kurį nematerialinį faktorių, vis dėlto šlu- 
buoja. Vaizdinkimės tokį atsitikimą, kad gyvosios būtybės diferencijuoti 
organai susiformavo tuo būdu, kad prie gyvybės kūno vis klijavosi naujos 
medžiagos, kadangi organizmas augo tokiomis apystovomis, kurių visos iki 
vienos jam palankios. Bet kas bus tuomet, kai i palankias apystovas įsi- 


1 


J. von Uexkūll, Die Lebenslehre, Potsdam-Zūrich (1930) 161 p. (seri- 
joj „Das Weltbild“ herausg. von H. Prinzhorn, Bd. 13). 

* G. Ekmann, Ūber Entwickelung und Vererbung, Helsinki 1930 (Annales 
Societatis Botanicae Fennicae Vanamo — Tom. 10). 

braus koks nenumatytas gyvybei nepalankus, ją trikdantis, ardantis veiks— 
nys? Ogi gyvybei plėtojantis, jai kaip tik tenka susidurti su neviena to- 
kių trikdančių apystovų, su ne vienu ją ardančiu veiksniu. Argi tuomet 
visa organizmo struktura, jei ji būtų susidariusi tik aukščiau nurodytu 
dirbtinu būdu ir dėl to savo atramą turėdama tik išorėj, galėtų tiems ar- 
domiems veiksniams atsilaikyti nepavirsdama chaosu? 

Kitaip galvoja Jordan'as“ Jis pradeda nuo tokios sistemos erd- 
vėj — kokia, pav, yra ratas, — kurioj jos, tos sistemos, dalių tvarka sudaro 
integruojantį faktorių. Tvarka šiuo atveju yra nematerialinis faktorius, 
kuris pasireiškia tuo būdu, kad čia — rate — atitinkamai yra sukaustyta 
stebulė, stipinai ir ratlankė, ir kurio tikslingumas darosi visiems matomas 
ratui sueinant į santykį su žeme, t. y., jam besiritant. Šitokį nemateria- 
linio santykio vienumą, šitokį planą Jordan'as suponuoja kaip iš anksto 
esamą visose gyvosiose būtybėse. Tas planas gyvose būtybėse, netaip kaip 
mašinose, yra patvariai aktivus faktorius, gerai pritaikintas išlygint ir 
nenumatytas nepalankias apystovas. 

Jordan'as nurodo i tai, kad nesti gyvybės be organizacijos ir ko stip- 
riausiai akcentuoja, kad gyvybė nėra homogeninės medžiagos savumas, bet 
tam tikros sistemos veikimo apraiška. Galima bylot apie reiškinių kauza- 
linį (priežastimis) aiškinimą, bet organizacijos arba gyvybės kauzalinis. 
aiškinimas yra contradictio in termine, kadangi organizacija reiškia ne 
santykį tarp priežasties ir padarinio, bet yra klausimas, kokiame tarpusa- 
vio santyky yra vienos priežastys su kitomis. Jordan'o manymu, kiekvie- 
nos uždaros sistemos dalys esti su vienos kitomis dvejopame santyky; ši- 
tai Jordan'as vadina sistemos „amboceptoriniu charakteriu“ (Ampocep- 
torencharakter).  Jordan'as griežtai atmeta nuomonę, kad organizmas su 
amboceptoriškai sudarytomis dalimis būtų galėjęs atsirasti atsitiktinai. To 
net nėsą ir negyvose sistemose. „Automobiliai neatsiranda atsitiktinai 
žmogui neprisidėjus. Toks mokslas, kuris remtųsi atsitiktinumo supo- 
zicija, būtų visiškai juokingas. Mašina niekuomet nėra uždara sistema, bet 
nuolatos reikalinga žmogaus, kad jos sistemą tobulintų. Gyvųjų būtybių 
uždaroji sistema toli pralenkia netobulą machanišką bet kurios mašinos 
sistemą. Gyvosios būtybės sistema apima ne tik kūninės mašinos veiks- 
mus, bet taip pat ir jos tapsmą bei nyksmą. Šitai berods jau pasireiškia 
kiekvienoj celėj, kuri ne tik dirba, bet ir maitinasi, auga ir skaidosi. Va- 
dinamoji kūno mašina jau kaip tik nėra mašina (paprastąja šio žodžio pras- 
me), bet sistema, susidedanti iš kitų sistemų, kuriose nesustojamai vyksta 
medžiagos apsikeitimas. Jordan'o protavimo būtinoji išdava yra ta, kad 
fiziologijai neišvengiamai teks visiškai pakeist savo pozicija Jono 


* H. J. Jordan, Allgemeine vergleichende Physiologis der Tiere, Berlin— 
Leipzig 1929. 

Miūller'io mokslo prasme. Juo veikiau mes su šiąja mintimi susipažin- 
sime, juo geriau“ — pareiškia Uexkūllis referuodamas apie sakytąjį 
Jordan'o veikalą.“ 


* 


Eidami prie šio skyriaus galo dar dirstelsime i kai kuriuos Rusijos 
ir Amerikos mokslininkus. Ar tik ne patsai seniausias iš dar gyvųjų Ru- 
sijos biologų, kurie žinomi ir užsieniams, yra garsusis fiziologas P a v- 
lov'as? Jis žinomas savo eksperimentais su gyvuliais kai dėl vadinamų 
atstojamųjų jaudinimų ir sąlyginių refleksų.  Pavlov'as aiškus mecha- 
nistas.“ — Pavlov'ui visai artimas, kad ir su juo ne visai sutapęs (nes dau- 
giau energetikas), yra ir žinomas rusų psichiatras, psichorefleksologijos 
grindėjas Bechterev'as.“ 

Kolloidų chemijos ir augalų fiziologijos srity paminėtinas, dabar 
Prahoj gyvenąs, mechanistas rusas Lepeškin'as* Zoologas Kol- 
cov'as iš Instituto eksperimentinei biologijai (Maskvoj), zoologų, ana- 
tomų ir histologų suvažiavime Leningrade 1927.XII.12 savo skaitytą pas- 
kaitą „Fizikiniai - cheminiai morfologijos pagrindai“ baigė pabrėždamas: 
„Gamtinė atranka kuria naujas formas“.? Taip kalbėti Rusijoj reikalauja 
šių dienų tos valstybės oficiozinė dvasia, nes ten materializmas padarytas 
oficialine pasauližiūra, kadangi jis laikomas vienintele teisinga pasauli- 
žiūra iš visa, o darvinizmas padarytas oficialine gyvosios gamtos filosofi- 
ja, nes tik jis vienas toleruojamas ir valdžios remiamas, tik jis vienas dėsto- 
mas, pav., ir propagandos kursuose, kuriuose rengiami bolševizmo agitatoriai 


* Pagal ištrauką, įdėtą žurnale „Natur und Kultur“ 27(1930), 144 p. 

"Ivan Petrovič Pavlovw, gimęs 1849 m. Sovietų valdžia neseniai jį pa- 
gerbė padovanodama jam... puošnų automobilį. 

* Žiūr., pav, jo ir svetimomis kalbomis išverstus veikalus: Die hūchste 
Nerventatigkeit (das Verhalten) von Tieren, Miinchen *1926. Conditionad reflexes. 
An investigation of the physiological activity of the cerebral cortex. Oxford 1927. 

"Vladimir Bechterev (1857—1927). Jo pagrindinės pažiūros išreikš- 
tos jo veikaluose: Provodiašcije puti golovnovo i spinnovo mozga (1892, * 1926, iš- 
versta vok. ir pranc. kalbomis); Osnovy učenija o funkcijach mozga (1907, vok. ver- 
timas 1909), Objektivnaja psichologija (2 kn. 1910, išversta prancūziškai 1913. La 
psychologie objektive); Obšcije osnovy refleksologiji čelovieka (1926). Kolektiv- 
maja refleksologija 1921; Principes de rėflexologie pathologigue. Scientia 1925, 
37 t. 391 — 402 p. Jo autoergografija vokiečių kalba įdėta rinkinio „Die Philosophie 
der Gegenwart in Selbstdarstellungen“ medicinos serijoj (Leipzig, Meiner). 

SN. W. Lepaschkin, Kolloidchennie des Protoplasmas, Berlin 1924; 
Lehrbuch der Pflanzenphysiologie auf physikalisch-chemischen Grundlage, Berlin 
1926; Ueber phisikalisch-chemische Urszchen des Todes. Biologisches Zentralblatt 
1926, 486—492 p. 

* Cituoju iš vokiško paskaitos vertimo, kurį išspausdino Biologisches Zentral- 
blatt 1928, 345—369 p.: „Fir uns, die wir an die Unverūnderlichkeit des Gesetzes 
der Energieerhaltung glauben, hat der Ausdruck „schaffen“ nur eine einzige Bedeu- 
tung: aus vielen Kombinaticnen nur eine wžhlen. Darum meine ich, das wir jetzt, 
wie vor 50 Jahren, das Recht haben, ruhig zu behaupten: Die natirliche Auslese 
schafft neue Formen“. 

eksportui į užsienius. Dėl to tat ir Darwin'o „gamtinę atranką“ Kolcov'as 
padaro kuriamuoju veiksniu, tuo tarpu kai Vakarų Europos zoologai tą 
atranką laiko galint būti tik rūšių naikinamąjį veiksnį. Berods ir tas pats 
prof. Kolcov'as gyvybės problemas traktuoja kiek kitaip, kai apie jas 
kalba Vakarų Europai.“ 

Šių dienų Rusijoj daroma savotiškų eksperimentų ne tik visuomenės 
kūnui, bet ir mokslo srity. Prieš penketą metų iš Maskvos buvo paleista 
į pasaulį žinia apie prof. Briuchenenko eksperimentą su šuns galva: 
buvo skelbta, kad nupjauta šuns galva esanti buvusi dirbtinu būdu palaiko- 
ma dar gyva kurį laiką. Vieno vokiečių mokslinio savaitraščio“ redakci- 
ja, idėjusi platų to eksperimento aprašymą, net gavo teisintis prieš savo 
skaitytojus, kurie pasipiktinę protestavo, kam ji skelbianti tokias „maks- 
vietiškas barbarybes“ (moskowitische Barbareien)!* Kai kuriuos kitus R. 
S.S.S. neva moksliškus „eksperimentus“ yra net nepadoru ir minėti. 

Kadangi, kaip sakiau, šių dienų Rusijoj oficialinė filosofija ir pasau- 
ližiūra yra materializmas, tai bus suprantama, kad prieš biologinį vitaliz- 
mą ten kai kuomet sukurstoma net ir... gatvės minia. "Tokiais atvejais 
minia šūkauja: „Daloi vitalizm!“ (šalin vitalizmas). 

Bet ir Sovietų Rusijoj, kad ir miniomis pjudomas vitalizmas, vis dėlto 
nesiduoda galutinai nužudomas ir palaidojamas. Jis randa šalininkų nau- 
jai iškylančiuose biologuose. Tokių šiuo laiku labiausiai ir užsieniuose 
žinomas yra Aleksandras Gurvičius, vadinamų biologinių, arba 
mitogenetinių, spindulių aptikėjas. Bet plačiau apie tai kalbėsime toliau. 

Aukščiau minėtų rusų Pavlov'o ir Bechterev'o darbai apie sąlyginius ir 
emocinius refleksus ar tik nebus davę akstino iškilti tai naujausiai mate- 
rializmo formai šių dienų psichologijoj, kuri yra vadinamas behavioriz- 
mas ir kuri buvo sukurta anapus Atlanto — Amerikoj. ; 

The behavior (naujesnis amerikoniškas rašymas anglų žodžio be- | 
haviour) reiškia „laikymasis“ (pranc. comportement, vok. Verhalten). 
Su šiuo terminu šioj mūsų apžvalgoj jau esame susitikę pirmiau cituotoj 
Jennings'o studijoj apie žemesniųjų organizmų laikymąsi!“ Iš že- 


mesniųjų organizmų pasaulio šis terminas paskui buvo perkeltas į aukštes- | 


niųjų gyvulių psichologiją, o iš čia ir į žmogaus psichologiją. Taigi, isto- 
riniu atžvilgiu imamas, behaviorizmas yra gyvulių psichologijos pratęsi- 
mas į žmogaus psichologiją, gyvulių psichologijos metodų pritaikymas ir 


“ Plg., kad ir jo straipsni „La vie“, žurnale Scientia (Bologna) 1932, 51 t, 
270 — 280 p. 

" Die Umschau, Illustrierte Wochenschrift iber die Fortschritte in Wissen- 
schaft und Technik (Frankfurt a. M. H. Bechhold Verlagsbuchhandiung). 

*“ Aprašymas straip-niuose: La tėte iso ėe“ ir „Der lebende, kšrperloss Hunde- 
kopf“ (48—51 p.); redakcijos teisinimąsis 200 pusl. 

*H. S. Jennings, The behavior of the lower organisms, New York 1906 

(Logos 1933, 102 p.). 

žmogaus psichiniam gyvenimui tirti. Behaviorizmas, taigi, yra mokslas 
apie žmogaus laikymąsi jo aplinkumos poveikių atžvilgiu, jis siekia nusta- 
tyti, kurios situacijos ar jaudinimai sukelia tam tikrą reakciją, arba iš anks- 
to pasakyti, kokios. reakcijos eis po tam tikro jaudinimo. 

Behavioristinės psichologijos pirmųjų veikalų autorius yra buvęs ži- 
nomas psichologas, Harvardo universiteto prof. W. Mc Dougall. Jo 
pirmasis šics srities veikalėlis išėjo jau 1912 m.!* Jau čia jis pasiaiškino, 
kodėl įprastas psichologijos apibūdinimas kaip „sąmonės faktų mokslas“ 
jam atrodo nepriimtinas, ir pasiūlė kitą apibūdinimą, būtent, kad psicholc- 
gija yra „gyvųjų daiktų laikymosi mokslas“ (the sciente of the Behaviour 
of living things). O laikymusi jis vadina tą gyvosios būtybės būdą, ga- 
lima eksperimentu observuot ir kontroliuot, kuriuo gyvoji būtybė pareiš- 
kia savo siekimų į tikslą (the manifestation of purpose of the striving to 
achieve an end). Plačiau savo programą ir pažiūras Dougall'is išdėstė vė- 
liau, platesniame veikale.'* 

Kitais metais po Dougall'io pirmojo veikalėlio tąja pačia tema para- 
šė straipsnį tuomet dar jaunas psichologas, o paskiau Johns Hopkins uni- 
versiteto filosofijos prof. J. B. Watson,“ kuris dabar ir yra didžiausias 
kraštutinio behaviorizmo apaštalas!“ Mažiau radikaliam behaviorizmui 
atstovauja žinomas gyvulių psichologas amerikietis Thorndike. Ka- 
dangi apie behaviorizmą lietuvių kalba dar labai maža kas rašyta, tai čia 
ir su juo bent trumpai susipažinsime. 

Watson'as pradeda nuo to pat punkto, kuriame stovi rusas Pavlov'as. 
Žinome, kad Pavlov'as darė eksperimentus su gyvuliais kai dėl atstojamų- 
jų refleksų. Pradėjęs nuo fakto, kad šuniui paduodamas maistas arba 
rūkštys yra pagrindinis jaudinimas jo seilių tekėjimą sukelti, Pavlov'as 
ieškojo ir rado taip pat ir kitų tokių jaudinimų, kurie kaip toki seilių te- 
kėjimo nesukelia, o betgi gali būti taip pritaikinti, kad ir jie seilių tekėji- 
mą sukelia (pav., varpelio skambinimas). Tat kas tinka šiuo atžvilgiu šu- 
niui, tas turėjo tikti ir žmogui. Iš tikrųjų, paprastas tokios įprastinės 
reakcijos pavyzdys visiems žinomas: išalkusiam žmogui gana pažvelgt į 
gardų valgį ir jau pradės burnoj seilės tekėti, lyg būtų pats valgis jau 
burnoje. 


4W. Mc. Dougal!, Psichology, the Study of Behaviour, “1918 (seri'oj 


„The Home University Library“). 

5 Outline of Psichology, New York 1925. 

“ J. B Watson, Psychology as the Behaviourist views it. Psychological 
Review vol XX, 1913, 2 Nr. 

“ Psychology from the standpoint of a Behaviorist, New York 1919; Behavio- 
rism 1924 (vok. vertimas: Der Behaviorismus, Stuttgart 1930) Behaviourism. A 
psychology based on reflex-action. Journal of philosophical studies 1926, octobre; 
The Origin and Growth of Behaviorism, Archiv fiir sistematische Philosophie und 
Sociologie 1927, 247—262 p.; Behaviourism. Straipsnis Encyclopaedia Britan- 
nica“ 1929. — Thorndike'o težinau: Die Psychologie der Erziehung ( 1930). 

Iš tolesnių Pavlov'o ir jo mokinių darbų yra žinoma, kad ir skrandies 
liaukos bei kitos vidurių (visceralinės) liaukos gali būti taip pat „įpratin- 
tos“ ekskretuot atatinkamus syvus, kaip burnos seilinės liaukos. Čion tat 
prišokę behavioristai ir imasi įrodinėt, kad ir kiekvienas reaguojantis 
žmogaus kūno organas gali būti šiokiu būdu paveiktas, „ipratintas“, ir kad 
toks įpratinimas vykstąs ne tik išaugusiame amžy, bet jau nuo pat gimimo 
ir netgi prieš gimstant. 

Šiąja tat prasme radikalaus behaviorizmo atstovas Watson'as ir beveik 
visą žmogaus laikymąsi kildina iš įpratimo, iš pratybų. Jis nepripažįsta 
ir to, kas vadinama „instinktu“'*; ir instinktas jam tėra pratybų padarinys, 
nieko daugiau, kaip tik išmoktas laikymasis. Ir taip galvodamas jis priei- 
na tokią išvadą, kuri ypač atrodo paradoksiška amerikiečiui, kadangi jo ša- 
ly ypač daug rašoma apie eugeniką ir net praktikoj daroma žygių sukliu- 
dyti veistis menkos vertės žmonėms (undermen'ams): pasak Watsono, žmo- 
gaus gabumai, talentas, temperamentas, sielos konstitucija ir charakterio 
savybės nėra paveldimi dalykai, bet taip pat įgyti tik pratybomis, pradėjus 
tas pratybas jau nuo lopšio. Taigi, Watsono manymu, viskas pareina nuo 
auklėjimo, nuo įpratinimo. Iš jaudinimų bei reakcijų išaugą papročiai 
(habits), o gi jų ir atsirėmiąs visas psichinis gyvenimas. Žmogaus visų 
širdies ir jausmų virpėjimų visumą behaviorizmas skirsto į 3 grupes: 
narsa, baimė ir meilė. 

Visas tradicinės psichologijos sąvokos, kaip antai, jutimą, percepciją, 
įsivaizdinimą jausmus, netgi patį galvojimą Watsonas meta šalin kaip atlie- 
kamą šlamštą. Užuot kalbėjęs apie „atminti“, behavioristas kalba apie įpra- 
timo pasilaikymą. Galvojimo srity esama tik „kalbos įpratimų“. Watso- 
nui galvojimas yra visai nekomplikuotas dalykas; tai esanti „taip pat tik 
biologinio proceso dalis kaip teniso žaidimas“. Galvojimas behavioristui 
tėra niekas daugiau, kaip tik kalba sau pačiam. Galvojimas esąs subvoka- 
linis kalbėjimas, arba, kitaip sakant, kalbėjimas „paslėpta muskulatura“ 
(„with concealed musculature“). 

Nepripažindamas žmogui dvasinio pradmens, Watsonas nepripažįsta 
ir dvasios ligų. Jis tai laiko tik laikymosi ligomis arba sutrikimais, tik 
įpročių konfliktais. ,„,Pamišimas“ jam tik grynai socialinė klasifikacija. 
Jis įsitikinęs, kad ateity būsiančios tokios ligoninės, kuriose žmonių as- 
menybė būsianti pakeičiama pagal reikalą (asmenybė jam tėra niekas dau- 
giau, kaip visų mūsų įpročių visuma). Ir tas asmenybės pakeitimas bū- 


* Apie įvairiai suprantamą instinkto sąvoką rašė prof. M. Reinys, Logos 
1933, 53—71 pusl. Gale šio straipsnio pridėtoj literaturoj autoriaus cituojamas 
M. Thomas tuo tarpu yra pasirodęs dar su ilgu straipsniu „Le Domaine de 
ITInstinct“. Revue des guestions scientifigues 1934, t. 26, 224—249 ir 411—425 p.; 
šio straipsnio pabaigoj (426—428 p.) surašyta ir daugiau literatūros. 

siąs toks lengvas daiktas, kaip kad dabar lengvas nosies pavidalo pakeiti- 
mas; tik anokiam pakeitimui reiksią daugiau laiko. Behaviorizmas, jo pra- 
našo Watsono isitikinimu, suteiksiąs sveikesnį žmonėms gyvenimo pagrin- 
dą, kadangi jie galės sąmoningai pakeisti savo pačių gyvenimą ir auklėt vai- 
kus sveikose formose. 

Vadinasi, behaviorizmas save laiko net tam tikra nauja pasauližiūra ir 
pedagogijos sistema, kuri turi drąsos skelbti, kad ji išauklėsianti naują 
žmoniją. Ir ne be to, kad jis neturėtų pasekėjų. Ypač šių dienų sumaši- 
nėjusio amerikiečio nekomplikuotai psichikai behaviorizmas lengvai pri- 
imtinas ir dėl to turi pasisekimo Žiem. Amerikoj. Tačiau turinčių vardą 
filosofų tarpe nei Anglijoj, nei Prancuzijoj, nei Vokietijoj nė vienas prie 
behaviorizmo neprisidėjo.!? Žinomas anglų gamtos filosofas Bertrandas 
Russel'is, kurio bendros pažiūros daugeliu atžvilgiu artimos Watson'o 
pažiūroms, taip pat pareiškia behaviorizmą absolučiai nesant galimą ap- 
ginti. O kitas žinomas anglų filosofas P. D. Broad'as savąją behavio- 
rizmo kritiką baigia, gal būt, net jau perdaug šiurkščiais žodžiais: „Man 
rodos, kad grįžtamasis materializmas bendrai ir griežtas behaviorizmas ypa- 
tingai gali būt atmestas. Juodu yra atvejai gausingos klasės teorijų, ku- 
rios yra tokios niekingai kvailos, kad tiktai labai mokyti žmonės būtų ga- 
lėję apie jas galvoti. Aš galiu būti pakaltintas, kad šioj diskusijoj dėl be- 
havicrizmo ratu trinąs peteliškę (— statau armotą prieš musę P. D.). Bet 
svarbu atsiminti, kad teorija, kuri iš tikrųjų yra absurdas, gali būti pri- 
imta mažiau galvojančių, kadangi ji iškišama išpūstais techniškais termi- 
nais tokių mokytų asmenų, kurie patys yra perdaug susipainioję, kad tiks- 
liai žinotų, ką jie galvoja“.*? Pačioje behaviorizmo gimtinėje jo dvasingas 
priešininkas yra filosofas Ralph Waldo Trine (The Higher Powers 
of Mind and Spirit; My Philosophy and My Religion ir kt.). 


“ Plg., pav, G. Koffkos atsiliepimą žurnale „Psychologische Forschungen“ 
1922, II, 282—384 p.; to paties straipsnį „Die Bedeutung des Behaviorismus fir die 
vergleichende Psychologie und Biologie. Bericht des XII. Kongresses der Deutschen 
Gesellschaft fir Psychologie, Jena 1932. — P. Ranschburg, Behaviorismus 
und Psychologie. Archiv fr die gesammte Psychologie 1932, 86 t., 307—406 p. — 
II. Thielemans, Le behaviorism. Revue des guestions scientifigues 1933, 23 t., 
213 — 236 p.; šis straipsnis yra inspiruotas belgų behavioristoL. V.erlain e'o kny- 
gos „Psychologie comparėe ou la Psychologie du comportement“. Pirmiau L. V er- 
laine buvo išleidęs dar lėkštesnio pobūdžio veikalą „L'ame des bėtes“ (Paris 
1931), į kurį Thielemans taip pat reagavo to paties žurnalo 1932, 21 t., 230—250 
pusl. ir sulaukęs Verlaine'o replikos (423—447 p.), į ją taip pat atsakė (447—457 p.). 
Edg. Janssens atsakė Verlaine'ui dar ir atskiru veikalu: Scientisme et vėritė his- 
torigue. Rėponse 2 1“ „Ame des Bėtes“ de M. le Professeur L. Verlaine. Liėge 1932. 

*“ „It seems to me that reductivs Materialism in general, and strict Beha- 
viourism in particular, may be rejected. The are instances cf the numerous class 
of theories which are so preposterously silly that only very learned men could have 
thougth of them. I may be accused of breaking a buterfly on 4 wheel in this discus- 
sion of Behaviourism. But it is important to remember that a theory which is in 
fact absurd may be accepted by the simple-minded because it is put forward is 

Bet ir filosofinės minties zigzaguose, rodos, tinka senos išminties po- 
sakis, kad nėra tokio blogo, kuris neišeitų į gerą. Dėl to, rodos, bus visai 
teisinga Mūller'io nuomonė dėl behaviorizmo istorinės misijos. Ke- 
liais ryškiais bruožais supažindinęs su behaviorizmo veidu ir jo radikalųjį 
reiškėją Watson'ą pavadinęs 20-jo šimtmečio Holbach'u*! šis vokiečių 
pedagogas savo straipsnį baigia šiais žodžiais: „Istorinis behaviorizmo už- 
davinys turėtų būti sudaryt antitezę (Hegelio prasme) prieš naujausio lai- 
ko (ir ne tik Amerikoj!) idealistinės Wolkenkuckucksheim'iškos filoso- 
fijos tezę, — tokią antitezę, kuri vėl nuvestų ant kietos žemės... ir pa- 
rengtų kelią ateities sintezei“.?? 

Ši skyrių baigdami konstatuosime dar malonų faktą, kad nepasitenki- 
nimas mechanistiniu materializmu biologijoj rado atgarsio net lietuviška- 
me materialistinės ir darvinistinės  pasauližiūros žurnale. To atgarsio 
reiškėjas čia yra jaunas biologas J. Dagys. Jis savo straipsny „Vitaliz- 
mas ir metarializmas“** kritikuoja ir atmeta mechanistini materializmą iš 
„dialektinio materializmo“ požvilgio. Baigiamąsias reziumuojančias to 
straipsnio mintis čia išrašome ištisai nieko nekeisdami: 

„Suglausime visa tai, kas buvo pasakyta. Mechanikinis materializmas 
buvo padaręs per didelį šuolį gyvybės reiškinių suprastinimo kryptimi. Ta 
kryptis labai žavi savo paprastumu ir lig šiol randa sau pasekėjų. Lietuvių 
kulturiniame gyvenime užtenka priminti kai kurias Dr. J. Šliupo pas- 
kaitas, kuriose jis atkakliai gynė jo paties verstoje į lietuvių kalbą, bet jau 
atgyvenusioje savo laikus Biuchner'io knygoje „Spėka ir Medega“ iš- 
keltas tezes. Arba vėl: Dr. P. Avižonis savo knygelėj „Gyvybė ir jos. 
atsiradimas ant žemės“ vaizdingai pakartoja mechanikinių materialistų iš- 
keltus argumentus, nepridėdamas jokių komentarų. — Tas viskas būtų la- 
bai gražu, jei nebūtų taip sudėtinga. Dialektinis materializmas kaip tik 
imasi gelbėti materialistinę pasauližiūrą į gyvąją gamtą, kuriai grėsė stag- 
nacijos pavojus, pavojus pasilikti pirmykščiuose rėmuose, materialistinės. 
pasauližiūros pirmtakų geniališkai apmestuose. Dialektinis materializ- 
mas atsisakė nuo atomų mechanikos, kaip vienintelės priemonės gyvosios 
ir negyvosios gamtos reiškiniams aiškinti, pripažino gyvybės reiškiniams jų 


highby technical terms by learned persons who are themselves too confused to know 
exactly what they mean“. The Mind and its Place in Nature (London 1925) 623—4 
P. pagal Thielemans'ą, Le 'behaviorism 223—4 p. (žiūr. 19 past.). 

"Paul Holbach (1723—1789), prancuzų racionalizmo filosofas, buvo 
centrinis asmuo, aplink kurį telkėsi radikalūs priešrevolucinės gadynės rašytojai. Jo 
svarbiausi veikalai: Systėme de la nature (1770; tai yra prancuziško materializmo 
Biblija), Systėme social (1773), La politigue naturelle (1773). 

"M. Mūller, Die neueste Form des Materialismus: Der Behaviorismus 
Unsere Welt 22(1930) 257—259 p. Behaviorizmą kritiškai bent kiek paliečia ir prof. 
M. Reinys savo straipsny „Introspekcijos metodas“. Logos 1932 m. 46 pusl. ir t. 

* Kultūra 1934, 3 Nr. 181—146 pusl. 

neginčijamus savitumus (savotiškumus), taip sakant, rehabilitavo gyvąją 
gamtą. Bet kartu dialektinis materializmas užkirto kelią grąžinti biolo- 
giją i metafiziką, kaip tai buvo su patosu užsimota padaryti neovilalistų“. 


Ši labai charakteringa ištrauka rodo, kad ir pats jaunas autorius yra 
materialistinės pažiūros į gyvąją gamtą šalininkas, kad jis smerkia meta- 
fiziką ir materialistinės pažiūros gelbėtoju laiko esant dialektinį materia- 
lizmą. Dėl to tenka pastebėti: 1) kad ir tas visagalintis „dialektinis ma- 
terializmas“, ir šiaip „paprastasis“ materializmas juk taip pat yra ne kas 
kita, kaip tikriausia tam tikros, ir ar tik ne blogiausios, rūšies metafizika ; 
2) kad sveika metafizika šiandien nebaido ne tik biologus, bet ir fizikus, 
kad šiandien Vak. Europoj nesilaikoma anais laikais Rusijoj paskleisto šū- 
kio: „fizika, saugokis metafizikos!“ (fizika beregiš metafiziki). Šiandien 
kai kurie fizikai, kaip antai, garsus anglų fizikas Sir Oliver Lodge. 
taria esant net būtina fiziką jungti su metafizika,?* nes šiandien ir fizikos 
vyksniuose įžvelgiama jų metafizinė prigimtis, trumpai sakant, šiandien ir 
fizikos nėra be metafizikos.*? 


Ir Lietuvos Universiteto, deja per anksti miręs, fizikos profesorius 
a.a. Keistutis Šliupas yra apie metafiziką teigiamai atsiliepęs. 
Tas jo atsiliepimas čia mums ypač dera pacituoti, kadangi jame nusakoma 
metafizikos reikšmė biologijai. Būtent, prof. Šliupo (dar nespausdintuo- 
se) raštuose esama tokių posakių apie metafiziką: „Metafizika nėra bergž- 
džias dalykas. Visais amžiais žmonės bandė sužinoti apie gyvybės ir eg- 
zistencijos esmę.  Nuoširdžias pastangas reikia gerbti“.  — Tai gražus 
testamentas visiems mūsų universiteto gamtininkams: ir fizikams ir bio- 
logams. 

Dabar pereiname pozitiviai referuot apie tas pastangas, kurių daro 
šių dienų Vak. Europos ir Amerikos įžymūs biologai ir biofilosofai gyvy- 
bės esmei ir jos reiškiniams išaiškinti ir suprasti, kurių vieni daugiau ar 
mažiau aiškiai pasisako už tokio arba kitokio pavidalo vitalizmą, kiti, kad 
ir aiškiai nepasisako esą ortodoksiški vitalistai, betgi yra ir aiškūs anti- 
mechanistai, treti ieško pozicijos „anapus mechanizmo ir vitalizmo““. 


* O. Lodge'o pažiūros išdėstytos daugely jo veikalų, k. a.; Ether and Reality 
(yra ir vokiškas vertimas: Der Aether und die Wirklichkeit 1928), Modern Problems, 
Elementary Mechanics, Electrons, Atoms and Rays, Life and Matter, Continuity ir 
kituose. 

* Šiuo klausimu bus nepaprastai aktualus netrukus išeisiantis jau žinomo 
gamtos filosofo prof. Dr. A. W enzT'io veikalas „Metaphysik der Physik von heu- 
te“ (Leipzig, Meiner). Apie šių dienų fizikos pasaulivaizdžio pasikeitimą vykusiai 
referuojama E. Zimmer'io knygoj „Umsturz im Werbild der Physik“ (Miūnchen 
1934). Plg. taippat B. Bavink'o straipsnį „Die Bedeutung der neuen Physik fiir 
das Grundproblem der Biologie“. Scientia, 1935, 57 t., 28—36 p. 

*“ Kosmos 1934, 96 pusl. 

Nemechanistai ir įvairių krypčių vitalistai šių dienų 
biologuose 


Šį skyrių pradėsime nuo pažinties su tokiu mokslininku, kuriame yra 
lyg įkūnytas 20-jo šimtmečio pradžios biologinės minties išsilaisvinimas 
iš tų varžtų, kuriais buvo gamtos mokslą suvaržęs 19-jo šimtmečio mecha- 
nistinis materializmas. Pirmoj vietoj apie jį čia ketiname kalbėti dar ir 
dėl to, kad greit jau sukaks penkmetis, kai jis išsiskyrė iš gyvųjų tarpo. 
Tai bus drauge lyg ir jo paminėjimas. Turiu galvoje garsųjį Ciuricho 
Universiteto nervologą ir smėgenų anatomą Konstantiną Monak o- 
v'ą?" Jis yra vienas labai nedaugelio tų tikrai didžių tyrinėtojų, kurie, 
būdami tikrai dideli savo srities specialistai, betgi kurie drauge turi atvi- 
ras akis ir didžiosioms mokslo bei gyvenimo problemoms, kurie yra „išlai- 
kę kiekvieno mokslo pradžioj glūdintį universalųjį impulsą, ir dėl to 
įstengia įsigyt tokių pažinimų, kurie turi ir daugiau visuotinos reikšmės“ 
(Muralt). . 

Didelis specialistas, autorius dalimi epochinės reikšmės darbų iš sme- 
genų anatomijos bei patologijos, Monakovas savo darbais gausingo am- 
žiaus paskutiniame dešimtmety buvo ypatingai susidomėjęs psichopatolo- 
ginėmis ir psichologinėmis problemomis. Jis pasistatė sau tikslą sukurt 
tokią biologinę psichologiją, kuri remtųsi patikrintų anatominių bei fizio- 
loginių tyrinėjimų daviniais ir kuri taip pat savy apimtų ir aukščiausias 
dvasios apraiškas, tokias kaip meną ir religiją. Savo naujoms pažiūroms 
ir hipotezėms adekvatiškai išreikšti, jis nepabūgdavo ir naujas sąvokas su- 
kurti. Jis grūmėsi su visais aktualais klausimais, gilinosi į dorovės bei 


“Constantin von Monakow (1853.XI.4—1930.X.19) gimė Vologdoje 
(žiem. Rusijoj) vietos žemvaldžio ir švietimo ministerijos valdininko šeimoj: 4 me- 
tų amžiaus netekęs motinos, jau nuo kūdikystės dienų likimo buvo nublokštas į Ciu- 
richą, kame išėjo gimnaziją, universitetą (1877) ir nuo 1885 m. čia iki mirties pro- 
fesoriavo jo įkurtame ir daugiau kaip šimtmečio ketvirtį (iki 1913) savo lėšomis išlei 
kytume Smegenų anatomijos institute. Jo, arti pusantro šimto siekiančiame, darbų 
skaičiuj svarbiausi, visuotinės ir biofilosofinės reikšmės turį, yra šie veikalai: Ge- 
hirnpathologie (Wien 1896 '1905). — Die Lokalisation im Grosshirn und der Ab- 
bau der Funktion durch corticale Herde (Wiesbaden 1914) — Gefiihl, Gesittung 
und Gehirn.  Korrespondenzblatt der schweizerischen Aertze 1916. — Versuch 
einer Biologie der Instinktwelt. Schweizerisches Archiv fūr Neurologie und Psy- 
chiatrie 8 ir 10. — Bleuler'io veikalo „„Naturgeschichte der Seele“ kritiška recen- 
zija. Ten pat 10. — Die Syneidesis, das biologische Gewissen. Ten pat 20. — In- 
troduction biologigue 4 Uėtude de la neurologie et de la psycholopathologie (drauge 
su R. Morgue) (Paris 1928; vokišką Katzenstein'o vertimą išleido Hippokrates-Ver 
lag). — Recht, Verbrechen und Zurechnungsfžhigkeit in biologischer Beleuchtung. 
Schweiz. Arch. Neur. 22. — Zur Krisis der Psychoanalyse. Ten pat 24. — Wahr- 
heit, Irrtum und Lige. Ten pat 25. — Psychologie, Biologie und Neurose (Hipte- 
rie). Hippokrates 2. Religion und Nervensystem. Schweiz. Arch. Neur. 26. Dau- 
giau žinių apie jį galima rasti M. Tramer'io nekrologęe (Minchener Medizini- 
sche Wochenschrift 1930, 2072—73 p.) ir M. Waser'io menografijoj „Begegnung 
am Abend“ (1933). 

religijos problemas ir atsiremdamas savo įsigytomis žiniomis paskutiniame 
gale siekė sukurt savo biologinį pasaulivaizdį. Su šiuo Monakovo biolo- 
giniu pasaulivaizdžiu tat ir nusprendžiau pirmoj vietoj mano šios ap- 
žvalgos skaitytojus supažindinti, Kadangi lietuvių kalba apie tai, rodos, 
dar niekur nebuvo rašyta, tai tariuosi praversiant ir kiek detaliau su kal- 
bamuoju pasaulivaizdžiu skaitytojus supažindinti.28 

Organizmų visą psichinį ir fiziologinį gyvenimą, Monakovo manymu, 
palaiko tam tikros rūšies kūrybinė jėga, kurią jis vadina horme (iš graik. 
hormao — judinų; dėl to lietuviškai ją, gal būt, galima būtų pavadinti j u- 
dikliu). Hormė yra visų instinktų pirmoji motina, ji yra individų ir 
giminių visos plėtotės variklis; ji yra nuolatos užsideganti ir liepsnojanti 
gyvybės ugnis. Visą visatą judinančią hormę Monakovas stato lygia greta 
su Dievu ir dėl to jo Dievo sąvoka turi panteistiško pobūdžio. Iš tos be- 
galinės visatinės hormės atsiskiria individualinės hormės, kurios čia kaip 
celės, čia kaip instinktai, čia kaip vis labiau sąmoninga valia gyvent ir 
tobulintis palaiko ir stumia į priekį organinį gyvenimą ir visą žmonių 
kulturą 

Monakovui aišku, kad savąja hormės sąvoka jis susprogdina grynai 
deskriptivinės gamtos mokslo ribas ir įveda „metafizinę“ sąvoką. Bet jis 
pabrėžia neturįs metafizikai tos baimės, kuria sergą šių dienų biologų 
daugumas, jam rūpį tiktai apimt vienu, kad ir hipotetiniu, principu visa 
stebėtų faktų gausybę. "Tai niekis, kad negalima nieko pasakyt apie hor- 
mės prigimtį; juk ir fizika nemoka nieko tikra pasakyt apie elektros esmę. 
Monakovo hormė turi savy tam tikro animizmo; bet suponuoti hormės 
psichinę prigimtį jam esą simpatingiau, kaip imti ją grubiai materialistiš- 
kai. Esminį punktą sudarąs aktivus ir kūrybiškas hormės charakteris. 

Kad hormės ypatingai svarbų vadovaujantį vaidmenį charakterizuotų, 
Monakovas pasiūlo dar kitą naują sąvoką — syneidesis. Syneidesis esanti 
lyg biologinė sąžinė. Syneidesis — galima suprasti kaip hormės organi- 
zacijos laipsnis — yra tokia instancija, kuri visais galimais regulativiniais 
ir kompensatoriniais impulsais visuomet priverčia organizmą taip plėtotis 
ir taip gyventi pagal tą vitalinį gyvybės planą, kurį jam yra nubrėžusi hor- 
mė. Yra žinoma, kad daugeliui gyvųjų būtybių pavyksta išsigydint jų pir- 
minio daigo (blastulos) gautus sunkius sužalojimus, taip jog, kad ir svar- 
bus celės elementai esti sužalojami, vis dėlto išauga tobulas organizmas. 
Tai čia, Monakovo įsitikinimu, pasirodąs regulativinis principas, kurį jis 
ir vadina syneidesim. Žmoguje ta pat syneidesis pasireiškianti ir nule- 


* Šį darbą man palengvina A. von Muralt savo straipsniu „C. von Mona- 
kows biologisches Weltbild“ žurnale „„Dic Naturwissenschaften“ 20 (1932), 727— 
732 p., kuris čia ir reziumuojamas. 

mianti jo gyvenimo konfliktuose ir, pav., priverčia jaunuolį nutraukt eroti- 
nius ryšius, kurie galėtų suardyti jo tolimesnį gyvenimą. 

Monakovas kalba apie celių valstybės fiziologinę—biologinę teisės 
tvarką, kurioj kiekvienam organui, netgi kiekvienai celei yra nužymėti aiš- 
kiai formuluoti uždaviniai (pareigos); tie uždaviniai negali būt pažeidžia- 
mi, tos kompetencijos negali būt peržengiamos, nepakenkiant viso organiz- 
mo gerovei. Kai fiziologinė ar psichinė plėtotė ima eiti netikru keliu, sy- 
neidesis duoda signalą grįžt atgal, taisytis, atstatyt harmonišką funkcijų 
tvarką. 

Toksai gyvenimo būdas, kuriame palaikoma syneidesies įsakyta har- 
moninga funkcijų tvarka ir kuris derinasi į aukščiausius gyvenmo tikslus 
laiduoja žmogui ne tik psichinę pusiausvirą, bet didumoj ir kūno gerovę. 
Sveikata nėra toks gėris, kurs, kartą gautas, yra turimas amžinai, bet ji, 
taip pasakant, turi būt kasdien uždirbama darbu pagal mūsų talentus ir jė- 
gas, pelnoma atliekant mūsų pareigas atžvilgiu į socialines bei auklėjamą- 
sias vertybes, įgyjama religiniu susikaupimu ir pirmiausia atmetant mūsų 
liguistos gadynės begalę žalingų sugestivinių įtakų. 

Nepaperkamos syneidesies nepaklausymas baudžiamas sunkiomis baus- 
mėmis. Pagirios, bodėjimasis, įgrisimas, atsirandantieji žmoguje po bet 
kurio, gilesnius biologinius interesus pažeidžiančio, eksceso tėra švelniau- 
si simptomai, kuriais buvusi laikinai nustumta syneidesis vėl bando atsi- 
statyti. Sunkesni nusidėjimai jos impulsams sukelia depresijas, neurozes 
ir tūlais atvejais netgi aiškias psichozes. Beveik visi arivistai, karjeristai, 
kolektivo ir ainių išdavikai tampa neurozės, evantualiai psichozės aukos. 
Tai toks syneidesies atsakymas! Netgi kriminaliniuose nusikaltėliuose 
Monakovas konstatuoja bent kiek biologinės sąžinės (syneidesies). 

Betgi sunkiausių gyvenimo konfliktų, tikrų tragedijų iškyla tais atve- 
jais, kuomet syneidesis pastato žmogų į priešingybę su jo gadynės ir jo 
grupės moralinėmis pažiūromis. Naujų kelių ieškotojui, revolucionieriui 
gera prasme, šioks konfliktas virsta svarbiausiu jo gyvenimo turinių. Šio- 
ki žmonės, Monakovo manymu, yra ne kas kita, kaip įrankiai, kuriais 
hormė gyvendina naują, dėl bet kurių priežasčių tapusia būtiną, žmonijoj 
naują orientaciją. 

Palietęs seną ginčą dėl žmogaus valios laisvės, Monakovas aiškiai ne- 
pasisako už filosofinį indeterminizmą. Bet jis polemizuoja ir su nervolo- 
gų tradiciniu determinizmu; juk ir materialistinės orientacijos psichiatras 
praktikoj, kasdienos santykiuose suponuojąs, kad bent kiek turi laisvos va- 
lios ir jis pats ir jam žalos darąs piktadarys. 

Labai reikšmingas Monakovo pasisakymas kai dėl religijos. Šiuo 
klausimu jis Šveicarijos nervologų organe, jo paties įkurtame ir redaguo- 
teme, yra parešęs straipsnį neįprastai skambančia antrašte: „Religija ir ner- 

vų sistema“. Religijos šaknys, Monakovo įsitikinimu, yra ne ten, kur jas 
esant dažnai tvirtinama: ne jausmuose ir ne mintyse apie likimo netikrumą, 
ne ieškojime apsaugot ir garantuot savo asmenį bei savo artimvosius, ir ne 
pastangose pasiekti galybės ir turėt pasisekimo. Šias tūlų materialistų ir 
bolševikų atstovaujamas nuomones Monakovas atmeta kaip nemoksliškas. 
Jo įsitikinimu, religinį gyvenimą žmoguje palaiko žmoguj giliai šaknis 
įleidusios pastangos siekt begalybės (giminės nemarumas, amžinasis gyve- 
nimas) ir pastangos jungtis su visata, su Kosmu, iš kurio mes esame išėję 
ir į kurį mes grįšime. 

Dėl religijos santykių su mokslu, tai, Monakovo manymu, re- 
ligija nesanti nei mokslo apoteozė, nei senai atgyvenęs tik isto- 
riją interesuojąs dalykas, bet, kaip sako E. Boutroux,"? ją reikia 
laikyt esant tokį dalyką, kurio reikšmė ateity vis eis didyn ir individuali- 
niu ir socialiniu atžvilgiu. Boutroux religijoj randa tas didžiausias jėgas, 
kurios judina pasaulio eigą; šitokia pažiūra dalimi sutampa ir sų Monako- 
vo biologiniais svarstymais, įtraukiant čion syneidesį. Religinio instinkto 
užleidimas, kaip tai šiais laikais beveik reikalaujama, turįs labai žalingų 
padarinių sielos sveikatai. Nuostabu, kad šito nepastebi tūlas nervų gydy- 
tojas, pav., Freud'as. Nusigręžimas nuo religijos -— pradėjus nuo pa- 
prastos konfesijos ir iki asmeninės, rimtai palaikomos pasauližiūros — su- 
keliąs ne tik sielos tuštumą, — kurį paskui kultūržmogis stengiasi nuslo- 
pint lėkštais, vis didinamais momento smagumais, — bet dažnai tatai esti 
priežastis sumenkėti doriniu atžvilgiu (syneidesies jėgos sumenkėjimas) ; 
ir kai dar čion, paprastai, prisideda seksualinio gyvenimo klaidžiojimai — 
o jų retai išvengiama — tai ir nueinama į neurozę. Kai lėkštasis materiz- 
lizmas savo sekėjams suardė sugebėjimą vertinti tai, kas yra gerbtina 
šventa, neištiriama, tyra, skaistu, tai šitai turi pragaištingų padarinių, ka- 
da ateina gyvenimo katastrofos; tikintysis tokiais atvejais atsities gavęs 
jėgos iš religijos. 

Apie santykius religijos su mokslu Monakovas taip pat pareiškia ver- 
tingų minčių, kai jis drąsiai į biologiją įveda ir vertybės sąvokos. Reikią 
atsisakyt nuo grynai mechaniško svarstymo būdo, reikią pamest dekar- 
tišką galvojimą biologijoje. „Gana, mes nutraukiame ryšius su visomis 
senomis tradicijomis“ — pareiškia jis revolucionieriškai. Tiktai, kad dau- 
gelio gamtininkų vertybės sąvokų baimė yra padiktuota nemoksliškų mo- 
tivų, ji kyla iš materialinio šališkumo; juk kiekviena mokslinė psicholo- 
gija grynai empiriškai konstatuoja, kad vertybės sąvokos vaidina milžiniš- 
ką vaidmenį žmonių gyvenime. 


* Apie prancuzų filosofą Emilį Bou troux plačiau rašyta š io žurnalo 
1923 m., 156—164 ps'. 

Monakovas vadina tiesiog tragizmu, kad tai, kas žmoguje yra tauriau- 
sia ir kilniausia, būtent, neišdildomas veržimasis susisiekt su begalybe, at- 
mint pasaulio mįsles ir einant toliau, kiek siekia sava giminė ir tauta, ly- 
gint kelius visai žmonijai, — kad šioks veržimasis nebetenka savo pirminės 
jėgos taja proporcija, kurios varomi mes, tikslaus tyrinėjimo keliu, suran- 
dame tvirtus gamtos dėsnius ir padidiname šioj srity mūsų žinias. Kai šiuo 
būdu mes patenkiname savąjį troškimą žinot ir stipriname mūsiškį logišką 
aštrumą, nukreiptą daugiau į fizikinius - cheminius vyksmus, mes silpnina- 
me ir apšlubiname mumyse tą elementarinę sielos skatinamąją jėgą, kuri 
kėlė mus į visybę, o taip pat drauge ir mūsų mokslinėms pastangoms davė 
sparnus. O to padarinys moksle tas, kad mes paliekame prikibę prie ats- 
kirų faktų bei dėsnių ir ateiname į negyvus taškus. Kiekvieno medžio ša- 
kos, šakelės ir žiedai turės nuskursti, jei bus pakertamjas jų gyvybinis ry- 
šys su kamienu ir su šaknimis. Tatai ypač turi reikšmės, jei atsitinka su- 
trikimų tarp grynai mokslinio pažinimo ir žmogaus gyvenimo tikslų, doro- 
vės. Dėl to ir mokslininkui reikia kartas nuo karto nusileist iš savo moksli- 
nių aukštybių ir pasižvalgyt po pasaulio visumą ir atkreipt dėmesį į gyve- 
nimo tikslus. Tai bus apsauga nuo įklimpimo į vienašališkumą. 


Mokslinis darbas negalįs apsiriboti tik proto (ratio) irankiu. Visos 
rūpestingai surinktų faktų eilės turi spragų, kurios, jei nesti papildomos 
grynai subjektiviniais geidimais, šaukiasi tikrai sintetiškos pažinimo for- 
mos, kuri mums duota intuicijoj. ,„Racionalizmas, Monakovo įsitikinimu, 
niekuomet negalįs būti mokslinio tyrinėjimo pagrindas. Apie tikėjimą Mo- 
nakovas dar sako, kad jis esąs pirminė forma sintetinių vyksmų mūsų sie- 
loj, kad jis negalįs būti išrautas nė tiksliausio mokslo atstovui. 


Kuris tat yra Monakovo biologinio pasaulivaizdžio ryškusis pažy- 
mys? Nagi tas, kas jame galutinai nusigręžiama nuo mechanistinės - ma- 
terialistinės galvosenos, kuri iki šiol gamtininkui buvo laikoma esanti 
kaip savaime suprantama. Jei pirmiau biologai kuomet leisdavosi į teori- 
nius pasvarstymus, tai jų pastangos būdavo dedamos tik tam, kad gyvybės 
reiškinius suprastų ir juos „išaiškintų“ žinomais cheminio - fizikinio pa- 
saulio dėsniais. Darvinizmas, kaip žinoma, mėgino gyvųjų esybių kilimą 
aukštyn išaiškinti grynai mechaniškai gyvenimo kovoj atsitiktinai atsira- 
dusių tobulesnių atmainų atrankos principu, Šiaja kryptimi einant tolyn 
stengtasi dažnai gana savotiškomis hipotezėmis užgrįst dar likusią spragą 
tarp paprasčiausios gyvos būtybės ir anorganinio pasaulio. Net sąmonė, ta 
būtinoji visokio mokslo supozicija, buvo „išaiškinama.“ Buvo sakoma, kad 
organinė substancija turėjusi atmintį, o toj atminty buvę pirminės sąmo- 
nės. Iš čia tat atmintis pamažu ir išriedėjusi. — Betgi aišku, kad čia buvo 
piktam naudojama, šiaip labai vertinga, evolucijos mintis; problemos sun- 
kenybės čia vis buvo nukišamos tolyn atgal į kokią hipotetinę pirminę celę, 

kurioj taryta esant jau viso to, kas nuostabaus paskui jau pasireiškia aikš- 
tėj; bet tuomet ir celė pasidaro ne mažiau mislinga, kaip išaugusių funk- 
cijų stadija. Šitokiu apsigavimo keliu, kaip savaime suprantamu, ėjo iš- 
tisos gamtininkų kartos. Monakovas iš šio kelio sąmoningai išsuka. Jis ra- 
šo: „Visa, kas išaugo, yra savo pradžioj vientisa — bent taip atrodo“ (Alles 
Werdende ist in seinen Uranfingen einfach — wienigstens scheinbar). Ta- 
me „wenigstens scheinbar“ yra visas pasaulis. Niekas geriau už Monako- 
vą nemokėjo taip vaisingai panaudot evolucijos istorinio požvilgio. Bet 
jis nedaro beviltško bandymo iš evolucijos principo išspręsti gyvenimo 
mįslę. 

Kurioj tat vietoj stovi Monakovas, žiūrimas mechanistų ir vitalistų 
ginčo požvilgiu? Jo hormės ir iš jos vestos syneidesies koncepcija neabe- 
jotinai stato jį arti Bergson'o ir vitalistų. Hormė yra aiškiai gimininga su 
Bergsono „gyvybiniu polėkiu“ (ėlan vital). Tačiau patsai Monakovas ne- 
nori save laikyti tokiu vitalistu kaip Driesch'as. Driesch'o entelechija jam 
atrodo skrajojanti per daug aukštai, ji neturinti jokios vietinės ats. mor- 
fologinės reprezentacijos; o hormė tatai turinti. Hormė savarankiškai ne- 
egzistuojanti šalia organinės substancijos; tik mintimi ji galinti būti nuo 
jos atskirta; ir psichė su soma Monakovui yra tik to paties dalyko įvai- 
rūs reiškimosi būdai. 

Ar taip hormę surišus su organine substancija esama kokio esmingo 
skirtumo nuo visų kitų vitalizmo formų? Rodosi, kad vargiai. Bet to klau- 
simo čia nediskutuosime. Čia svarbu tik įsidėmėti, kad Monakovas gyvy- 
bę ima kaip dinaminio, kūrybinio, irreduktibilinio principo išveiklą. Es- 
minga taip pat ir tai, kad Monakovas gyvųjų būtybių tobulėjimą aiškina ne 
viršinėmis aplinkybėmis burtininkiškos vertės „prisitaikymo“ pagalba. 
Berods, jis visai įvertina milžinišką fiziologinę ir psichologinę aplinkos 
(milieu) reikšmę, ypač jauniems žmonėms, bet, pirmoj eilėj psichinę gy- 
vatą, jis aiškina kūrybiniu hormės veržimusi; aplinkos įtakos ta veržimąsi 
tik pažadina, apšlubina arba nukreipia į klaidingas vėžes. 

Kūrybiško žmogaus gyvybiniu supratimu paremta ir Monakovo biolo- 
ginės sąžinės, syneidesies, teorija. Sąžinei jis suteikia organinę atramą, bet 
nepanaikina ir jos autonominio charakterio. Šiuo atžvilgiu  Monakovas 
skiriasi nuo daugelio psichiatrų ir ypač nuo Freud'o, pasak kurio mora- 
linė sąžinė tėra grimzlės visų tų draudimų, įsakymų ir vertės sprendimų, 
kokių mes gauname gyvenimo eigoj iš visokių autoritetų; taigi, ji esanti be 
vilties heteronominė instancija. Ir Monakovas žino, ko ir kiek aplinka 
prideda sąžinės formuotei, bet ji jam savo esmėj palieka autochtoniškas ele- 
mentas, individualios syneidesies nepaperkamas balsas, kuri kai kuomet 
pasipriešina visoms viršinėms įtakoms. 

Toki tai keletas bruožų iš Monakovo biologinio pasaulivaizdžio. Jo 


176 Pr. Dovydaitis, Šių laikų biologų pažiūros į gyvybės reiškinius 


šis pasaulivaizdis toli gražu nėra teistiškas; jis, kaip sakėme, yra panteis- 
tiškas. Bet užtat to pasaulėvaizdžio kūrėjas yra ypač tipingas atstovas tuose 
šių dienų biologuose ir biofilosofuose, kurie griežtai nusigręžia nuo me- 
chanistinio materializmo, kurie atmeta perdėtą racionalizmą, kurie griavja 
dirbtinai parioglintas užtvaras tarp mokslinio ir religinio nusistatymų. 


* 
* * 


Tolimesnę mūsų apžvalgą pradėsime nuo tų vitalistų ir antimechanistų, 
kurie toki esą pasisakė jau mūsų pernai metais nagrinėtoj Rignano, 
žurnalo „Scientia“ redaktoriaus, anketoj. Kadangi šioj anketoj dalyvavo ir 
Driesch'as, kuris teisingai laikomas neovitalizmo tėvu, tai nuo jo ir 
pradėsime. 

Trumpo straipsnio rėmuose“ jo autorius tegalėjo tik labai trumpai sa- 
vo pažiūras pareikšti ir jas motivuoti. Bet jų pakanka sų Driesch'o pagrin- 
diniais nusistatymais susipažinti. Berods, „Logo“ skaitytojams Driesch'o 
pagrindinės pažiūros, jau ir nuo pirmiau yra bent kiek pažįstamos iš to, 
kas buvo pirmiau apie jas rašyta.“ Tat šiaja proga atsiminsime jų tik pačią 
esmę. 

Kas yra vitalizmas . Driesch'o apibrėžimu? „Vitalizmu vadinama gyvy- 
binių procesų autonomijos mokslas, t. y. mokslas, pagal kurį gyvuose or- 
ganizmuose vykstą procesai nėra fizikinių ir cheminių, t. y. paskutiniame 
gale mechanikinių vyksmų kombinacijos rezultatas“, — pareiškia jis savo 
straipsnio pradžioj.?? Ir čia pat pamatuotai priduria, kad pačios mechany- 
bės koncepcija šiandien yra virtusi mokslinių diskusijų objektu ir kad šių 
dienų fizikų daugumas mano, nesant galima nė visus fizinius ir cheminius 
procesus išaiškint tais elementariniais reiškiniais, kurie pasiduoda 
Newton'o (formuluotos mechanikos) principams.?š Ši, prieš 10 metų išreikš- 
ta, Driesch'o mintis šiandien turi dar daugiau racijos, kadangi paskutiny- 


* Hans Driesch, (Laipzig, Universitūt, Philosophisches Institut), Le vi- 
talisme. Scientia, 1924, 36 t, 13—22 p. 

* Driesch'o nuomonių persilaužimo eigą jo paties žodžiais sekdamas aš atpa- 
sakojau 1928 m. „Logo“, 171 pusll ir toliau. Jo „Organybės filosofijos“ analizį yra 
patiekęs H. Andrė, Logos 1930, 104—117. Jo pažiūrų pati kvintesencija, berods, 
dar pertraumpai, jau aukščiau išreikšta ir šiame straipsny (Logos, 1933, 96 p.). 

= „On designe par le nom de vitalisme la docrine de Yautonomie des processus 
vitaux, c'est-2-dire la doctrine selon laguelle les processus gui ont lieu dans les or- 
ganismes vivants ne sont pas le gėsultat ni la combinaison des processus physigues 
et chimigues, c“est-2-dire, en derniėre analyse, mėcanigues“ (13 p.). 

* „Le concept de la mėcanigue elle-mėme est actuellement un objet de contro- 
verse scientifigue; la plupart des physiciens sont d'avis aujaurd'hui gu'il n'est pas 
possible de rėsoudre tous les processus physigues et chimigues en phėnomėnes ėlė- 
mentaires soumis aux principes de Newton“ (t. p.). 


di 

sis dešimtmetis kalbamoj diskusijų srity iškėlė dar daugiau naujų dalykų.“ 
Bet šios kontroversos galima nepaisyti, kadangi kai „vitalizmas“ stato- 
mas prieš „mechanizmą“, tai pasakymai „mechaniškas“, „mechanizmas“ ir 
panašūs imami labai plačia, grynai logikos prasme. Kuriame viename daik- 
te ar koordinuotų daiktų draugėj, trumpai sakant, kurioj materialinėj sis- 
temoj vykstą procesai mums bus mechaniniai, kai tuose procesuose 
vykstą reiškiniai galės būt be liekanos išaiškinti atsirėmus tomis žiniomis, 
kurių turime apie sistemos iindividualinių materialinių elementų pozicijas, 
judėjimo greičius ir jėgas, „jėgą“ imant bendraja prasme, kaip judėjimo 
priežastį, arba dar bendresne prasme, kaip vietos keitimo priežastį. — Po 
šių pastabų Driesch'as eina įrodinėt, kas tos materialinės sistemos, kurias 
ms vadiname gyvais organizmais, nėra mechaninės sistemos, 

Kai kuriuose savo veikaluose Driesch'as sako jau įrodęs, kad gamtinės 
nemechaninės priežastys yra galimos logikos atžvilgiu. Nemechaninio prie- 
žastingumo schemą pirmasis buvo sugalvojęs Descartes, kuris jos buvo 
reikalingas sielos ir kūno santykiams nustatyti. Descartes“o hipotezę buvo 
priėmęs savo veikaluose E. v. Hartmann'as.?? Šioj klausimų srity esa- 
ma ir dar dvejeto teorijų. Bet čia gana tik parodyt, kad yra galima deter- 
ministiniu būdu vaizdintis nemechanybės santykį su mechanybe. Čia atsi- 
mintina, kad visai galima suvokti nemechaninių veiksnių pasireiškimą me- 
chaniniame pasauly, nepažeidžiant energijos tvarumo principo. Galop ky- 
la klausimas: Ar tikrovėj esti naturalinio nemechaniško priežastingumo? 

Tokiam priežastingumui realiai išmėgint yra būtina parodyt, kad kai 
kurios naturalaus kitėjimo formos absolučiai negalimos išspręst mechaniš- 
kai. Kitaip tariant, reiktų parodyt, kad sakyti kitėjimai eina būtinai iš 
tokio priežastinio pagrindo, kuris prieštarauja  mechaninei koncepcijai. 
Ogi tuose reiškiniuose, kurie vyksta gyvuose organizmuose, Driesch'o 
įsitikinimu, kaip tik ir esą tokių kitėjimų, kurie visiškai paremią (rėa- 
lisent sans rėsidu) hipotezes apie naturalinius nemechaninius proce- 
sus. Fiziologija, paimta siaura prasme, ir Driesch'o manymu, negalinti 
„suteikti „įrodymo“ („netiesioginiu“, aukščiau minėtu būdu) gyvybę esant 
autonomišką, kad ir čia taip pat esti gausiai adaptacijų, rodančių autonomiš- 
kumo dėsnius. Bet viskas kitaip pasirodo paėmus analizuot morfogenijos 
fiziologiją (arba vad. organizmo raidos mechaniką, Entwicklungsmechanik, 
Pr. D.), kaip ją pradėjo studijuot apie 1888 m., pirmiausia W. Roux. Tuo- 
met mes atsistojame prieš šiuos faktus: 


* Žiūr., kad ir A. Puodžiūkyno straipsnį „Priežastingumas ir valios laisvė 
šių dienų fizikos požvilgiu“ ir straipsnio gale pridėtą literaturos žiupsnį „Logo“ 
1933 m. 1—24 pusl., o taip pat ir P. Slavėno straipsnį „Būtinybė ir valia gamtos 
dėsniuose“. Logos, 89—112 p. 

“ Apie E. v. Ha rt mann'o santykius su naująja biologija žiūr. L. von Ber- 
talanffy, Eduard von Hartmann und die modenne Biologie. Archiv fiir Geschich- 
te der Philosophie undSoziologie. N. F. 31 Bd. 1928, 153—170 p. 

Gyvulių plėtojimasis, kaip žinoma, prasideda tuo procesu, kuris vadi 


namas (apvaisinto) kiaušinio segmentacija; šis procesas reiškiasi tuo būdu, 


kad ikiaušinio celė skaidosi maždaug 10 kartų, t. y. pagamina 2“, arba imant 


apskritą skaičių, 1000 tos pačios rūšies celių. O yra galima parodyt, kad. 


dvi pirmosios ir taip pat keturios pirmosios segmentacijos celės, ir būdamos 


nuo vienos kitų atskirtos, kiekviena išaugina sveiką (visą, pilną) organizmą,. 


tiktai mažesnių dimensijų; taip pat iš dviejų ar trijų kvadricelularinės (ke- 
turcelės) stadijos celių, paėmus jas draugėj, gaunamas pilnas sveikas orga- 
nizmas, t. y. organizavimas be bet kurių defektų. Ir net iš vėlesnių segmenta- 
cijos stadijų isoluotos celės, kuomet kiekviena celė reprezentuoja jau tik 
1/s, 116, Y/so-ją kiaušinio dalį, išaugindavo taip pats veikus organizmus, o ne 
kokius tik jų fragmentus. Taip pat galima parodyt, kad ir tam tikrais bū- 
dais iškraipant segmentacinės stadijos celių branduolius ar net ir pačių celių 
poziciją plėtotei nepakenkiama. O jei du kiaušiiu sujungt draugėn, tai 
ir tuomet gaunamas vienas organizmas, bet didesnio pavidalo. 

Bet reikšmingiausias tai šioks eksperimentas: maždaug iš 1000 celių 
sudarytą embrioną, baigusį savo segmentacijos procesą, perpjauk kaip 
nori, t. y. atimk jam kiek nori ir kokių nori elementų, ir vistiek iš likučio 
išaugs sveikas organizmas. 

Visa tai pirmiausia rodo, kad tam tikrus organus išauginančios jėgos 
nėra preformuotos tam tikrose celėse, kaip tatai vaizdinosi W eisman- 
n'as. Bet tatai rodo ir dar daugiau: iš 1000 celių susidaręs embrionas yra 
aiškiai „ekvipotencijalus“, t. y., kad kiekviena jo celių gali, pagal reikalą, 
išgamint vieną kurį visam organizmui būtinų daiktų („organų“); bet tos iš 
1000 celių, kurios vistiek kokiuo eksperimentu esti Jaisvai paliekamos ša- 
lia vienos kitų, visuomet dirba draugėj „harmoningu“ būdu. Todėl kiekvie- 
ną produktą, panašų į mūsiškį embrioną iš 1000 celių, galima vadinti har- 
moningai ekvipotencine sistema. Tokių sistemų esti visur gyvulių pasauly; 
jos vaidina vaidmenį ir regeneracijoj. 

Dabar klausimas: Ar harmoninga ekvipotencinė sistema gali savy turėt 
prėformuoto mechanizmo, kurio kitėjimai būtų  morfogenijos priežastis? 
Ne. Nes kiekvienas „mechanizmas“, konstruotas trimis erdvės dimensijomis, 
nepalieka „tas pats“, kai jam atimamos bet kurios dalys ar kai bet kuriuo 
laisvu būdu jos sukeičiamos. Taigi, embriono auginamasis pagrindas nėra 
mechanizmas. 

Tai toks yra pirmasis vitalizmo įrodymas, kurį detališkai Driesch'as 
išdėstė savo didžiausiame veikale „„Organybės filosofija“, kurio iki šiol 
yra išėję keturi vis naujinami leidimai.“ 


“ Philosophie des Organischen. Von Hans Driesch, Leipzig, Vierte, ge- 


kirzte und teilweise umgearbeitete Auflage. 1928, Verlag von Ouelle £ Meyer in 


Leipzig, XV-A-402 pusl. did 8. Šis Driesch'o veikczlas naujuose leidimuose buvo 

Antrojo gyvųjų būtybių autonomijos įrodymo, remiamo kai kuriais 
paveldėjimo faktais, Driesch'as šiame straipsny neliečia. Trečiąjį įrodymą 
jis ima iš kitos srities kaip du pirmuoju, būtent, iš žmogaus veiksmų, imant 
žinogų kaip grynai naturalinį fenomeną, taigi, jo neinterpretuojant psicho- 
logiškai. Šioj srity esą galima parodyt, kad toki reiškiniai, kurie psicholo- 
gijos terminuose vadinami „atmintis“ ir „protas“ visiškai nesiduoda išaiš- 
kinami mechaniškai. Kad žmogaus veikimes, imamas grynai fizikiškai, nėra 
mechaninė sistema, šis faktas palaidojo ir vadinamą psichofizinio, arba tei- 
singiau pasakant, psichomechaninio paralelizmo teoriją, tvirtinančią, kad 
kiekvienai psichinei būklei arba kekvienam psichiniam reiškiniui atitinka 
mechaninė būklė arba mechaninis reiškinys, einąs su juo paraleliai (lygia 
greta), vadinasi, kad, paskutiniame gale psichinė gyvybė ir smegenų me- 
chanika yra vienas tas pats dalykas (una eademgue res, sed duobus modis 
expressa, pasak Spinozos). Kalbamasis paralėlizmas ir biologinis mecha- 
nizmas galimi atmesti dar ir kitais būdais. 

Paėmus faktą, kad kai kurių gyvybinių reiškinių priežastinis pagrindas 
negali būt joks, koks jis bebūtų, mechanizmas, tenka padaryt išvada, kad 
čia turi būt nemechaninių veiksnių (agents). Šiuos veiksnius Driesch'as 
tat ir pavadino aristoteliniu entelechijos terminu, gerai žinodamas, kad jie 
neatitiko tiksliai tą sąvoką, kurią reiškė Aristotelio entelecheia“?; kiek tie 
veiksniai (agencijos) liečia gyvųjų būtybių veiksmus, Driesch'as juos vz- 
dina psichoidais. Terminai „siela“, arba „psichė“, bent pradžioj nevarto- 
tini, kadangi čia kalbama apie gamtinę (naturalinę) teoriją, o „gamta“ (na- 
ture) ir „siela“, logikos žvilgsniu, yra skirtingos sritys. Imant metafiziškai, 
turima teisės pasakyt, kad paskutiniame gale „psichoidas“ ir „psichė“ 
yra tas pats dalykas, kuris subjekto yra turimas gyvybės patyrime, o kaip 
objektas — kūno judėjimo dėsniuose; šiaja prasme taigi taip pat galima 
pripažint „psichofizinis“ paralelizmas, bet jis nėra mums „psichomechani- 
nis“, o — atsiprašau dėl neaiškaus išsireiškimo — „psichopsichoidinis“. 

Taigi, Driesch'as įsitikinęs, kad patirimas patvirtina vitalinio priežas- 
tingumo buvimą, ir kad tokio priežastingumo santykiavimas su medžiagos 
mechaniniu priežastingumu gali būti suprantamas įvairiais pavidalais, O iš 
čia jau yra atviras kelias i vitalizma. Keliui išlyginti, Driesch'as dar pa- 

"šalina iš kelio dvi galvojimo klaidas, dažnai klaidinančias gamtininkus ir 
kliudančias jiems priimt vitalizmą. 


trumpinamas todėl, kad iš jo buvo išimama visa tai, kas buvo dėstoma tuo tarpu išė- 
jusiuose kituose autoriaus filosofiniuose veikaluose. Bet turinys, liečiąs tikrąjį vei- 
kalo objektą, kiekvienam naujam leidime buvo vis turtinzmas. H. Andrė's šios 
knygos analizis (žiūr. 31 past.) buvo darytas pagal 1920 m. leidimą (antrąjį vokiečių 
kalba ir trečiąjį nuo pradžios, jei įskaityt pirmąjį leidimą, išėjuį anglų kalba 1908 m.). 

“ Entelecheia — ho echei to telos en heauto — kažkas turįs tikslą pačiame sa- 
vy. Entelechijos sąvoką jau prieš Drieschą vartojo 19-jo šimtmečio fiziologų Nes- 
torius Eduardas Pflūger'is (1829—1910) (Žiūr. Logos 1933, 98 p.). 

Viena tų klaidų, tai manymas, kad visi gamtos reiškiniai jau būtinai 
yra mechaniški. Tai iš Kanto einanti ir neokantistų tarpe paplitusi klaida. 
Tuo tarpu ji tėra tik dogma, nieku būdu neinanti iš priežastingumo kon- 
cepcijos. 

Antroji klaida eina iš to, kad suplakamos materialybės ir mechanybės 
sąvokos. Kad gyvas organizmas yra materialinė sistema, kuri kiekvieną 
savo egzistencijos momentą gali būt būdinama fiziko-chminės sistemos 
vardu, to Driesch'as sako niekuomet neneigęs. Atvirkščiai, jis visuomet 
ypač rėmęsis ideja, kad gyvybė taip pat priklauso ir medžiagcs imanentinių 
dėsnių. Tiktai gyvybė šių dėsnių nepriklauso išimtinai (exclusivement). 
Kai dėl entelechijos intervencijos į medžiagines operacijas,tai Driesch'as 
ją nelaiko esant visagalią. 

Daugeliui vitalizmas atrodo nepriimtinas dar ir dėl to, kad jie vitaliz- 
mą painioja su indeterminizmu. "Tiesa, yra tokių vitalistinių doktrinų, ku- 
rios tuo pačiu metu remiasi gyvųjų būtybių absolučios indeterminacijos 
postulatų. Įžymiausias tokios indeterminacijos gynėjas tai prancuzų filo- 
sofas H. Bergson'as. Driesch'as „laisvės“ klausimą paliekąs atvirą; jis 
iš vitalizmo, kaip iš logikos doktrinos, netgi reikalavęs, kad visi gamtiniai 
reiškiniai būtų palenkti determinizmo nustatytiems dėsniams; metafizikos 
atžvilgiu šią tezę gal būt reikėtų atmest. Driesch'as sako taip pat skelbęs 
galimumą nusakyt iš anksto vyksmus, vykstančius gyvose būtybėse, bent 
idealia prasme, t. y., pav., žinant medžiaginę kiaušinio konstituciją ir kiau- 
šinį „valdančią“ entelechiją. Praktikoj tokio galimumo, žinoma, nėra, ka- 
dangi niekas negali žinot entelechijos pirmiau, kaip ji bus pasireiškusi, 
savo veikimu atatinkamoj substancijoj, ir kadangi vieos medžiaginės „kons- 
telacijos“ nesudaro visų būtinų „sąlygų“ gyvybiniams procesams vykti. 

Daugelis nemėgstą vitalizmo, kad jis vartojąs teleologijos ir net gali- 
nės priežasties (cause finale) sąvokas. Driesch'as už jas galvos neguldas. 
Toki terminai esą reikalingi psichologijoj. O vitalizmas, kaip mokslas, tai 
yra kaip logikos dalis, yra naturalinė doktrina. Teleologijos ir jai giminin- 
gąs sąvokas jis bevelijąs sieti su visybės (Ganzheit, totalitė) sąvoka. Betgi 
visybės teorija, paimta kaip tokia, dar nesąs vitalizmas. 

Savo straipsnio pabaigoj Driesch'as dar nurodo. į dvi problemas, ar- 
timai susijusias su vitalizmu siaura prasme: psichologinę ir, jei norima, me- 
tafizikinę problemą. Kiaušinio segmentacijoj celes dirbtinai atskiriant nuo 
vienas kitų, galima pasiekti, kad iš vieno kiaušinio gali išaugti du ar net 
keturi sveiki organizmai, o iš dviejų kaušinių galima išaugint tik vienas 
organizmas. Tai kas tvomet darosi su „sielomis“? Ar jos taip pat „skirs- 
tosi“? Ar jos taip pat „susilieja“? Ar visoms gyvoms būtybėms tėra viena 
entelechija, ar yra daug entelechijų? Šitoki klausimai nėra visai bergždi, 
kadangi psichologija, o dzr daugiau psichiatrija žino asmenybės susidvily- 

pinimo atvejų (tokius reiškinius studijavo Azam, Janet, Binet, Prin- 
ce), deliai ko net yra sukurti toki terminai , kaip sąsąmonis (co-conscien- 
ce), antsąmonis (superconscience) ir pasamonis (subconscience). Bet pla- 
čiau į šią tritį leistis čia netenka. 

Tiek taremės reikiant paimt iš Driesch'o anketinio strapsnio“ Dabar 
žiūrėkime jo šalininkų ir priešininkų, t. y. dryšiškos ir nedryšiškos kryp- 
ties vitalistų toj pačioj Rignano anketoj. 

Kaip Driesch'o šalininkas pasireiškia vienas pirmųjų sakytos anketos 
dalyvių, savo nuomonę atsiuntęs jau pirmaisiais anketos metais, Londono 
prof. Mac Bride.“ Jis kovoja su tuo mechanizmu, kuriam atstovauja 
Weismann'as savo teorija, sugalvota paveldėjimo reiškiniams išaiškint. 
To neodarvinisto manymu, daigo (embriono) plasmos veisimosi celėse jau 
glūdi visas būsimasis organizmas, visas gyvulys; jis čia yra mikroskopiško 
pavidalo; padidintas jis atrodytų kaip išaugęs gyvulys. Embrionui augant, 
skaidymosi procesu įvairios jo dalelės atsiskiriančios ir, savo celėse turėda- 
mos specifinių jėgų, jos diferencijuoja įvairius audinius ir organus. Visą 
organizmo strukturą, taigi, aprūpinančios tik pačios celės. Tokia yra Weis- 
mann'o vadinamoji preformistinė teorija. 

Ši teorija buvo sukėlusi daug ginčų. Ir Mac Bride sumini prieš ją 
įvairių faktų, tarp kitų ir Driesch'o eksperimentų iškeltus faktus, jog iš 
besiskaidančio kiaušinio bet kuri dalis sugeba išaugint visą organizmą. Ir 
regeneracijos reiškiniai kalbą prieš Weismann'o teoriją. Rezervinius de- 
terminantus, kuriuos anas suponuoja kalbamiems reiškiniams išaiškinti, 
„ Mac Bride'as atmeta. Argi tai bet kurio gyvulio akies rainutės rezerviniai 
determinantai vėl atstato akies lęšį, kai jis esti atimamas? Betgi lęšis na- 
turalioj plėtotėj juk išauga iš kitokio audinio. Dar prisideda ir tai, kad ir 
oda, kurion įstatoma besiplėtojanti akis, pradeda formuoti lęšį. Argi tat— 
klausia Mac Bride — ir oda turi paslėpusi tų rezervinių determinantų, kurie 
čia ramiai glūdėjo laukdami iki 20-jo šimtmečio biologas juos aptiko? 

Dėl to ir Mac Bride, kaip ir Driesch'as, organybės vyksmams išeiškinti 
postuluoja entelechiją, kuria tenka imti tikėjimu. Savo teorijos patvirtini- 
mu jis dar laiko ir negalimumą gyvybės vyksmų, kad ir smulkiausių gy- 
vulėlių, išaiškint fizikiniu ir cheminiu būdu. Jis dar sumini tą teoriją, ku- 
rią sugalvojo mechanistai amebų pseudopodų (netikrų kojyčių) kilimui iš- 
aiškint ir parodo, kad ji neatitinka stebėtiems faktams. Tačiau suprantz- 


* Plačicu apie Driesch'o argumentus vitalizmui remti galima rasti K. Sa p- 
per'io straipsny: Hans Drieschs Beweise fūr die Autonomie des Lebens. Archiv 
1. Gesch. d. Philos. u. Soziol. Nr. F. 30 t. 1925, 226—236 p. ir 31 t. 1928, 18—33 p. 

“E. W. MacBride (Karališkoji Kolegija Mokslui ir Technikai Londone), 
Vitalisme. Scientia 1922, 32 t., 13 pusl. irtoliau. Dėliai jau minėtos (Logos 1933, 112 
pusl. 139 past.) priežasties MacBride'o straipsnio turinį atpasakoju tik iš antrų 
rankų (sekdamas van der Bom'ą). 

ma, kad nugriaujant bet kurią vieną mechanistinę teoriją „dar nėra įrodyta, 
kad ir jokia mechanistinė teorija iš visa nėra galima. 

Tais pačiais, 1922, metais Rignano anketoj kaip vitalistas pasisakė dar 
Guillemi not'as.** Jo vitelizmas yra mnemistinio pobūdžio; o apie šios 
krypties vitalizmą kalbėsime atskirai toliau. 

1923 m. Rignano anketoj randame nemechanistų Thomson'o, Den- 
dy'o ir Stiles'o atsakymus. Su jais paeiliui ir susipažisime. 

J. A. Thomson'as*! savo straipsny „Metodologinis vitalizmas“ nag- 
rinėja šiokius klausimus: 1. Kokios yra ilgai trunkančio (vitalistų ir me- 
chanistų) ginčo racijos? 2. Kokios yra abiejų kovojančių frontų supozici- 
jos? 3. Kas yra organizmuose pažyminga? 4. Mechanistinių formulavimų 
nepakankamumas. 5. Įvairios vitalizmo formos. 6. Metodologinis vita- 
lizmas. 

Šios jo straipsnio skyrių antraštės jau parodo autoriaus minčių kryptį. 
Jis gyvosioms būtybėms būdingus specifinius patyrimus suskirstęs trimis 
grupėmis ir kiekvieną organizmą laikydamas istorine būtybe, parodo mechz- 
nistinų aiškinimų nepakankamumą. Paskui žiūri įvairių vitalizmo formų. 
Tų formų jis randa tris. 

Pirmoji vitalistinė pozicija tai toji, pagal kurią skiritingieji organizmų 
pažymiai glūdi jų labai dideliame kompleksiškume ir jų sudaromųjų ele- 
mentų koordinacijoj. Gyvieji padarai sudaro atskirą kategoriją, bet nejun- 
tame reikalo tvrėt autonominį biologijos mokslą. Šiokia pažiūra nuo me- 
chanistų pažiūros skiriasi tik tuo, kad ji sutinka manyt organizmus stovint 
atskiroj vietoj ir kad mechanistinis formulavimas įklmsta, mėgindamas juos 
(mechenistiškai) išaiškint.“ Šioki susilpninto pavidalo vitalizmą Tomson'as 
laiko esant nepatenkinamą. 

Antruoju straipsniu vitalizmo pavidalu Thomsonas laiko Rignano 
skelbiamąjį vitalizmą (apie jį plačiau kalbėsime vėliau), o aišk'ausią ir 
pilniausią vitalizmo pavidalą jis taria esant Driesch'o formuluotąjį, kuria- 
me postuluojama neperceptualinė gyvybinė priežastis, arba entelechija, 
veikianti organizmus juos diriguodama.** Bet — sako jis — mes esame pri- 
versti pripažint, kad tai palieka problemą beveik neišsprendžiamą. „Ar ji 
padaro ką daugiau, kaip tik sujungia draugėn visas sunkenybes surišdama 


“H. Gulleminot, Paryžiaus Universiteto medicinos fakulteto profesorius. 

“ J. Arthur Thomson (Aberdeen, University), Vitalisme mėthodologigue 
Scientia, 1923, 33 t., 25—36 p. 

= „Cette attitude ne diffėre de celle des mėcanistes gu'en ce gu'elle admet gue 
les organismes occupent une place ž part et gue la formulation mėcaniste ėchoue 
dans ses tentatives d'explication“ (32 p.). 

“ „„. gui postule une cause vitale non-perceptuelle, ou entėlėchie, exercant sur 
les organismes une action de direction“ (32 p.). 


“ „Fait-il autre chose gue de rėunir ensemble toutes les difficultės, en les“ 
nouant, avec un ruban portant LUinscription: Entėlėchie?... L/exp'lication gu'on 


nous propose a bssoin d'ėtre elle-mėme expliguėe“ (33 p.).a 

juos kaspinu, ant kurio parašyta: Entelechija? ..Mums siūlomasai išaiški- 
nimas reikalingas patsai būti išaiškintas“. 

Dėl to patsai Thomsonas tesutinka priimt tik tokią vitalizmo formą, 
kurią jis vadina metodologiniu vitalizmu, „kuris primena situaciją nekons- 
truodamas teorijų“.*5 O, situacija turi ir negativinę pusę — būtent, kad me- 
chanistų formulės neteikia atsakymo specifiškai biologiniams klausimams 
— ir pozitivinę — būtent, kad aprašydami būtybės gyvenimą, mes reikalin- 
gi naujų, ultramechaninių sąvokų. 

Thomsono pozicija dar geriau paaiškėja iš šių jo žodžių: „Mes sutin- 
kame su vitalistais pripažindami, kad gyvosios būtybės stovi atskiroj vie- 
toj ir teigdami biologijos autonomiją. Gyvoji būtybė ištikrųjų stovi ats- 
kiroj vietoj, kadangi ji turi sugebėjimo įsiregistruot patyr:mą, surinkt pra- 
eitį, kapitalizuot savo laimėjimus; ji turi savęs konservacijos ir savęs pre- 
servacijos sugebėjimą, ji veikia turėdama prieš akis tikslus ir, aukščiausių 
laipsnių pasiekusi, ji sugeba sau pastatyt tikslus; ji taip pat turi variabilu- 
mo paslaptį. Bet mūsų pozicija skiriasi nuo vitalistų pozicijos tuo, kad 
mes prileidžiame tolydumą (tarp neorganybės ir organybės. Pr. D.) ir kad 
mes atsisakome priimti dualizmo hipotezę“./9 

Thomsono pozicijos akimis žiūrint, klausimas „mechanizmas ar vitaliz- 
mas?“ esąs tik klaidinga dichotomija. Vienintelis atsakymas tegalįs būti: 
„nei vienas, nei kitas“. Jo manymu, biologas dabar nestovįs prieš alterna- 
tivą: ar gyvybinės jėgos teorija, ar mašinos teorija; biologas dabar visai 
turis teisės reikalaut organistinės teorijos terminais tokių sąvokų, kurios 
nebūtų nei transcendentinės nei mechanikinės, bet kurios būtų tiktai bio- 
loginės. 

Apie organistinę, arba organizminę, kryptį šių dienų biologijoj vėliau 
kalbėsime ir plačiau. 

Tokiai susilpninto vitalizmo krypčiai, kurią Thomsonas savoj vitaliz- 
mo formų klasifikacijoj pastatė pirmoj vietoj, atstovauja, gal būt, A. De n- 
dy.*7 Jo maymu, vitalistų ir mechanistų ginčas yra tik paprasta logoma- 
chija (kova žodžiais), kuri sukuria ir suveda į konfliktą dvi minties mo- 


“ „La seule attitude gu'il reste 2 adopter est celle du vitalisme mėthodologi- 
gue gui accepte la situation sans batir des thėories“ (34 p.) 

*“ „Nous sommes d'accord avec les vitalistes, en reconnaissant gue les ėtres 
vivants occupent une place 4 part et en affirmant I“ autonomie de la biologie. L'ėtre 
vivant occupe en effet une place 4 part, parce gu'il possėde la facultė d'enregistrer 
Yexpėrience, d'emmagasiner le passė, de capitaliser ses acguisitions; il est capable 
d'auto-conservation, d“auto-prėservation, il agit en vue de fins et, aux degrės les 
plus ėlevės, il est capable de se poser des fins; il possėde ėgalement le secret de la 
variabilitė. Mais notre attitude diffėre de celle des vitalistes en ce gue nous ad- 
mettons la continuitė (entre Vinorganigue et Uorganigue. Pr. D.) et gue nous re- 
fžusons 4 adopter I hypothėse du vitalisme“ (35 p.). 

* Arthur Dendy (London, University, King's College), Mėcanisme et vi- 
talisme. Scientia 1923, 33 t., 325—332 p. 

kyklas, tarp kurių nėsą būtino antagonizmo. Autorius, atrodo, stovįs labai 
arti mechanistų, jis yra ortodoksiškas evolucionistas, tiki gyvybę kilus iš 
neorganinės medžagos, o betgi jis nemechanistas. Jis mechanistams duoda 
tokių klausimų: „Tesie mums leista duoti mechanistui keletą klausimų. Jis 
gana apdirbinėjo (malmenė) vitalistą, o dabar bus jo eilė būti. pamokytam. 
(catėchisė). Ar jis (mechanistas) žino sugebančią galvot mašiną? Ar jis 
gali išaiškint mintį, žiūrėdamas į ją vien tik kaip į cheminį ir fizikinį pro- 
cesą? Ar pagamintos minties kiekis gali būt pasvertas cheminėmis svarstyk- 
lėmis ir palygintas su smegenų substancijos atatinkamu netekimu ar pasi- 
keitimu? Ar mechanistas gali fizikos ir chemijos terminais išreikšt skir- 
tumą tarp tragedijos ir komedijos? Ar chemija su fizika jam padės išaiš- 
kint, kodėl jis myli savo vaikus ir kodėl jis, gal būt, kartas nuo karto, pr'- 
sideda prie labdaringo darbo?“ (327 p.). 

Kaip ortodoksiškas evolucionistas Den d y taria esant įvairių gyvybės 
laipsnių — žemesnės ir aukštesnės tvarkos gyvybės. Savotiškas atrodo jo 
būdas daryt analogijų iš aukštesnės gyvybės į žemesniąją (paprastei 
daroma atvrkščiai: žemesniosios gyvybės reiškiniai, kaipo atrodą mažiau. 
komplikuoti, imami aukštesniajai gyvybei suprasti). Jis, būtent, įsitikinęs, 
kad tokios gyvybinės apraiškos, kaip galvojimas ir emocijos, visiškai ne- 
pasiekiamos chemikų ir fizikų analizui, kad ir jos atrodo neatskiriamai su- 
sijusios su kitėjimais sąlygose materialinio substrato, turinčio daugiau ar 
mažiau žinomą fizikinę ir cheminę strukturą. „Betgi, evolucijos požvilgiu. 
nėra galima išvesti aiškios demarkacinės linijos tarp žmonių ir žemesnių 
organizmų ir, kaip biologai, mes esame priversti prileisti, kad žmogaus 
protiniai ir doriniai atributai, visai kaip ir jo kūno struktura, yra pamaži 
ir laipsniais ėjusio evolucijos proceso rezultatas. Mes žinome, kad žmogus 
turi sugebėjimo save kontroliuot ir nugalėt; tat ar jau dėl šios vienos ra- 
cijos mes negalėtume būt logikos autorizuoti pripažint kontrolės ir nusi- 
galėjimo galią ir žemesniems organizmams, tą galią laikydami esant propor- 
cingą jų organizacijos kompleksingumui, kad ir negalėtume pasakyt, ku- 
rame aukšty tie reiškiniai! yra pasireiškę pirmą kartą“.?5 

* „Nous savons gue la pensėe et V'ėmotion sont des manifestations de vitalitė 
gui ėchappent totalement a Y'analyse des chimistes et des physiciens, bien gu'appa- 
raissant comme insėparablement associčes a des changements dans les conditions 
d'un substratum matėriel ayant une structure physigue et chimigue plus ou moins 
bien connue. Pourtant, au point de vue de Yėvolution, il est impossibles de tracer 
une ligne de demarcation nette entre I'humanitė et les organismes infėrieurs et, en 
tant gue biologistes, nous sommes obligės d'admettre gue les attributs mentaux et 
moraux de !homme sont, tout comme sa structure corporelle, le rėsultat d'un pro- 
cessus d'ėvolution lent et graduel. Nous savons gue Ihomme est capable de con- 
„trėole sur soi-mėme et d'effort, et ne serait-ce gue pour cette seule raison, nous 
sommes logiguement autorisės 2 attribuer le pouvoir de contrėle et d'effort aux or- 
ganismes infėrieurs, ce pouvoir ėtant proportionnel 4 la complexitė de leur organi- 


sation, sans gue nous puissions dire toutefois auguel niveau ces phėnomėnes se sont 
manifestės pour la premiėre fois“. (331 p.). 

Dendy'o manymu šitokioj pažiūroj nesą nei dualizmo, nei gyvybinių 
reiškinių „antgamtinio“?? aiškinimo. Tie vyksmai, kokia bebūtų jų pri- 
gimtis, mums atrodo tik kaip medžiagos savybės tam tikrame jos evolucijos 
laipsny, ir visa vitalizmo problema, žiūrint į jį kaip stovintį opozicijoj me- 
chanizmui, nustoja turėjus bet kurio mokslinio intereso.?? 

+ Bet autorius pripažįsta, kad paskutiniame gale ir fizikos bei chemijos 
reiškiniai taip pat yra neišaiškinami, kaip ir tie, kuriais pasižymi gyvieji 
organizmai. Bet metafizikinių išsprendimų ieškot, tai jau ne biologo, ne 
fiziko ir ne chemiko dalykas. Neabejotina, kad logiško gebėjimo turėji- 
mas savaimi yra gyvybės aukščiausios apraiškos, bet tatai viršija biologi- 
jos sritį, kaip kad gyvybės žemesnės apraiškos viršija fizikos ir chemijos 
sritį. Nė vienų šių atvejų netenka statyt užtvarų arba vesti demarkacinių 
linijų tarp susisiekiančių teritorijų. 

W.Stiles žvelgia į vitalizmą ir mechanizmą augalų fiziologo aki- 
mis?! Savo straipsnio pradžioj jis pasako, kokią gyvybės koncepciją jis 
laiko mechanistine, kokią vitalistine. Paskui įšiuos terminus žvilgteri ne- 
tolimos praeities požvilgiu. Toliau apžvelgia 19-jo šimtmečio augalų fi- 
ziologijos tendencijas, kurios rodė artėjimo į mechanistinę koncepciją. 
„Nenuostabu, kad akivaizdoj pažangos, padarytos augalų fiziologijos šiąja 
(t. y. kai dėl augale einamų vyksmų ir ypač augalo maitinimosi fziologijos. 
Pr. D.) kryptimi, visi fiziologai manė turį pareigos priimt mechanistinį 
požvlgį“.? 

Tačiau ir šioj plotmėj stovint neišvengta abejojimų 1r neišspręstų 
klausimų. Tatai atpasakosime paties autoriaus žodžiais: „Tačiau, kad ir 
augalų fiziologija parodė vis didesnės tendencijos virsti augalų organų ir 
visų augalinių vyksmų biochemija ir biofizika, būta ir esama daugelio to- 
kių, kurie juto, kad šiokia, cheminės filosofijos atsirėmus, augalo fiziolo- 
gija yra neatitinkama ir nepatenkinama. Tiesa, fizikos ir chemijos atsi- 
remę tyrinėjimai daug prisidėjo praplėst mūsų žinias kai dėl augalo mai- 


“ Antgamtiškumo sąvoką autorius, mums rodos, čia vartoja visai ne vietoj, 
-primesdamas vitalistams tai, ko jie visai netvirtina. Juk ir pats Driesch'as visur 
kalba tik apie gamtinį, o ne antgamtinį gyvybinių procesų aiškinimą. Antgamtišku- 
mas tikrąja prasme tai me biologijos ir net ne filosofijos, bet teologijos, ir tai tik 
katalikiškos teologijos svarstymo dalykas. 

» „Cette maniėre de voir n'impligue ni dualisme ni interprėtation „surnaturelle“ 
des phėnomėnes vitaux. Ces phėnomėnes, guelle gue soit leur nature, nous appa- 
raissent tout simplement comme des propričtės de matiėre 4 une certaine phase de 
son evolution, et tout le problėme du vitalisme considėrė comme opposė au mėca- 
nicisme cesse d'avoir un intėrėt scientifigue guelcongue.“ (331 p.) 

"Walter Stiles (Reading, England, University College), Vitalism and 
mechanism from the point of view of the plant physiologist. Scientia 1923, 34 t., 
307 — 316 p. 

= „It is no wonder then that the mechanistic view of plant life should be 
assumed by plant physiologist when the study of plant physiology hzs proceeded to 
so great and extent along these lines“ (310 p.). 

tinimosi įvairių atžvilgių; bet galima paklaust, ar šie tyrinėjimai mus tikrai 
pastūmėjo priekin geriau suprast augalą kaip gyvą organizmą. Ar jie pa- 
darė daugiau, kaip tik kad palietė svarbiausios problemos pakraštėlį? Gy- 
vos būtybės skirtingieji bruožai, kuriais ji stovi prieš negyvus daiktus, pa- 
lieka toki pat neišaiškinti, kaip ir pirmiau. Augalo plėtotė nuo vientisos 
celės iki subrendusio, galinčio veistis individo ir jo veisimosi: tokios yra 
augalo kaip organizmo svarbiausios problemos, ir fizikiniai - cheminiai ty- 
rinėjimai dar mums nedavė jokio nurodymo, kaip galima būtų jas išspręsti. 
Netgi reakcija jaudinimams dar yra vargiai suprantamas dalykas“'.** 

Bet vis dėlto iš čia dar nebuvo nueita tiesiai į gryną vitalizmą, imti 
kokią jėgą, specialiai tvarkančią ar diriguojančią augalo plėtotę, ar tą jėga 
vadinsi „gyvybinė jėga“ ar „entelechija“, kaip kad, pav., padarė Driesch'as 
ir kiti, stebėdami ir galvodami gyvulių plėtotę. Augalų, fiziologų nepa- 
sitenkinimas grynai fizikinė - cheminė koncepcija ėjo iš kitų motivų, bū- 
tent, iš augalinio organizmo vienybės idėjos, kaip kad šią idėją buvo priėję 
ir kai kurie gyvulių fiziologai. 

Tokią pažiūrą į augalą jau buvo reiškęs anglas Thomas Andrew 
Knight, savuose, 19-jo šimtmečio pradžios, veikaluose; bet ypatingai per 
paskutiniuosius dvidešimtį metų buvo kilusi tikra revolucija prieš fizikinę 
cheminę augalinio organizmo koncepciją. Jos reiškėjais čia buvo vokiečių 
botanikai: Goebe!'', Vėchting““ ir ypatingai Klebs"“. Jų reiškiamos 
pažiūros nesančios būtinai vitalistinės, nes šios krypties šalininkų tarpe 


“* Nevertheless, although plant physiology has in the main been tending more 
and more towards a biochemistry and biophysics of plant organs and single plant 
processes, there have been and are those who have felt that this physiology of the 
plant based on chemical philosophy is inadeguate and unsatisfying. While it is true 
that our knowledge of various aspects cf nutrition has been greatly enlarged by in- 
vestigations or a physical and chemical basis, yet it may be asked whether these in- 
vestigations have really led us much further towards an understandig of the plant 
as a living organism. Have they done more than touch the fringe of the main prob- 
lem? The distinguishing features of living, as opposed to non-living bodies, appear 
to be as for from explanation as ever. The development of the plant from a single 
cell to the mature fruiting individual, and reproduction: these are the main prob- 
lems of the plant as a living organism, and to these, physico-chemical investigations 
have as yet furnished no indication of am explanation. Even reaction to stimuli is 
about as little understood“ (311—312 p.). 

* Karl Goebel (1855.III.8—1932.X.9), Leipcigo, Rostoko (1882) ir Miin- 
cheno (1891) universitetų profesorius. Apie jo svarbiausias gyvenimo datas, dar- 
bus ir biofilosofines pažiūras šiek tiek jau rašė jo mokinys dr. A. Gylys (Kosmos 
1925, 260—262 p.). Bet prie jo pažiūrų dar teks šiame straipsny sustot ir plačiau. 

“Hermann v. Vėchting (1847.1I.7—1917.XI.24), Bonn'o (1877), Ba- 
selio (1878) ir Tiūbingeno (1887) universitetų profesorius. Svarbiausi veikalai: 
Ueber Organbildungen im Pflanzenreich (2 t. 1878—84); Ueber Transplantation am 
Pilanzenkėrper (1892); Ueber die Bedeutung des Lichts fir die Gestaltung der blat- 
formigen Kakteen (1894); Untersuchungen zur experimentellen Anatomie und Pa- 
thologie des Pilanzenkėrpers (2 t. 1908—18). 

“Georg Klebs (1857.X.23—1918.X.15) Baselio (1887), Hallės (1898) ir 
Heidelbergo (1907) universitetų profesorius, įžymus darbais augalų veisimosi ir jų 
plėtotės fiziologijos srityse. 

stovėjo ir toks karštas mechanistas kaip Jacgues Loeb. Impulso kal- 
bamoji kryptis botanikoj, Stiles'o manymu, gavusi iš Kni ght'o darbų. 
Klebs'o pažiūra į augalo gyvenimą tokia: augalo plėtotės eigą determi- 
nuoja jo specifinė struktura ir poveikis, kurio jam daro viršinės ir vidinės 
sąlygos. Dėl to Klebs'o metodas tyrinėt gyvo augalo problemas yra toks: 
parinkt paprastą rūšį ir determinuot būdą strukturos, kokis bus gautas kei- 
čiant sąlygas. Anglijoj šiai krypčiai atstovauja W. H. Lan gas, kuris 
savo pažiūras išdėstė prezidentinėj paskaitoj, skaitytoj Britanijos Draugi- 
jos Mokslo Pažangai Botanikos Sekcijoj 1915 m. Ir Lang'as dėmesį vy- 
riausiai kreipia į esminę augalo vienybę, pabrėždamas, kad augalas, ar jis 
yra vienacelis ar daugiacelis, likosi kaip pilnatis visose savo plėtotės stadi- 
jose, o tai rodo, kad augale yra sistema santykių, kurie pasireiškia polaru- 
mu, svarbiausių ir šoninių šakų savitarpio įtaka ir panašiai. O tai yra, kad 
mes turime pripažint dalių korelaciją.57 

Ši nauja arba, Stiles'o manymu, teisingiau pasakant, atnaujinta pažiūra 
į augalo gyvenimą atrodo kolabiausiai prisiartinusi prie tikros vitalistinės 
pažiūros, sutinkamos šių dienų botanikoj. Bet aišku, kad ji nėra vitalisti- 
nė, nepaisant fakto, kad ji nesiremia fizika ir chemija. Ir fiziologai ir 
morfologai šią pažiūrą skiria nuo vitalizmo. Klebs'as (fiziologas) kovą 
tarp priežastingumo ir teleologijos, tarp mechanizmo ir vitalizmo nelaiko 
esant vaisingą, kadangi ji neiškelianti jokio naujo požvilgio. O. Lang'as 
(morfologas) sako: „Postuluot specialią diriguojamąją plėtotės jėgą, va- 
dinant ją gyvybine jėga ar entelechija, tai būtų perkirst mazgą, kurį gali- 
ma tikėtis kuomet nors pavyksiant atmegzti“““ 

Patsai straipsnio autorius W. Stiles savo referatą baigia šiokiomis 
išvadomis: „Mes sveikiname kiekvieną naują pažiūrą, tinkamą sutelkt nau- 
jų duomenų, ar ji (ta pažiūra) būtų mechanistiška, ar vitalistiška, ar nė- 
katra. Nes yra tikra, jog mes reikalingi didelės daugybės faktų, kad galė- 
tume labiau prisiartint suprast augalo gyvenimą, nei kiek mes jį dabar su- 
prantame.““?? i 

(B. d.) 


“ „Lang further emphasizes the essential oneness of the plant, pointing out that 
whether it is unicellular or multicellular it may behave as a whole in all stages in 
its development, indicating that a system of relations exists throughout the plant, 
expressed in polarity, mutual influence of main and laterai branches and so on. 
That is, we have to recognise the correlation of parts.“ (314—15 p.) 

“ „To assume any special director of development, be it entelechy or vital for- 
ce, is to cut the knot that may ultimately be untied“ (315 p.). 

0 .. we may welcome any new point of view which is likely to lead to the 
accumulation of fresh data whether it is mechanistic, vitalistic or neither. For it 
is certain that a vast guantity of data is reguired before we shall be much nearer 
to an understanding of the life the plant than we are at present“ (316 p.). 


Tarptautiniai filosofijos kongresai 


I. AŠTUNTASIS TARPTAUTINIS FILOSOFIJOS KONGRESAS 
PRAGOJE 


Prof. Pr. Dovydaitis, Kaunas 


Šiais metais nuo rugsėjo 2 d. iki 7 d. buvo Pragoje aštuntasis tarptautinis 
filosofijos kongresas. Jis geriau buvo suorganizuotas ir įvyko jaukesnėje, 
gyvesnėje atmosferoje negu septintasis toks kongresas, kuris 1930 m. buvo 
Oksforde. Čekoslovakijos valdžios ir Pragos miesto atstovai sveikindami 
susirinkusius į kongresą su entuziazmu kalbėjo apie didelę filosofijos 
reikšmę tautoms ir valstybėms. Kongreso atidarymo iškilmėms buvo pa- 
vesta didžioji parlamento salė. Susirinkusiems į Pragos kongresą filoso- 
fams tuojau susidarė smagi nuotaika, kad čia į juos nežiūrima kaip į kokius 
nenaudingus svajotojus. Iš viso uolių kongreso dalyvių buvo apie 600. 

Kongrese, kaip paprastai, leista buvo kalbėti prancuzų, vokiečių, anglų 
ir italų kalbomis. Pirmą kartą tarptautinis filosofijos kongresas vyko 
krašte, kurio valstybine kalba nebuvo kongrese kalbama. 

Kongreso darbai ėjo plenumo ir sekcijų posėdžiuose. Kongresui buvo 
pristatyta apie 120 referatų, po referatų ėjo diskusijos. Referatai lietė ypač 
šias svarbesniąsias klausimų grupes: 1) gamtos filosofijos ir logikos prob- 
lemas, 2) filosofijos santykius su religija ir vertybių klausimą, 3) sociolo- 
giją ir filosofinius politikos pagrindus, ypač demokratijos krizės. klausi- 
mus, 4) filosofijos uždavinius šiais laikais. 

1. Gamtos mokslų ir filosofijos santykių klausimu kalbėjo G. Bache- 
lard (iš Dijon) ir H. Driesch (iš Leipcigo). 

G. Bachelard karštai įrodinėjo, kad neturi būti statoma iš filosofijos 
pusės a priori ribos pozityviam mokslui ir patyrimui. Gamtininkas moks!'- 
ninkas turįs, anot jo, turėti drąsos peržengti ribas, kurias paprastai nusta- 
tanti filosofija. Bendrai jo užimta pozicija reiškė laužimąsi į atviras du- 
ris, nes filosofijoj paprastai moksliniems tyrimams ribų nenustatoma. 

H. Driesch stengėsi nustatyti kompetencijų skirtumą tarp gamtos moks- 
lų ir metafizikos. Filosofija santykyje su gamtos mokslais turi uždavinį 
logikoje (jo Ordnungslehre) nustatyti prasmę visuotinių pagrindų sąvo- 
kų, sutinkamų visur gamtos moksluose (kaip antai, aš, egzistavimas, santy- 
kis, visuma ir kiti). 

2. Didžiausiame dvasios pakilime buvo kongreso dalyvių klausoma tė- 
vo jėzuito Przywara valandą laiko trukusios kalbos apie santykius tarp re- 


Pr. Dovydaitis, Tarptautiniai filosofijos kongresai 189 


ligijos ir filosofijos. Bendra dalyvių nuomonė, tai buvo geriausias iš visų 
referatas. Jame tėvas Przywara išrodė susitikimo punktus ir skirtumus tarp 
religijos ir filosofijos. Filosofija svarsto klausimus apie Dievą sub ratione 
mundi, pradėdama nuo pasaulio daiktų pažinimo ir betarpiškai atsiremda- 
ma žmogaus proto autoritetu. Teologija kalba apie Dievą sub ratione Dei, 
atsiremdama paties Dievo davimu apie save žinoti, kitaip sakant, Dievo 
apreiškimų. 

Po šitokios vaisingos Przywara kalbos, silpnokas atrodė dėstymas 
žinomo Paryžiaus Sorbonos profesoriaus Brunschwieg'o, kuriam nepavyko 
klausytojų sužavėti savo išvadžiojimais iš religinio liberalizmo ir mokslinio 
ateizmo punktų. Jo kalbėjimas apie religinę sąmonę, kad ji turi išsilais- 
vinti iš praeities įtakos, sudarė įspūdžio, kad jo manymu, religija neturi tu- 
rėti jokio tikro turinio, o jo rekomenduojama grynai dvasinė religija atro- 
dė, kaip tušti, be tikros prasmės žodžiai. Nevyko jam ir ekskursijos į fi- 
losofijos istoriją, pasenusi, būtent, giesmė apie Aristotelio ir scholastinės 
filosofijos dogmatizmą. 

3. Didelio susidomėjimo objektu kongrese buvo kalbos, liečiančios 
demokratijos krizę. Bodrero (iš Paduos) dėstė fašistų filosofijos pažiūras 
į prancūzų revoliuciją, į dabartinės Italijos korporatyvią santvarką ir į 
totalitarinę valstybę, Hellpach (iš Heidelbergo) — nacionalsocializmo moks 
lą, tarp kitko, apie tai, kad tikra kultūra turi būti netolerantiška ir kad 
humanizmas yra chimera. Amerikiečiai Montague (iš New Yorko) ir Smith 
(iš Čikagos) pasireiškė kaipo demokratijos gynėjai. Bendrai demokratijos 
šalininkų buvo kur kas daugiau, negu autoritarinio režimo. 

4. E. Utitz (iš Pragos) aiškino, kad filosofija yra griežto tikslumo 
mokslas, kad ji stato dorovinius filosofui reikalavimus. Kai kurios objek- 
tyvios tiesos gali būti pažintos tik tada, kai filosofai į savo filosofinį 
darbą eina su visa siela, su visa savo būties atsakomybe. Maža, sako Utitz, 
yra tokių, kurie tinka rimtam filosofijos darbui; čia esą ypač pavojingi ir 
formalios logikos fanatikai ir gyvenimo reliatyvumo fetišistai. 

Kitas tarptautinis filosofijos kongresas nutarta sušaukti Paryžiuje 
1937 m. Dekarto „Discours de la Mėthode“ 300 metų sukaktuvių proga! 


II. TARPTAUTINIS TOMISTINĖS FILOSOFIJOS KONGRESAS 
POZNANIUJE 


Šių metų rugpiūčio 28—30 d. buvo Poznaniuje tarptautinis tomistinės 
folosofijos kongresas, kuriame referatus skaitė ir diskusijose dalyvavo 
labai žymūs Tomo Akviniečio filosofijos žinovai iš užsienio (de Rooy O. P. 


1 Rašant apie šitą Pragos kongresą naudotasi jo aprašymais, tilpusiais šiuose 
žurnaluose: Philosophisches Jahrbuch (1934, Heft 4, 525—530 p.), Revue neo-scolas- 
tigue (1934, Novembre, 477—478 p.). Przegląd Powszechny (Nr. 610, 136—140 p.). 

1 Boyer S. J. iš Romos, Lavaud O. P. iš Šveicarijos Friburgo, Maritain 
iš Paryžiaus, Kremer iš Liuveno, Masnovo iš Milano ir kiti) ir iš Lenkijos 
(kard. Hlond, Prof. Michalski, Chojnacki, Stepa, Siwek, Kowalski, Pa- 
stuszka ir kiti). 

Negalint čia dėl vietos stokos plačiau šito kongreso eigą, aprašinėti, 
pažymėsiu tik svarbesnes, įdomesnes jame pareikštas mintis.! 

1. Kardinolas Hlond pažymėjo, kad naujųjų amžių pradžioje tomizmui 
pakenkė ypač tai, kad jis daugelio klaidingai per vien laikyta su dekaden- 
tiškomis scholastinėmis filosofinėmis sistemomis. Be to, daug kam nepati- 
ko sausa vidurinių amžių tomistų dėstymo forma. 

2. Poznaniaus universiteto rektorius Dr. Runge iškėlė Tomo Akvinie- 
čio nuopelną, kad jis aiškiai iš pagrindų akcentavo skirtumą tarp mokslo 
ir tikėjimo ir davė pavyzdį panaudoti patyrimą apskritai filosofijoje ir 
ypač etikoje. 

3. Krokuvos univ. prof. Michalskis nurodė, kad yra trys klaidingos 
istorijosofijos kryptys: viena materijalistinė svarbiausią rolę pripažįsta 
materijai, antra rasistų visa ką aiškina rasės, kraujo ypatybėmis, trečia 
spiritualistinė visa ką aiškina dvasios reikalais Tomas Akvinietis tuos 
visus elementus žino, pripažįsta jiems savo vertę, bet nė vienam iš jų 
nepripažįsta kitus paneigiančios reikšmės. Žinoma vyrauti turi dvasios 
reikalai, bet ypač Dievo valia. Veikia ir Dievo malonė, kuri vienok ne- 
nustelbia, bet stiprina ir tobulina prigimtį. Kristus atėjo mus išlaisvinti 
ne nuo prigimties, bet nuo nuodėmės. 

4. Garsusis Maritain savo paskaitoje „apie naują krikščionišką visuo- 
menę“ iškėlė šiuos keturis įsidėmėtinus idealios šiais laikais visuomenės 
susitvarkymo bruožus: a) Visuomenėje turi būti pripažintos savo teisės 
asmeniui, šeimai, įvairioms naudingoms organizacijoms ir valstybei, kuri 
neturi reikšti totalitarinių užsimojimų. b) Valstybė turi ir šiais laikais 
pripažinti dvasios reikalams pirmenybę. c) Bažnyčia privalo daugiau nau- 
dotis moralinėmis priemonėmis ir mažiau pasitikėti valstybės jėgos pa- 
galba. d) Valdantieji daugiau turi atsiminti „kad jie, kaipo valdantieji, turi 
žiūrėti ne savo ir ne savo šeimos reikalų, bet visuomenės labo. 

Kongresas bendrai gerai pavyko, labai daug buvo dalyvių. Lenkijos 
universitetai atsiuntė savo atstovų ir sveikinimų. Valdžios atstovai sveikino 
kongresą ir valdžia rūpinosi kongresui padėti. 


* Cfr. „Przegląd Powszechny“ listopad, p. 279—283; „Ateneum Kaplaūskie“ 
listopad, p. 414—424, 

1. P. Malakauskis, Moterystės teisės, Kaunas 1923, I 1, 114; 
Kaunas *1932, I- XII -511 in 8?, 15 lit. 
2. Pr. Būčys, Teologijos enciklopedijos kursas, Marijampolė 1925, 
246 in 8? (nebėra). 
3. Al. Grigaitis, Senojo Įstatymo problemos, Marijampolė 1925, 
1 dal. 174 in 80, 5 lit.; Kaunas 1925, 2 dal. 108 in 89, 3 lit. 
4. J. Eretas, Henrich Seuse, Kaunas 1929, 64 in 8“, 3 lit. 
5. J. Eretas, Meister Eckehart, Kaunas 1930, I— VII )-146 in 8*, 4 lit. 
6. J. Eretas, Jonas Tauleris, Kaunas 1930, 128 in 8“, 5 lit. 
7. J. Grinius, O. V. Milašius — poetas, Kaunas 1930, I—-IV |-196 
in 80, 7 lit. 
8. Pr. Kuraitis, Pagrindiniai gnoseologijos klausimai, Kaunas 1930, 
104 in 8*, 3,50 lit. 
9. P. Malakauskis, Viešosios bažnytinės teisės (Bažnyčia, val- 
stybė, jųdviejų santykiai etc.), Kaunas 1931, I-—X-|-268 in 8“, 7 lit. 
10. Ant. Maliauskis, Teodiceja, Kaunas 1931, 180 in 8*, 5 lit. 
11. J. Eretas, Vokiečių literatūros istorija, Kaunas 1931, I tom. 
I-—XII-+-250 in 8?, 10 lit. 
12. Pr. Venckus, Fundamentalinės teologijos paskaitos (įvadas), 
Kaunas 1932, 40 in 80, 1 lit.; Kaunas 1931, 1 dal. I-VII -+-192 in 8“, 6 lit. 
13. Pr. Kuraitis, Ontologija, Kaunas 1931, I 207 in 8, 6,50 lit.; 
Kaunas 1933, II 168 in 80, 6 lit. 
14. P. Malakauskis, Bažnytinių teisių šaltiniai, Kaunas 1931, 
„!I-—X-+-117 in 80, 4 lit. 
15. J. Grinius, Putino lirika, Kaunas 1932, 108 in 8*, 3 lit. 
16. P. Malakauskis, Bažnytinės teisės (įvadas), Kaunas 1932, 
I-—-VIII-Ą-120 in 8?, 4 lit. 
17. J. Eretas, Goethe, Kaunas 1933, I-—VIII /-263 in 8?, 8 lit. 
18. P. Malakauskis, Baudžiamosios teisės?, Kaunas 1934, I—XII-- 
4-335 in 80, 10 lit. > 
19. P, Malakauskis, Igimtoji teisė, Kaunas 1934, I-—VI-|-116 
in 80, 2 lit. 
20. Z. Ivinskis, Lietuvos prekyba su Prūsais, Kaunas 1934, 1 dal. 


